Aguheyo Kamun Driverun Rulhigadhave, Hulhumale Ah Dhathuru Kurun Huhtaalaifi - Vaguthu\nއަގު ހެޔޮކަމުން ޑްރައިވަރުން ރުޅިގަދަވެ، ހުޅުމާލެ އަށް ދަތުރުކުރުން ހުއްޓާލައިފި\n10 މަސް ކުރިން ( ސެޕްޓެމްބަރު 11, 2018 )\nމާލެ އިން ހުޅުމާލެ އަށް ދަތުރު ކުރާއިރު ޓެކްސީތަކުން ނެގޭނީ ދަތުރަކަށް 40 ރުފިޔާ ކަމަށް ޓްރާންސްޕޯޓް އޮތޯރިޓީ އިން ކަނޑައެޅުމުން ޓެކްސީ ޑްރައިވަރުން ރުޅިގަދަވެ، ހުޅުމާލެ އަށް ދަތުރު ކުރުން ހުއްޓާލައިފިއެވެ.\nއަބަދުވެސް ޝަކުވާ ގިނަ ބައެއްގެ ގޮތުގައި ފާހަގަ ކުރެވޭ ޓެކްސީ ޑްރައިވަރުން މިއަދު ބުނީ ހުޅުމާލެ އަށް ކުރާ ދަތުރަކަށް 80 ރުފިޔާ އަށް ވުރެ ބޮޑު އެއްޗެއް ނުލިބޭނަމަ ހުޅުމާލެ އަށް ދަތުރު ނުކުރާނެ ކަމަށެވެ. 15 ވަރަކަށް މިނެޓް ހޭދަވާ މާލެ އާއި ހުޅުމާލޭގެ ދަތުރުގެ އަގު ކޮންޓްރޯލް ކުރަން ސަރުކާރަށް މަޖުބޫރުވީ ހުޅުމާލެ އަށް ކުރާ ދަތުރުތަކަށް ޓެކްސީ ޑްރައިވަރުން 200 ރުފިޔާ ނަގަން ފެށުމުންނެވެ.\nމިއަދު "ވަގުތު" އަށް މައުލޫމާތު ދިން ޑްރައިވަރަކު ބުނީ 40 ރުފިޔާ އަށް ހުޅުމާލެ އަށް ދަތުރެއް ކުރުމަށް ވުރެ މާލޭގައި ދަތުރު ކުރުން އެމީހުންނަށް މާ ރަނގަޅު ކަމަށެވެ.\n"މިއުޅެނީ ކުރާނެ ދަތުރު ނުލިބިގެންނެއް ނޫން. އެހެންވީމާ ގެއްލުމުގައި ހުޅުމާލެ އަށް ދަތުރު ކުރުމުގެ ވިސްނުމެއް ނެތް. ސަރުކާރުން އަގަށް ބަދަލު ނުގެންނަނީސް ހުޅުމާލެ އަށް ދެން ދަތުރެއް ނުކުރާނަން." ޑްރައިވަރު ބުންޏެވެ.\nއެހެން ޑްރައިވަރަކު ބުނީ ހުޅުމާލެ އަށް ކުރާ ދަތުރުތަކުގެ އަގު ޓްރާންސްޕޯޓް އޮތޯރިޓީ އިން ހަމަޖެއްސީ ޑްރައިވަރުންނާއި މަޝްވަރާ ކުރުމެއް ނެތި ކަމަށެވެ. އެހެންކަމުން އެއަގު ޑްރައިވަރުން ބަލައި ނުގަންނާނެ ކަމަށް އޭނާ ބުންޏެވެ.\nނަމަވެސް އާންމުން ބުނާ ގޮތުގައި މާލެ އާއި ހުޅުމާލެ އާއި ދެމެދު ކުރާ ދަތުރުތަކަށް 40 ރުފިޔާ ނަގާ ގޮތައް ޓްރާންސްޕޯޓް އޮތޯރިޓީ އިން ހަމަޖެއްސުމަކީ ވަރަށް ރަނގަޅަށް ކުރި ކަމެކެވެ.\n"ޓެކްސީ ޑްރައިވަރުން ހިތްހަމަ ޖެހޭ ގޮތައް ކުރެވިފައި އޮތް އެންމެ ކަމެއް ވެސް ބުނެބަލަ؟ 80 ރުފިޔާ ކަނޑައެޅިނަމަ ބުނާނެ 100 ރުފިޔާ އޭ. ކޮންޓްރޯލް އަގު ގަބޫލު ނުކުރާ ޑްރައިވަރުންނާއި ދޭތެރޭ ފިޔަވަޅު އަޅަން ޖެހޭ." ފަސެންޖަރަކު ބުންޏެވެ.\nމާލެ އިން ހުޅުލެ އަށް ނުވަތަ ހުޅުލެއިން މާލެ އަށް އަދި ހުޅުމާލެ އިން ހުޅުލެ އަށް ނުވަތަ ހުޅުލެ އިން ހުޅުމާލެ އަށް ކުރާ ދަތުރަކަށް ނެގޭނީ 35 ރުފިޔާ އެވެ. މެންދަމު 12 އާއި ހެނދުނު6އާއި ދެމެދު ކުރާ ދަތުރެއް ނަމަ ދަތުރުފީގެ އިތުރުން5ރުފިޔާ ނެގޭނެއެވެ. ޑިކީއަށް ދާގީނާއެއް އަރުވައިގެން ކުރާ ދަތުރެއްނަމަ ދަތުރު ފީގެ އިތުރުން5ރުފިޔާ ނެގޭނެއެވެ.\nހުޅުމާލެ އަށް ދަތުރު ކުރަން ޓެކްސީ ޑްރައިވަރުން ދެކޮޅު ހެދި ނަމަވެސް އެކަމާއި ގުޅިގެން އަދި ޓްރާންސްޕޯޓް އޮތޯރިޓީ އިން ވަކިއެއްޗެއް ނުބުނެއެވެ.\nހައިވޭ ޑިވައިޑަރުތައް ކޮންކްރީޓުން އަޅަނީ\nސެޕްޓެމްބަރު 11, 2018 09:40\nޓެކްސީ ސެންޓަރުތައް އުވާލާ. ބަސް ސެންޓަރު ހުޅުވާ.\nސެޕްޓެމްބަރު 11, 2018 10:46\nއެއްބަސް އެއްބަސް.. ބޮޑު ނުހަރުއްޕާނެއް މި ޓެކްސީތަކާއި ހެދީ. ހުރިހާ ކަމަކާ ދެކޮޅުވާނެ އެކަމަކު ބޭނުން ޖެހޭއިރު ހަރާންތޯއްޗެ ލިބުނިއްޔާ. ހާއްސަކޮށް ތިކި ތަޅާލައިފިއްޔާ އޮންނާނީ ކާރު ހަޑިވެދާނެތީ ގޭގަ. އެކަމަކު މާލެ ބަސް ސިސްޓަމް ހެދުމާްި އަދި މިހާރު ފުޅާ ކުރުމާ ދެކޮޅުހެދީވެސް އެވެރިން.\nސެޕްޓެމްބަރު 11, 2018 11:11\nއެމްޓީސީސީ ނޫނީ އެމްޕީއެލް ފަދަ ސަރުކާރުގެ ކުންފުންޏަަކުން ބުރިޖު ހުރަސްކޮށް ހުޅުމާލެއަށް އަދި މާލެއަށް ހާއްސަ 50 ހަކަށް ޓެކްސީ ބާއްވަންވީ ތިއަގަށް އޭރުން ތިޔަ މީހުން ސައިޒު ވެދާނެ.. ރަނގަޅަށް އަލިފާންކެވިފަ އޭރުން ތިބޭނި..\nސެޕްޓެމްބަރު 11, 2018 11:51\nބަރާބަރު ހުށަހެޅުމެއް! ޓެކްސީ ހުއްދަ ބާތިލްކުރޭ! މިމީހުން ފޮނިކޮށް އުޅޭތާ ކިތަންވެ ދުވަހެއް!\nސެޕްޓެމްބަރު 12, 2018 10:45\nސެޕްޓެމްބަރު 12, 2018 10:48\nސެޕްޓެމްބަރު 11, 2018 09:41\nމިޓެކްސީތައް ހަމަ މަގަށް އަޅުވަންޖެހޭ!!! ޕަބްލިކް ޓަރާންސްޕޯޓް އިތުރު ކުރަންވީ ސަރުކާރުން ބަސް ގެނަސްގެން!!! މިމީހުން ހިތައްއެރިގޮތަކަށް އަބަދު ޢަމަލުކުރެވިގެންނުވާނެ!!! ޓްރާންޕޯޓުން ކަނޑައަޅާފައިވާ އަގަށްވުރެން ބޮޑުކޮށް ނަގާނަމަ ރިޕޯޓްކުރޭ ޕޮލިހަށް!! ފިޔަވަޅު އެޅޭނެ!!\nސެޕްޓެމްބަރު 11, 2018 09:42\nބުރިޖު ހެދީ ރައްޔިތުންގެ ނަމުގަ ޔާމީނު... ރައްޔިތުން ފެލަން ޑްރައިވަރުން ހޭކެނޑޭވަރު ބަލާ...\n40 ރުފިޔާ އެއީ ބުރިޖް ހުރަސްކުރަން ނަގާ އެއްޗެކޭ.\nއެހެންވީމަ ހުޅުމާލެއިން ފަސެންޖަރުން ނަގައިގެން މާލެއަށް ތިކުރާ ދަތުރުތަކަށް އެ އިޢުލާން ކިޔާލީމަ އެގޭނެ ނެގޭނީ2ދަތުރުގެ ފައިސާއާއި ބުރިޖް ހުރަސްކުރަން އެހައިވޭއާއި ހިސާބުން މާލެ އަށް ދާން މިނެގެނީ 40 ރުފިޔާކަން. އެހެންވީމަ 90 ރުފިޔާ ލިބޭނެ ދަތުރަކަށް. 80 ރުފިޔާއަށް ވުރެ ބޮޑު.\nސެޕްޓެމްބަރު 11, 2018 14:26\nއެއީ ތެދެއް... މާލެއިން ކާރަށް އަރާ މީހާ އެ އަރާ ހިސާބުން ބުރިޖު ފެށޭ ހިސާބަށް 25 ރުފިޔާ... ބުރިޖު ފެށޭ ހިސާބުން ހުޅުމާލެ ފެށޭ ހިސާބަށް 40 ރުފިޔާ.. ހުޅުމާލެ ފެށޭ ހިސާބުން ހުޅުމާލޭއިން އެމީހަކު ދާން ބޭނުންވާ ހިސާބަށް 25 ރުފިޔާ.. އެހެން ވީމަ، ޑިކީއަށް އެއްޗެއް ނާރުވައި ދުވާލު ކުރާ ދަތުރަށް 90 ރުފިޔާ ލިބޭނެ.. ރޭގަނޑު ނަމަ 12 ގެ ފަހުން ނަމަ 105 ރުފިޔާ ނެގޭނެ. ޑިކީއަށް އަރުވައިފިއްޔާ މި ބުނި3ދަތުރަށް ދުވާލު 105 ރުފިޔާ ނެގޭނެ.. ރޭގަނޑު 12 ގެ ފަހުން ޑީކީއަށް ލައިގެން ކުރާ ދަތުރަށް 120 ރުފިޔާ ނެގޭނެ...\nއަގުހެޔޮ ކޮއްދިންކަން އޮންނާނެނު.،ަޝްވަރާގެ ކަންފުލެއްވެސސްނެތް. އަމިއްލައައް ފެންނަގޮތް ހެދީމަ ވާނީ މިހެން. ދެން ރަްޔިތުން ފެލާލާ ދުަވަސް މާދުރެއްނޫން.ވޯޓް ފަހުން އެކަން ވެސް ކުރާނެ..???????????????????\nކާރުގެ ހުއްދަ ތައް އަތުލަ. ޢެއްފަހަރާ މުއްސަންދިވާން އުލެނީ\nސެޕްޓެމްބަރު 11, 2018 10:50\nއަބަދުވެސް ޓެކްސީތަކަކީ ނުލަފާބައެއް.. ރަނގަޅު ބައެއްއުޅުނަކަސް އެމީހުންގެ އަޑެއް ނީވޭނެ. އެއީ އެވެރިންނަކީ އާންމުކޮށް އަޑުގަދަ ބައެއް. ޓެކްސީއަކަށް އަރާލީމަ އެނގޭނެ އެމީހުންގެ މޫޑު.\nސެޕްޓެމްބަރު 11, 2018 09:43\nޓެކްސީ ޑްރައިވަރުންނަށް ރަނގަޅު އެއްގޮތް ވެސް ނޯންނާނެ. ތިޔައީ ސައިޒްވާންޖެހޭ ބައެއް. ރައްޔިތުންނަށް ހެވެއް އެދޭ ބައެއް ނޫން ތިއީ. ޕަބްލިކް ޓެކްސީ ސަރވިސްއެއް ފަށަންޖެހޭ ވަގުތު މިއައީ...\nސެޕްޓެމްބަރު 11, 2018 13:31\nޢަސްލުވެސް ތީ ހަމަ ކުރަންވެއްޖެ ކަމެއް. މިޤައުމުގައިވެސް ޕަބްލިކް ޓެކްސީ ސެންޓަރެހް ބޭނުންވޭ\nސެޕްޓެމްބަރު 11, 2018 09:44\nހިތްހަމަނުޖެހެންޏާ ދަތުރު ކުރާކަށް ލާޒިމެއް ނޫން. ދަތުރު ކުރާކަށް މަޖުބޫރެއްވެސް ނުކުރޭ. ހިތްހަމަނުޖެހި ރުޅިއައުމުގެ ފުރުސަތުއޮންނާނީ މަޖުބޫރުކުރުވައިގެން ކަލޭމެން ލައްވާ ދަތުރުކުރުވާނަމަ، ރާއްޖެ އުފެދުނީއްސުރެން މިއަދާއި ހަމައަށް ކަލޭމެން ޓެކްސީކޮށްގެނެއްނޫން މާލެއިން ހުޅުމާލެއަށް މީހުން ގޮސް އުޅުނީ. މިއަދު މާމުހިއްމު ބަޔަކަށް ވެގެން ތެޅޭނެކަމެއްނެތް. ތިކަމަށްވެސް ސަރުކާރުން ގޮތެއްް ހޯދައިދޭނެ. "އޫބަރ" ކަހަލަ ހިދުމަތެއް ތަޢާރަފުކުރީމަ އޮންނާނެ ރާކަނިމަސް ކެވިފަ.\nސެޕްޓެމްބަރު 11, 2018 09:50\nކޮން ޤަވާޢިދެއްގަ އޮވެގެންތަ އެއްފަހަރާ ތިންހަތަރުތަނުން މީހުންއަރުވައިގެން ކޮންމެ މީހެއްގެ އަތުން 25ރ ތިނަގަމުންދަނީ ، ތިޤަވާޢިދު ހެދިތަނުންނޭ ބުނެފަ އޮތީ ޤވާޢިދު ހަދާފަ އެއްދަތުރުއްގަ ތިންހަތަރު ތަނުން ހުއްޓުވާފަމީހުން ނޭރުވޭނޭ، ކަނޑައެޅިގެން މިހެންއަންގާފަ އޮންނަ އިރުވެސް މިކަންކުރޭ. ފުރަތަމަ ޓެކްސީ އަށް އެރި މީހާ ކައިރީ އަހާވެސްނުލާ ، ޤަވާޢިދަކު ނޯންނާނެ ޓެކްސީ ބޭނުންވާ މީހަކައިރީ ދާތަން ޑުރައިވަރު އަހާފަ ޑްރައިވަރު މޫޑު، ނުވަތަ ޑަރައިވަރު ދާން ބޭނުން ތަނަކަށް ދަތުރުކުޜާކަށްވެސް، މީ ތި ޑްރައިވަރުން ކަންކުރަމުންދާގޮތް، ތިމާމެން ބޭނުން ނުވާކަމެއް އައިސްފިއްޔާ ޤަވާޢިދުގޯސް ، މިކަންކަން ބަލަން ޓްރާންސް ޕޯރޓް އޮތޯރިޓީއަށް ގޮވާލަން. ޢެއްދަތުރަކަށް އެތަށްބަޔަކު އެރުވުން މިޙާރުވަނީ ހައްދުން ނައްޓާފަ . ޚިތަންމެ ރުަޅިއަޔަސް މީޙަޤީޤަތް!\nތިކަހަލަ އެތަށް ޙަރާމް ފައިސާއެއް ތިޔަ ޑްރައިވަރުންނަށް ނަގައި އަނބިދަރިންނަށް ދެމުން ދަނީ!! މިހާރު ޑްރައިވަރުންގެ ގޮތުގައި ގިނައިން ތިބޭނީވެސް ދީންވެރި ރަނގަޅު ކަމަށް ފެންނަ މީހުން.!! އެކަމަކު މި ބޭނުން ކުރާ ފައިސާ ހުއްދަވާނެ އެއްވެސް ގޮތެއް ނޯންނާނެ.\nސެޕްޓެމްބަރު 12, 2018 09:14\nތީ ވަރަށްބޮޑު ތެދެއް! ތީ ހަމަ ޙަޤީޤީ ތެދެއް\nސެޕްޓެމްބަރު 11, 2018 09:52\nދެން ވަގުތުނޫހުން ނެރެންވީނު 40ރފ އައްދުއްވާނެ ވެހިކަލެއްދޯ.\nއަހަރުން ނޫޅެން ތި ޓެކްސީ އަށް އަރާކަށް! ލޮލް\nސެޕްޓެމްބަރު 12, 2018 10:51\nހަ ހަ ހަ ހަ . ތެދެއް??\nސެޕްޓެމްބަރު 17, 2018 21:06\n40ރ އަށް ދަތުރު ނުކުރެވޭ މީހުންއަތުން ޓެކްސީބޯޑް އަތުލާފަ އަހަރެމެންނަށް ގެނޭ.. މިތިބީ ދަތުރުކުރަން. ކޮންބޮޑައެއް ހާކާކަށް.. އޭއްޗެކޭ މީއްޗެކޭ ފަޅޮލޭ ކިޔައިގެންވެސް ލާރިގަޑެއް ކަންވާލެވޭތޯ ބަލާތި.\nސެޕްޓެމްބަރު 11, 2018 09:55\nކަލޭމެންކަމަކީ އަބަދުވެސް ރައްޔިތުން ފެލައިގެން ދިރިއުޅޭބައެއް އެހެނީ ތެޔޮ އަގުބޮޑުވާ އިރައް ފީ އަގުބޮޑުކޮއްލާ އެކަމަކު ތެޔޮ އަގު ދައްވިޔަސް ޓެކްސީތަކުން ފީ އަގުހެވެއްނުކުރޭ. ޟިޙާރުވެސް ޑިކީއައް އެއްޗެއްލާއިރުވެސް އެންމެން އެއްއަގެން ނުނަގާ އެމީހަކު ބޭނުން ވަރަކައް ރައްޔިތުން ފެލަނީ،\nމީބޮޑު އުދަގުލެއްޖެހިފައޮތް ތިއަގުތައް ވ ސަޅި ދަތުރުކުރާށޭ ބުނެފިތަ އެއްފަހަރުވެސް ދަތުރަކައްނެގޭނެ ވަރު ބުނެފައެއޮތީ ހަމަ ފުއްޕާފަތިބެންޖެހޭނީ ވ ސަލާން\nސެޕްޓެމްބަރު 11, 2018 09:56\nޓެކްސީ ޑްރައިވަރުން މާ މަތީގަ އުޅެނީ. އެހެން ވަނީވެސް ޓެކްސީތައް ކޮންޓްރޯލް ކުރާނެ އަދި ބަލަހައްޓާނެ ބަޔަކު ނުވާތީ. ޓްރާންސްޕޯޓް މިނިސްޓްރީ އަކީ ނަމެއްގަ އޮންނަ ބައެއް. އަސްލު މާލެ އަކު ޓެކްސީއެއް ނުހުރޭ. ހުންނަނީ ހުސް ބަސް. ނަމެއްގަ ކާރުގަ ޓެކްސީ ޖަހާފަ ހުއްޓަސް، އެއީ ހަމަ ބަސްތަކެއް. ދަތުރު މަތީގަ ހުއްޓަސް ފެހި ބޯޑު ދިއްލައިގެން ތަންތަން ކޮޅުން މީހުން އަރުވަމުންދާ ބަސްތަކެއް. ސޮރީ. ހުރިހާ ޓެކްސީ ޑްރައިވަރުން އެއްނޫން. އެކަމަކު ހަމަ ގިނައީ ޓެކްސީގެ ނަމުގަ ބަސް ދުއްވާ މީހުން. ފަހަރެއްގަ މި ޓެކްސީ ތަކުން ބޮލަކަށް 40ރ ވެސް ނަގާފާނެ.\nސެޕްޓެމްބަރު 11, 2018 09:57\n40 ރުފިޔާއަކީ މާލެއިން ހުޅުމާލެއަށްދާން ވަރަށް ކުޑަ، އަދި ގއްލުމުގައި ނޫނީ ނުކުރެވޭނެކަމެއް. ރޭގަނޑު އެކްސްޕްރެސް ފެރީގައި މީހަކަށް 35ރުފިޔާގެ ރޭޓުން4މީހުންނަށް ނޫނީ ދެމީހުންނަށް ބެލީމަވެސް ޓެކްސީ ދަތުރާ ނުބައްދަލު. ވަގުތު އަވަސްވާނެ ޓެކްސީގައި. ކިޔުގަ މަޑޫކުރަން ނުޖެހި، ހިތްފަސޭހަ ދަތުރެއް ކުރެވޭނެ. ކަންކަމުގަ މަސްވަރާ ދޫކޮއްލީމާ ވާގޮތް މިއަދު މިޤާއުމުން މިފެންނަނީ.\nއަޅުގަނޑަކީ ޑުރއަވަރެއްނޫން ނަމަވެސް ބުނެލަންބޭ ބޭނުންވަނީ 40 ވަރަށްވެސް ކުޑައޭ 80 ނަމަ އޯކޭ\nސެޕްޓެމްބަރު 11, 2018 10:39\nކަލޭއަށް ވަކިން 80 ހަމަޖައްސަންވީދޯ\nސެޕްޓެމްބަރު 11, 2018 11:20\n-/40 އިން މަތިން ކަލޭ ބޭނުން ވަރެއް ދީ\nސެޕްޓެމްބަރު 11, 2018 10:06\nމާލެއިން ބުރިޖާހަމައަށް 25 ބުރިޖު ހުރަސްކޮށް މާލެއަށް ނުވަތަ ހުޅުމާލެއަށް 40 ހުޅުމާލެ އެތެރެއަށް 25 = ޖިމްލަ 90 ރުފިޔާ ހުޅުލެއަށް ފުރަންދާމީހާ ދާގީނާ އަރުވާނަމަ35+40= ޖުމްލަ 75 ރުފިޔާ ޓްރައިވަރުންނަށްވެސް ގޯހެއް ނޫން\nސެޕްޓެމްބަރު 11, 2018 12:07\nކޮސް ނުގޮވާ އެއީ ބުރިޖާ ހިސާބުން 40ރ. ޥާހަކައެއް ނޫން. މާލޭގެ ކޮންމެ ތަނަކުން އަރައިގެން ހުޅުމާލެއަށް ދިޔައަސް 40ރ. ޙުޅުމާލެއަށް ދާން އަރާފިނަމަ 40ރ. ޙުޅުލެއަށް ނަމަ 35ރ.\nސެޕްޓެމްބަރު 12, 2018 16:38\nމާލޭގެ ކޮންމެ ތާކަކުންވެސް ހުޅުމާލެއަށް ދާން 40.. ހަމައެކަނި ބްރިޑްޖް ހުރަސްކުރަން 40 ނަގަންޏާ މަށަށް ފެންނަނީ ބްރިޑްޖުގެ ފީ އޭގެ ތެރެއިން ޓެކްސީތަކުން ދައްކާގޮތަށް ހެދުމަށް. ދެން 30 ނުވަތަ 35 ރުފިޔާ ފީއެއްގެ ގޮތުގަ ނެގީމަ ހުންނާނީ ރީތިވެފަ.\nސެޕްޓެމްބަރު 11, 2018 13:44\nތިގޮތަށް އަޅުގަނޑަށްވެސް ތި މާނަ ކުރެވެނީ\nމާރަނގަޅު.އެންމެން ޕަބްލިކް ބަސް ބޭނުންކުރާނެ.ދެރަވާނީ ހަމަ ޓެކްސީ ޑްރައިވަރުންނަށް.\nސެޕްޓެމްބަރު 11, 2018 10:55\nއެކަންވެސް ފުރިހަމަކޮށް ނުކުރެވިގެން އުޅެނީ އެމީހުންނާ ހެދީ. ފުރަތަމައިނުންވެސް ބަސް ސިސްޓަމް ޤާއިމު ކުރާ ޚަބަރުވެގެން އެމީހުން ޓްރާންސަޕޯޓަށް ގޮސަ މައްސަލަ ޖައްސައިގެން އެކަންވެސް މާލޭގަ އޮތީ މިހާރު ޖޯކުގޮތަކަށްނުން.\nސެޕްޓެމްބަރު 11, 2018 10:07\nޙަރާން ލާރި ކާން އެނގެނީ ވަކި ބަޔަކަށް ނޫން މި ޑްރައިވަރުން ވެސް ލާރުޔާ ހެދި މޮޔަވަނީ\nޢަގު ބަރަާބަރު، މާލެއިން ދަތުރު ލިބެންޏާ ، މައިތިރި ވެގެން ތިބޭ ނުފެލި\nސެޕްޓެމްބަރު 11, 2018 10:13\nއެކަމެއް ނޭނގެ ހުޅުމާލޭ ތެރެ ބަލާލީމަ!\nސެޕްޓެމްބަރު 11, 2018 10:17\nތީ ވަރަށް މަތީ ބައެއް.\nކުރިންވެސް ގަދަކަމުންނެއްނޫންތަ އެމީހުންލައްވާ ޓެކްސީ ބޯޑު އެޅުވުނީވެސް....؟\nސަރުކާރުން ހިފަހައްޓާލާ ..އޭރުންޖެހޭނީ ހަމަ ކުރަން.\nސެޕްޓެމްބަރު 11, 2018 10:59\nއެދުވަސްކޮޅު ޓެކްސީއަކަށް އެރިމީހަކަށް އެނގޭނީ އެވެރިންގެ ދުއްޕާން. މުޅި ދަތުރު އެމީހުން އެކިޔާލަކިޔާލަ އިންނަ ކުދިކިޔުމަށް އަޑުއަހަން އިންނަންޖެހޭނީ. ދެން މިހާރު އެބޯޑުވެސް އެމީޙުން ހަދަނީ ކެރަވަޅު. އެކަކުގެ ޖާގަ އިނަސް ފެހިކުލަ ޖައްސައިގެން ދާނެ މަޑުނުކޮށް. ނޫނީ ރަތްކޮށް ބަހައްޓާފައި އެމީހުން ބޭނުންވާ މީހަކަށް ހުއްޓާފަ އަރުވައިގެންދާނީ.\nއޫބަރ އެންޑް އޮލޭ ބޫން ބޫން\nސެޕްޓެމްބަރު 11, 2018 10:18\nދެން ފަށާނީ އޫބާ އެންޑް އޮލޭ. މި އުޅޭ ޑްރައިވަރުންގެ ވަކިދަށުން ނިކަމެތިން ސަލާމަތްކުރަން މާ ލަސްވެއްޖެ. ހީވަނީ ދުނިޔޭގެ މި ނޫން ބައެއް ނެއްހެން. މެލޭސިޔާ ވާނެ މިސަަލަކަށް މީގެ. ތިބެބަލަ\nސެޕްޓެމްބަރު 11, 2018 10:21\nالحمدلله.. މާލެއިން ހުޅުމާލެއަށް ދާން ކޮޅަކަށް 40 ރުފިޔާ ނެގިޔަސް ޓެކްސީ ޑްރައިވްރުންނަށް ބޮޑުތަނުން ފައިދާ ވާނެ. ާަސަބަބަކީ ތެޔޮ ޚަރަދަށް 15 ރުފިޔާވެސް ކޮޅަކަށް ނުދާނެތީ. އަދި ހުޅުމާލެއަށް ގޮސްފަ އެކޮޅުގައިވެސް ޓެކްސީ ކޮށްފަ އަނބުރާ މާލެއަށް އަންނަ އިރު އަނެއްކާ މަދުވެގެން 40 ރުފިޔާ ލިބޭނެ. މިގޮތުން ހަމައެކަނި ދެކޮޅު ދަތުރަށްވެސް 80 ރުފިޔާ ލިބޭއިރު ދުވާލަކަށް3ދަތުރު ނެގިޔަސް މަހެއްގެ މައްޗަށް ބަލާއިރު ހަމައެކަނި3ދަތުރު ކޮށްލައިގެން އެލިބެނީ 7200 ރުފިޔާ އެވެ. މިއީ އިތުރަށް ޗާޖްކުރާ ދާގީނާ އަދި ރޭގަނޑު ދަންވަރު ވަގުތު ތަކުގައި ނަގާ އިތުރު ޗާރޖް ނުލާ ހަމައެކަނި މާލެއާއި ހުޅުމާލެއަށް ދުވާލަކު3ދަތުރު ކޮށްލައިގެން މަހެއްގެ މައްޗަށް ލިބޭ އާމްދަނީއެވެ. މިއިން ތެޔޮ ޚަރަދަށް 1500 ރުފިޔާ ކެނޑިޔަސް ފައިދާގެ ގޮތުގައި 5700 ރުފިޔާ އެބަ ލިބެއެވެ. ވީއިރު ރައްޔިތުން ބުރަ މަސައްކަތުން ހޯދާ ލާރިކޮޅުން ޓެކްސީ ޑްރައިވަރުން ހިތަށް އެރި އަގެއް ނުނެގިގެން ބޮޑާ ހާކައިގެން އުޅޭއިރު މިހާރު ސަރުކާރުން ކަނޑައަޅާފައިވާ އަގަށް ދަތުރު ކުރިޔަސް ހަމަ ބޮޑުތަނުން އެވެރިންނަށް ފައިދާ ވާނެއެވެ. މިހާ ބޮޑު އެއްޗެއް މިހާރުގެ އަގަށް ކުރިޔަސް ފައިދާގެ ގޮތުގައި ލިބޭއިރު އެޢަދަދު މަދުވެގެން އެއަށް ބޮޑާހާކައިގެން އެއަށްވުރެ ބޮޑު ޢަދަދެއް ހޯދަން ދަތުރުތައް ނުކޮށް ހުއްޓާލިޔަސް އަހަރެމެންށް ވަރިހަމަ..\nސެޕްޓެމްބަރު 11, 2018 10:40\nކިހިނެއްތޯ 5700 ހޯދައިގެން\n15000 ރފ ގޭކުލި\n3000 ރފ ބިލްތައް\n7000 ރފ ކާރުގެ ވެރިޔާއަށް\n10000 ރފ ގޭގެ ހަރަދު\nއަދި ކޮބައި ކާރ މެއިންޓެނެންސް .. ތެޔޮ . . މިހެންގޮސް ކިޔާނެ ކަމެއް ނެތް...\nސެޕްޓެމްބަރު 11, 2018 11:10\nއެއީ ހަމަ އެކަނި ބްރިޖުގަ ދުވާލަކު3ދަތުރުން ލިބޭ ފައިދާ... އެމީހުން ބްރިޖުގަ ކުރާނީ ދުވާލަކު3ދަތުރުތަ؟؟ ނޫނީ ދަތުރުތަށް ކުރާނީ ހަމަ އެކަނި ބްރިޖުގަ އެކަނިތަ؟؟ ނުވިސްނާ ކޮމެންޓް ކުރިޔަސް ތީ ބޮޑުވަރު!!\nސެޕްޓެމްބަރު 11, 2018 13:51\nދެން އެހެންވިއްޔާ ތި ކާރު ވިއްކާލާފަ އެހެން ކަމެއް ކުރަންވީ ނޫ؟؟\nސެޕްޓެމްބަރު 11, 2018 11:17\nމިރާއްޖޭގަ ޓެކްސީއަށް ދުވަހަކު ފައިދާވި ޚަބަރެއްނުވާނެ. ތިގޮތަށްކިޔާނަމަ 35000 ނުލިބެންޏާ ނޫޅެވޭމީހުން އަހަރުމެން އެންމެންނަކީވެސް. ދަތުރަކަށް 25 ނަގާނެ. ގިނަފަހަރަށް ދެމީހުން އަރުވައިގެން ދުއްވާނީ. ވާރޭ ވެހިލާއިރަކަށް ކާރެއް ނުލިބޭނެ. ވާރޭނުވެހުނަސް ގުޅައިގެންވެސް ކާރުލިބޭނީ މަދު ގަޑިއެއްގަ އެތައް ފަހަރަކު ގުޅައިގެން. މަގުމަތިން އަތްނަގައިގެންވެސް ހުންނަންޖެހޭ އެތައް އިރަކު. ދެން އަހަރުމެން ހަމަ ޤަބޫލުކުރަންވީ ކަލޭމެންނަށް ފައިދާއެއްނުވެޔޭ ބުނާއިރަށް. ތިގޮތަށް 35،000 ނުލިބެޔޭ ބުންޏަސް އެކަންވެސް ގަބޫލެއް ނުކުރެވޭ. އެއީ ޓެކްސީ މީހުންނަކީ އާންމުގޮތެއްގަ ލިބޭ އެއްޗަކާމެދު ދޮގުހަދާ ބައެއް. ދެން ކާރުގެ ވެރިފަރާތަށް އެއްޗެއް ދައްކަންޏާ ބުނަން އޮތީ ތިހުރީ އަސްލު އޭނަގެ ވަޒީފާއެއްގައޭ. އެހެންވީމާ ވަޒީފާދިން ފަރާތާ މަޝްވަރާކުރާށޭ މުސާރަ ކުޑައިއްޔާ. އެހެން ވަޒީފާތަކުގަ ވެސް ހަދަނީ އެހެން. އޭރުން ވަޒީފާއާމެދު ހިތްހަމަ ނުޖެހެންޏާ އެހެން ވަޒީފާއެއް ހޯއްދަވާ.\nސެޕްޓެމްބަރު 11, 2018 12:22\nހަމައެކަނި ދުވާލަކު3ދަތުރުގެ މިސާލެއް އެއީ. ކަލޭމެން ދެކޮޅުޖެހޭ ވަރަށް ދަތުުރު ހޯދައިގެން ލާރިހޯދަބަލަ. މަސައްކަތް ކޮށްގެން ލާރި ހޯދަބަލަ. އެންމެ ދަތުރަކުން މުއްސަނދިވާން ނޫޅެބަލަ. ޢަހަރުމެންނަކީ ވެސް ހަމަ ތިޚަރަދުތައް ކުރަންޖެހޭ މީހުން.\nސެޕްޓެމްބަރު 11, 2018 10:24\nވަކިތާކައް ނުދެވޭ ޓެކްސީ ތަކުގެ ހުއްދަ ބާތިލްކުރަން ފެނެ\nސެޕްޓެމްބަރު 11, 2018 11:21\nތެދެއް ތިބުނީ. މާ މަތީގަ ތިބޭ ބައެއް އެއީ. އެވެރިން ހަމަމަގަށް އަޅުވާ ސަރުކާރަކަށް އަހަރެންގެ ތާއީދު،\nޓެކުސީ ޑްރައިވަރުން މީ ސައިޒަށް ކަނޑަން ޖެހޭ ބައެއް. ސަރުކާރުން ޖެހެނީ މީޓަރ ބަހައްޓަން / މިނިމަމް މީޓަރ ޗަރޖަކީ 20 ރުފިޔާ ކަމަށް ބަލާފައި. ޓެކުސީ މީހުން ދަތުރު ނުކުރާ ނަމަ ސަރުކާރު ކޮންމެވެސް އެއް ކުންފުންޏަކުން ބުރިޖްހުރަސްކޮށް ކުރާ ދަތުރު ތައް ކުރަން . ހުޅުލެ އާއި ހުޅުމާލެ ދަތުރުތައް ވެސް ކުރަން. މިޓެކްސީ މީހުން ވަގުތުގެ ނާޖާއިޒު ނެގި ވަރު ބަލަ އެންމެ ދެތިން ދުވަސް ވީ ތަނާ. 150 އާއި 200 ދެމެދު ރައްޔިތުން ފެލާލައިފި. އެފަދަ އަގުތައް ނެގި މީހުން ލައިސަންސް ސަސްޕެންޑް ކުރަން ޖެހޭ.\nއިބޫމެން ސަރުކާރު ކުންފުނިތައް ވިޔަފާރީގެ ތެރެއަށް ނުވައްދަން ވަޢުދުވަނީ މިހެންވެ! ފަސޭހައިން ރައްޔިތުން ފެލާލަން. މި ސަރކާރުން ދެން ބަލަންވީ ފެރީ ޚިދުމަތަށް އެމްޓީސީސީ ވެއްދި އުސޫލުން ބައެއް ފެރީތައް ވިއްކާލައިގެންވިއަސް ޓެކްސީ ޚިދުމަތަށް އެމްޓީސީސީ ނޫނީ އެހެން ކޮންމެވެސް ސަރުކާރު ކުންފުންޏެއް ވައްދަން. ރައްޔިތުންނަށް ލުއިފަސޭހަ ލިބޭނީ އޭރުން.\nހެޔޮ ނުކުރިޔަސް! މިހާރުވެސް ތީހިތުހުރިގޮތަކައް ދަތުރު ކުރާބައެއް! ހުޅުމާލެއައްގޮސް ސެންޓަރައްގުޅާފަ ޓެކްސީއެއް ފޮނުވުމައް އެދުމުން ލިބުނުޖަވާބަކީ ޓާމިނަލަކައް ނުފޮނުވޭނެޔޯ! އެޔޯ އޭބުމުމުން ރުޅިއާއްސަ ފޯނުއެބޭއްވީ! މީހާލަކީ! ވީމާ ތީކީއްކުރާ ބައެއް!\nސެޕްޓެމްބަރު 11, 2018 10:45\nކަލޭމެން އެންމެން އަހަރެމެންނަށް ހެއްދެވި ނެހެއްދެވިއަށް ގޮވާއިރު މުޅި މަގުމަތީގަ ޓެކްސީ ނުލިިބިފަ މީހުން ތައް... ރޭގަވެސް މަގޭ ކައިރީ މީހަކު ބުނި 100 ރފ ވެސް ދީފާނަމޭ ހެންވޭރަށް ގެންގޮސް ދޭަށޭ....\nސެޕްޓެމްބަރު 11, 2018 11:28\nއެެހެންވަނީވެސް ޑްރައިވަރުންގެ ނުލަފާކަމުން. ޓެކްސީ ކުރަން ރަޖިސްޓްރީކޮށްފައި ޓެކްސީތައް އެއޮންނަނީ ޕާކުކޮށްފާ.\nސެޕްޓެމްބަރު 11, 2018 11:33\nނޫނޭވާ ހަޔާތްވެސް ކުޑަބައެއްތީ. ރައްޔިތުން އިނދަޖައްސާފަ ދެން ތިޔަ ގޮވަނީ މީހަކު ޓެކްސީއެއް ނުލިބިގެން 100 ރުފިޔާވެސް ދޭން ބުނިވާހަކަ. ހަނދާންވޭތަ އެންމެ ފުރަތަމަ ބަސް ދަތުރުތައް ފަށާ ހަމަރު އިވިގެން ތިވެރިން ޓްރާންސްޕޯޓަށްގޮސް މައްސަލަ ޖައްސާ ނޫސް ނޫހަށް ބަޔާން ދީ ހެދި ދުވަސްވަރު މަތީން؟ އެކަމުގެ ސަބަބުން ސަރުކާރުންނަށް މަޖުބޫރުވީ މާލޭގަ ބަސް ސިސްޓަމް ކުޑަކޮށްލަން. އެކަމަކު މިއަދު ތި ފޮނިކަނޑަނީ ރައްޔިތުން އިނދަޖެހި އާދޭސް ކުރާ ވާހަކަ.\nސެޕްޓެމްބަރު 11, 2018 10:47\nއަގު މިހާރު ހުރިވަރު ރަނގަޅު. އެއީ ޓެކްސީއަށް 90 ރުފިޔާ ލިބޭނެ.މާލޭގަ ދިރިއުޅޭ ގެއިން ބުރިޖާ ހިސާބަށް 25 އަދި ބުރިޖުން ހުޅުމާލޭ ބަސްޓޭސަން އަށް 40 ރުފިޔާ، ބަސްޓޭސަން އިން އެމީހާ ގެއަށް 25 ރުފިޔާ. އެކު ޖުމުލަ 90 ރުފިޔާ.\nސެޕްޓެމްބަރު 11, 2018 10:49\nމާލެ ޓެކްސީތައް ހުޅުމާލެއަށް އަރައިގެން ހުޅުމާލޭގަ އުޅޭ މީހުން މީހުންނަށް ނުހުރުއްޕާނަކަށްވެއްޖެ. ކޮންމެ ދުވަހަކު މަގުމަތިން ހިންގާފަ ދާއިރު ހުއްޓުވާފަ އެބައަހާ ބޮންބޭދަރުބާރު ނޫނީ ވަޅޯމަސް ކެފޭ ހުންނަނީ ކިހާހިސާބަކު ހެއްޔޭ! ސަރުކާރުން މި މީހުން ފިއްތާފަ ބަހައްޓަންވީ!\nބޭރު ޤައުމުތަކުގައި ހަދާގޮތަށް ޓެކްސީތަކުގައި މީޓަރު ހަރުކުރަންވީނު.\nއެމީހުން ބޭނުން ހިސާބަކަށް މީހުން ބާލާނީ އެކަމު ހަމަޔަށް ފައިސާ ދޭންޖެހޭ...\nސެޕްޓެމްބަރު 11, 2018 11:02\nޓެކްސީ ދުއްވާ އާލާތުން މީ މާމަތީބައެއްތަ! މާފުއްޕާފަ ބުނާނެ ނުދާނަމޭ، ނުކުރެވޭނެޔޭ!\nމަސްވަރާ ކުރަން އަންނާށޭ! ދެން ސައިޒްވެފަ ތިބޭ!\nސެޕްޓެމްބަރު 11, 2018 11:08\nއަގު ހެވޭ؟ ބަލަ މަވެސްމީ ކާރެއް ގެންގުޅޭ މީހެއް.. ހުޅުމާލެއިން މާލެއަށް3ދަތުރު ކުރާއިރު އެއްމެ ފިތެއްވެސް ނުދޭ.. ތެޔޮ ޚަރަދެއް ނުވޭ އެންމެ4ކިލޯ މީޓަރު ހަމަ ނުވާ ދަތުރެއް.. ކަލޭމެން މާލެ ވަށާ ބުރެއް ޖެހީމަ އެއީ 5.5 ކިލޯ މީޓަރު ދުއްވާއިެުވެސް 25 ތި ނަގަނީ ހަމަ އޯކޭ.. ދަތުރު ހުއްޓާލައިގެން ތިބޭ އަލިފާން ނުކެވޭތީ، ކުރާމީހުން ކުރާނެ..\nސެޕްޓެމްބަރު 11, 2018 19:07\nސެޕްޓެމްބަރު 17, 2018 19:06\nހުޅުމާލެ އިން މާލެ އަށް މަށައް ފެންނަނީ9ކިލޯ މީޓަރ\nރަނގަޅީވެސް ކަލޭމެން ޓެކްސީގަ ހުޅުމާލެ ނައީޔާ. އެމްޕީއެލް ބަހުގެ ޚިދުމަތް މާ އަގުޔެކޮށް ލިބެން އެއްވާ 200 ރުފިޔާ ދީފަ ޓެކްސީ އަށް އަރަންވީ ކީއްކުރަން؟\nލ.ގަން ތުނޑިން ކައްދޫ އަށް 350 ރުފިޔާ ގަމުން ފޮނަދޫ އަށް450 500 ރުފިޔާވެސް އެބަ ނަގާ ޔާމީނަކަށް މިތަނެއް ނުފެނޭބާ...؟ މިކަން ވެސް ކޮންޓްރޯލް ކޮށްލަދީބަލަ. ލ.ގަން ތުނޑީ ބަނދަރުން ހޮސްޕިޓަލަށް ދެކޮޅު ދަތުރު 100 ރުފިޔާ މީއީދެން ބޮޑުވަރު ޔާމީނަށް ވޯޓުދޭނީ ލ.އަތޮޅު ގަމުގައި ދުއްވާ ކުލީ ވެހިކަލްތަކަށް ކޮންޓްރޯލް އަގެއް ހަދައި ދިނިއްޔާ އެހެންނޫނީ މަވާ ސަލާމް.....\nސެޕްޓެމްބަރު 11, 2018 19:10\nރަށު ކައުންސިލެއް ނޯވޭތަ؟\nސެޕްޓެމްބަރު 11, 2018 11:22\nއަގު ހެޔޮ ކުރަން ދޯ ބޭނުން ވަނީ\nސެޕްޓެމްބަރު 11, 2018 11:23\nބަލަގަ ކަލޭމެން 200 ރުފިޔާ ރައްޔިތުން އަތުން ފެލާލީ ޓްރާންސްޕޯޓާއި މަޝްވަރާ ކޮށް ވާހަކަ ދައްކާފާތަ؟ އަހަރުންވެސް ދެން މާލޭގެ ދަތުރެއް ނުކުރާނަން ޓެކްސީގައެއް، އެހެޔޮ ހިނގަން ޖެހުނަސް...\nސެޕްޓެމްބަރު 11, 2018 19:23\nރަނގަޅު. އައި ސަޕޯޓް ޔޫ.\nސެޕްޓެމްބަރު 11, 2018 11:25\nދެދަތުރު ކޮއްފަ ގޭގަ އޮންނަންވެގެން ޓެކްސީ ޑްރއިވަރުން އުޅެނީ.\nސެޕްޓެމްބަރު 11, 2018 11:30\nސަރުކާރުން ކޮންޓްރޯލްކުރާ ޓެކްސީނިޒާމެއް ހަމަޖއްސަންފެނޭ އިންޑިޔާތަންތޥެސް ނުނަގާއަގުނަގަން މިއުޅެނީ\nސެޕްޓެމްބަރު 11, 2018 11:41\nހައްހާހާ... ދަތުރުތަކުގެ އަގުހެޔޮކުރީމަ މިވެރިން ރުޅިގަދަވި ވަރުބަލާބަލަ..ބުރިޖު ހުޅުވިފަހުން އަގެއް ކަނޑަނާޅާއިރު މިވެރިން ބޮޑު އަގެއް ނަގައިގެން ޓެކްސީ ދުއްވިއިރު އަމަލުކުރިގޮތް ހަނދާންނެތޭހާ ދުވަހެއްނުވޭ... ހުޅުމާލެއަށް ގޮސް އެނބުރި އަންނައިރު ޓެކްސީ ހުސްކޮށް އަންނަން ޖެހޭތީއޭ ބުނެ، އެކަށީގެންނުވާ ބޮޑު އަގެއް ހިދުމަތް ލިބިގަންނަ ފަރާތްތަކުގެ އަތުން ނެގިއިރު އެމީހުންވެސް ރުޅިއަންނާނެ ވަރު އަންދާޒާ ނުކުރެވޭ ދޯ.މިމީހުންނަށް އެކަނިދޯ ރުޅި އަންނަން އެނގެނީ؟؟؟؟އަހަރެމެން މިއޮށް ހުރިހާ ދުވަހު ހުޅުމާލެއަށް ދިޔައީ ފެރީގަ.ކާރުގަ ބުރިޖު ހުރަސްކިޮށް ނުދެވުނަސް މިހާރުވެސް އެގޮތް އެބައޮތް.އަދި ބުރިޖުގަ ދާން ބަސްވެސް އެއޮތީނުން.އަދި ދެފައި ސަލާމަތުން ހުރިއްޔާ ބުރިޖުމަތީގަ ހިނގާފަވެސް ދެވޭނެ ދޯ...އަހަރެން އާންމުކޮށް އުޅެނީ ހިނގާފަ.ކާރަކަށް އަރަނީ މަދުފަހަރެއްގަ.އެއީ ވެސް ގޮތެއް ނެތިގެން.އެކަމަކު އެންމެންނަކަށް ހިނގާފައެއްވެސް ނޫޅެވޭނެ ދޯ..އުޒުރުވެރީންނަށް އެއީވެސް ބޮޑު ތަކްލީފެއް.\nސެޕްޓެމްބަރު 11, 2018 11:45\nޓެކްސީ ޑްރައިވަރުން ބޭނުންހާ އަގެއްގަ ދަތުރު ކުރެވިގެން ނުވާނެ.\nބޮޑާހާކާ ޑްރައިވަރުންގެ ލައިސަންސް ކެންސަލް ކޮށްލާ. މިމީހުންވެސް މި އުޅެނީ ރައްޔިތުން ފެލަން.\nސެޕްޓެމްބަރު 11, 2018 11:50\nޓެކްސީތައް އުވާލާ . މާފުއްޕާފަ އުޅޭ ބައެއް\nސެޕްޓެމްބަރު 11, 2018 11:56\nއައްޑޫގައި 21ކމ އަށް ނަގަނީ 100 ، ދެން މާލޭގައި 5ކމ 80 ނަގަން ޖެހޭ ސަބަބެއް ނޭންގެ، ގެއްލުމެއް ނުވާނެ 40 ނެގިޔަސް\nސެޕްޓެމްބަރު 11, 2018 12:00\nޓެކްސީ ކުރުން ދެކޮޅުހަދާ މީހުންގެ ހުއްދަ ބާޠިލްކޮށް އެކަން ކުަރާނެ ބަޔަކަށް ދިނުން އެދެން.\nސެޕްޓެމްބަރު 11, 2018 12:04\nމާލޭ ތެރޭގައި މިދުއްވާ ޓެކްސީ ތަށް، ރައްޔެތުން އަތުން ލާރި ނަގައިގެން ދުއްވަނީ އެމީހުން ބޭނުން ގޮތަކަށް. އަހަރެން ދަރިފުޅު ގޮވައިގެން ހޮސްޕިޓަލް އިން ގެޔަށް ދާން އެރި ކާރެއް، ޑަރައިވަރު ކުއްލިއަކަށް މަޑު ކޮށްފާ ކުރީ ސީޓަށް އެރުވި ފިރިހެނެއް. އޭނާ ފޯނުން ގޮވީ ލަދުވެތި އައުގުރާނު. ޑަރއިވަރު އަޅާވެސް ނުލާ...ޓެކްސީތަށް އެހާބާ، ސާފެއްނުކުރޭ. މިކަން ހަމަ އަކަށް އަޅުވަން ގޮވާލަން\nސެޕްޓެމްބަރު 11, 2018 12:29\nމިހުރިހާ ދުވަހު އެމްޓީސީސީ ކާރުގެ ހިދުމަތް ދިނީ\nހުޅުމާލެ އިން ހުޅުލެއައް 110 ރުފިޔާ އައް ހަމަ\nއެކަނި ދުރުވަނީ ހުޅުމާލެ އާއި ހުޅުލޭތަ އޭރު އޯކޭ\nމިހާރު ކުރީގެ3ގުނަ ދުއްވާފަ 150 ރުފިޔާ\nނެގީމަ ގޯސް ވަނީ މަސެއް ގައިމު ސައިކަލުގަ\nވެސް ނުދާނަން މީހަކު 40 ރފ ހޯދާކައް މާލޭން\nސެޕްޓެމްބަރު 11, 2018 12:34\nސަރު ކާރުވެސް ލަދުން ނުހުރެ ތިހާ ބުރިޖުގެ ފީ ކުޑަނަމަ ބުނަންވީނުން ބުރިޖައް އެރުމައް ނަގާނެ ފީ އެއް ނުނީ މުއިޒު އިއުލާން ނުކުރަނީ ރަތްޔިތުން ފެލާލަން ބޭނުން ވާލެއް ބޮޑު ކަމުން ކުރިން އިއުލާނު ކޮއްފިނަމަ ވޯޓު މަދުވެދާނެތީވެ ނޫންތަ\n7 ދުވަހު ސަރުކާރު ބޮޑުންނައް މަސް ވަރާކޮއްގެންވެސް ނަގާނެ އަގެއް ނުނިމުނު\nސެޕްޓެމްބަރު 11, 2018 12:35\nޓެކްސީ އަގުބޮޑު ކުރާނެ ތެޔޮ އަގު ބޮޑުވާރަށް، އެކަމަކު ތެޔޮ އަގުހެޔޮ ވިޔަސް އަގުބޮޑު ކުރިތަން އެންމެ ރުފިޔާއެއްވެސް ހެވެއް ނުވާނެ\nސެޕްޓެމްބަރު 11, 2018 12:47\nސަރުކާރު މުވައްޒަފުންގެ މުސާރައަކަށްވެސް ގޭ ކުލި ދަށްކާފަ އާއިލާގެ ޚަރަދުތައް ހަމަޖައްސާ ބިލްތައް ދައްކާ ވަރަށް ފައިސާއެއް ނުލިިބޭ، ދެން ޑްރައިވަރުންގެ ދަތުރުތަކުން މިހުރިހާ ކަމެއް ހަޖަހޭ ވަރުގެ އަގެއް ސަރުކާރުން ހަމަޖައްސައިދޭކަށް ނުޖެހޭ. މިހާރުވެސް ތި ޑްރައިވަރުންނާ އަޅާ ބަލާއިރު ސަރުކާރުގެ އާދައިގެ މުވައްޒަފުން އުޅެނީ މާ ދަތި ހާލުގަ،\nތިބުނީ ރަނގަޅަށް. ޓެކްސީތައް އެކަނިދޯ ސަރުކާރަށް ބަލަދުއަރަނީ.4އަހަރުގެ ޑިގުރީއެއް ނިންމައިގެން އައިމާވެސް ލިބެނީ 10 އަކާ 15 ހާހާ ދެމެދު. އެއީ ހަފްތާއަކު 60 ގަޑިއިރު މަސައްކަތްކޮށްގެން. ހަމައެވަރުގެ މަސައްކަތް ކޮށްފިއްޔާ ޓެކްސީތަކަށް ލިބޭނެ މާގިނައިން. ޚަރަދުތައް ކަނޑާފަވެސް ގިނަވާނެ. އެއީ ޓެކްސީތައް އޮންނަނީ ނުލިބިފަ. އަދި ބަސްތަކަށް ހަދައިގެން ދުއްވާ ދުއްވުން ނުލައި.\nސެޕްޓެމްބަރު 11, 2018 12:48\nޕަބްލިކް ޓްރާންސްޕޯރޓް ބަހުގެ ޚިދުމަތް ފުޅާކުރަންވީ، އެކަންވެސް ކުރެވޭނީ މިސަރުކާރަށް، އެކަންކުރާނެ، އަދި ކުރެވޭނެ. ދިވެހިންގެ ބޮޑާކަމާއި ކިބުރުވެރިކަންވެސް ބޮޑީ، ހައްދުފަހަނަޅާދަނީ ކޮންމެކަމެއްވެސް! 2008 ގަ ޑިމޮކްރަސީކިޔާ އެއްޗެއް އައިތަނަކުން ސަލާމަތްނުވެގެން އުޅެނިކޮށް ޖަޒީރާ އައިސްގެން މިއުޅެނީ، އަސްލު ދިވެހިން ތިބެންވީ ޖަޒީރާގަ، އައްނި ބުނިޔަސް އެއީ ރަނގަޅުވާހަކައެއް!\nސެޕްޓެމްބަރު 11, 2018 12:50\nކޮންގެއްލުމެއް. ނުވާނެ ގެއްލުމެއް. 40 ރު ފިޔާ ހަމަ ރަނގަޅު.\nސެޕްޓެމްބަރު 11, 2018 12:51\nމަކިޔާނީ ބްރިޖް ޔާމީން! އެއީ ހަމަ ބްރިޖް ޔާމީން. ޓެކްސީޑްރައިވަރުން ދަތުރުހުއްޓާލައިގެން ތިބެބަލަ! ސަރުކާރުން ތިކަމަށް ޙައްލުހޯދާނެ! ދެން ސަރުކަރުން ފަށާނީ ޓެކްސީ ދަތުރުތައް! އޭރުން ބުނާނެ ސަރުކަރުން ތިމަންނަމެނަށް ދުއްތުރާކުރަނީއޭ! އެއްގޮތަކަށްވެސް 40 ރުފިޔާ ކުޑައެއްނޫން!\nސެޕްޓެމްބަރު 11, 2018 12:52\nރޭގަ 8 ޖެހި އިރު މާލެ އިން ހުޅުމާލެ އަށް ކުރި އެއްކޮޅު ދަތުރަށް 100 ރުފިޔާ ނެގި އަދި ދަމުން ހުޅުމާލެ އިން އިތުރު މީހުންވެސް ކާރަށް އެރުވި ..\nނުވިތާކަށް ދާން ބޭނުންވާތަން ބުނެދެން ނޭގުނަސް ބަވާލަނީ ދެން ގެންގޮސް ބޭލީ 4ވަނަ ބަސް ސްޓޮޕް ކައިރި އަށް އެކަމް ދާން ޖެހުނީ3ވަނަ ބަސްސްޓޮޕް ކައިރީ އިން ގެޔަކަށް .. އެވަރުންވެސް ހަމަ 100 ވެސް މަދުވެފަ ތިބޭ ބަޔެއް ހިތައް އަރާ މި ގައުމުގަ ޕަބްލިކް ބަސް ފަށާ ތި ޓެކްސީ ތައް އުވާލާނަމައޭ ..\nސެޕްޓެމްބަރު 11, 2018 12:59\nމި ކޮމެންޓް ތައްފެނުނީީމަ ހަދާާން ވީީ ހިތް ދަތި ހަދާާން އާާ ކޮއްލާ ހިތްވެއްޖެ. އެއީީ މީީގެ ފަސްވަރަކައް މަސްކުރިން އަހަރެން ހުޅުމާލެއައް ދިޔައީ ދަރިފުޅު ޑޮކްޓަރައް ދައްކަން. ދަރިފުޅު ބަލިވެގެން އެރަށު ގަ އެބައްޔައް ފަރުވާާ ދޭ މޮޅު ޑޮކްޓަރެއް ހުރިކަމުގެ ހަބަރު ލިބިގެން އަހަރެން ގެ ދަރިފުޅުގެ އުމުރަކިީ ތިން އަހަރު އޭރު އަހަރެން އިނީ ދެވަނަ ކުއްޖަކައް ބަޑުބޮޑު އޭރު ބަޑައް އައްމަހައް ވުރެ ބޮޑު ފިރިމީހާާއައް ރިޒޯޓުން އޮފެއްވެސް އެދުވަހު ނުލިބުމުން ދިޔައީީ އެކަނިމާާ އެކަނި ޑޮކްޓަރައް ދައްކާާފަ މާާލެ އާާދެވުނު އިރު އަހަރެން ހުރީީ ވވ ވަރުބަލިވެފަ ކާރެއް ލިބޭތޯ ވަރައް ގިނައިރު ހުންނައްޖެހުން ކާރު ލިބުމާއެކު ގެ އައް ދާާން ގެ އިން މަގާާާާާ އަވަށް ބުނެދިނީީ މަވެސް ނޭގުންް ދެެންް ކިޔާާދިން މަގުތަކުން ދުއްވާާފަ ވަކި ހިސާާބަކައް އާާދެވުންތަނުން ދަރިފުޅައް ހޮޑު ލެވިއްޖެ ހޮޑު ލެވުނީީ އަހަރެންގެ ގަޔައް ކާާރައް އެއްމެ އެތިކޮޅެއްވެސް ނޭޅެ ކާާރު ދުއްވަން އިން މީީހާާ ރުޅިއައިސްގެން ނުކިޔާާކައް އެއްޗެއްނެް ދެން މިޖެހުނީ އެތައް ރުފިޔާ ތަކެއްދީީގެން ކާރު ދޮންނާާށޯ ހޮޑުލައްޔާާ ކާާރައް ނޭރީީމަ ނިމުނީީނޯން ހްޯ މުޅި ދުވަސް މިދިޔައްޔޯ ކިޔާާ އެއްޗިހިކިޔާފަ އެއްމެފަހުން ކާރުން ފާބަން އައްގާފި އެ ރަހުމެއް ނެއްމީީ ހާ އަހަރެން އިން ހާާލައް ވެސް ވިސްނާާނުލާ އޭރު ގެއާ ވ ވ ދުރު އަހަރެން ގެ ދަރިފުޅު އޭރު ރޮނީީ އަހަރެން ހުރީީ ދަރިފުޅު އުރޭ ހާާލެއްގައެއްނު ބޑު ބޮޑު ކަމުން ދަރިފުޅު ބލިވެ އެހާާލުގާާ އަންނަން ޖެހުނީީ ދަރިފުޅު ހިންގުވާާފަ އިތުރު ކާާރަކައްވެސް ދެމީީހުންގާާގަ ހޮޑުހުރުމުން ނު އެރުވި މީީ ވވ ދެރަވި ދުވަހެއް އަހަރެން ގެ ދަރިފުޅު ގެއައް އައިސް ވެސް އެބޭބެ ކޮއްކޮ އާާ ދިމާާލައް ހަޅޭއް ކީީ އޭ ކިޔާފަވެސް ރުއި އެ ދުވަހު އަހަރެން ހިތައް އެރި އެއީ އިންސާާނެއްބާާ އޭ ވެސް އެހާާ ރަހުމު ކުޑަ އަޅެ ކާރައް ހޮޑު އެޅުނީީކީީވެސް ނޫނެޭ ހަޅޭއް ލަވަވީީ\nސެޕްޓެމްބަރު 11, 2018 19:21\nޓެކްސީ ޑްރައިވަރުންނަކީ މިގައުމުގެ ހަލާކު. އެގޮތަށް ފުއްޕާފަ އުޅެން ދޫކޮށްލާތީ ދެރައީ. އެބަ ޖެހޭ މިވެރިން ސައިޒުކުރަން.\nދެންމީޓަރ ބަހައްޓަންވީ އެރައް ރަގަޅުވާނެކަމަށް ބަލަމާ\nސެޕްޓެމްބަރު 11, 2018 13:01\nމި ޓެކުސީ ޑުރައިވަރުން ހުންނަ ނުލަފާކަން ބަލާލަބަލަ މިމީހުންނޭ މަސްމަރާ ނުކޮއް 200 ރ ނަގަންފެށީ މިމީހުންގެ ސަބަބުންނޭ ސަރުކާރުން އަގު ހަމަ ޖެއްސީ ދެންކޮން ވާހަކައެއް ތި ދައްކަނީ ދަތުރު ނުކުރަންޏާ ކާރު ކޮޓަރިކޮޅުގަ ބާއްވައިގެން އެއަށްބަލައިގެން އޮވެ ނިދާބަލަ .\nސެޕްޓެމްބަރު 11, 2018 13:15\nއަސްލު ސަރުކާރަށް އޮލިގެން ދަތުރުފީ އެގޮތަށް ހަމަޖެއްސުނީ.... ދުނިޔޭގެ އެހެން ގައުމުތަކުގައި އަގުނަގަނީ ދަތުރުގެ ދިގުމިނަށް ކިލޯމީޓަރަކަށް ޖެހޭ ނިސްބަތުން.... އެގޮތަށް އަގުކަޑައެލުމަށް ސަރުކާރަށް އިލްތިމާސް ކުރަން....\nސެޕްޓެމްބަރު 11, 2018 13:48\nއެމީހުންނަކީ އަމިއްލަ އެދުން ޙައްދުން ނައްޓާލާފައި ތިބިބައެއް. ޚިދުމަތެއް ދިނުމުގެ ބަދަލުގައި ޚިދުމަތް ހޯދާމީހުން ފެލާލަން އުޅޭ ބައެއް. ޓްރާންސްޕޯޓް އޮތޯރިޓީއިން ތިޔަހެދީ ރަނގަޅަށް.\nސެޕްޓެމްބަރު 11, 2018 13:49\nކަލޯ 40ރ އެއްނޫނެއްނު!! މާލެއިން ބުރިޖާހަމައަށް 25ރ ބްރިޖުން ރަންވޭ ހުރަސްކުރަން 40ރ. ހުޅުމާލެ އަށް އެތެރެވާނަމަ އިތުރު 25ރ. ޖުމްލަ 90ރ. ދަތުރަށް. މި ވަރުން ނުވަންޏާ ޕޮލިހުން ބަހައްޓާފައި ހުންނަ ޕާކިންގ މަނާ ކޯން ބަހައްޓާފަހުރި މަގެއްގެ އެއްފަރާތުގައި ޕާރކް ކޮށް ލާފަ ގޭގަ އޮވޭ!!\nސެޕްޓެމްބަރު 11, 2018 14:18\nޓެކްސީ ޑްރައިވަރެއްގެ ކައިރީގަ އަހާބަލަ އޭނާ ނަމާދު ކުރަންތޯ އަދި ދީން ގަބޫލް ކުރަންތޯ؟ ހެޔޮނުވާނެ ނިކަމެތި ރައްޔިޔުން ފެލާލައިގެން ފޭރޭ ލާރި ހަލާލުވާނެ އެއްގޮތްވެސް ނޯންނާނެ!\nސެޕްޓެމްބަރު 11, 2018 14:24\nހޫބެ: 40ރ ލިބޭނެ2ލީޓަރެއް ވުރެގިނައިން ޕެޓްރޮލް މާލެއިން ހުޅުމާލެއަށް ކިތަދަތުރު ކުރެވޭނެ\nތި ޓެކްސީ ޑްރައިވަރުން ގެ ބަލާ ވަރައް ބޮޑު އަބަދުވެސް ..... އެއް ފަހަރުން މުއް ސަނދި ވާން އުޅޭ ބައި ގަނޑެއް އެއީ .... މި ކުޑަ ރާއްޖެ ފިތުނަ ކުރަން އަބަދުވެސް މަސައްކަތް ކުރާބައެއް ތީ... ޓެކްސީ އަކައް އެރިއަސް ސިޔާސީ ޔަރީމާ އޮނަނާނީ .....ސަރުކާރު ބައި ބައި ކުރުން އޮންނާނީ.\nސެޕްޓެމްބަރު 11, 2018 16:22\nނުޖެހޭ ޑުރައިވަރުން ބޭނުންގޮތެއް ހަދާކަށް\nސެޕްޓެމްބަރު 11, 2018 18:51\nޙަަަސްނުވޭ ހަމަ ހޮވޭއިރަށް އަގުތައް ބަދަލުކުރާަނެ ޔަގީން\nސެޕްޓެމްބަރު 11, 2018 19:32\nޢަސްލު ހަގީގަތުގައި ޑުރއިވަރުން ވެސް އެދައްކަނީ ދޮގުވާހަކައެއްނޫން ސާޅީސް ރުފިޔާ އަށް ދަތުރު މާލެއިން ނަގައިގެން ހަމައެކަނި ހުޅުމާލެ އަށް އަރާނީ އެއް ނޫން ގެންގޮސް ލާން ޖެހެނީ ކޮންމެވެސް ފުލެޓަކަައް ތިރީސް މިނެޓް މަދުވެގެން ހޭދަވޭ އެއްކަލަ ޑުރެއިވަރު މިޖެހެނީ އަންބުރާ ހުސްއަތާ މާލެ އަންނަން 40 ރުފިޔާ ހިފައިގެން 1ގަޑިއިރުން 40 ވިސްނާލާ އެއީ ވެސް ކާންބޯން ކުރާ މަސައްކަތް\nސެޕްޓެމްބަރު 11, 2018 21:36\nހުޅުމާލޭން މާލެއަންނަ ފެރީތައް އަންނަނީ ހުސްއަތާތަ؟ އަގުހެޔޮކޮށްގެންދޯ ބަޔަކު އަރާނީވެސް. އެމީހުން އެކަނިދޯ ކާންބޯންޖެހެނީ. އެއްފަހަރުން މުއްސަނދިވާން އުޅެންޏާ މީހުންގެ ނަފުރަތު ލިބޭނެ. އެންމެންވެސް އެކިޔަނީ މިމީހުންގެ ބޮޑާކަމުގެ ވާހަކަ. ލައްކަ ދުވަހު މިމީހުން ހިތުހުރިހާ ގޮތަކަށް އުޅެފިތާ. އެކަން އިނގޭނެ ޓެކްސީ އާންމުކޮށް ބޭނުން ކުރަންޖެހޭ މީހުންނަށް.\nސެޕްޓެމްބަރު 11, 2018 19:33\nސެޕްޓެމްބަރު 11, 2018 21:26\nތިބުނާ ހުސްއަތާ އަންނާކަށް ނުޖެހޭނެ އަގުހެޔޮނަމައީ. އޭރުން ދެކޮޅަށް ޓްރެފިކް ހިނގާނެ. މާލޭ-ހުޅުމާލޭ ފެރީތައް މާލެ އަންނަނީ ހުސްކޮށްތަ؟؟ ކާންބޯން ކުރާ މަސައްކަތައްވީމަ ދޯ އެހާބޮޑާ ކަމާއެކު އެއުޅެނީ. ކީއްވެތަ އެހެންވީއިރު މީޓަރު އެޅުވުމާ ދެކޮޅީ. ކީއްވެތަ މާލޭގެ ބަސްދަތުރުތަކާދެކޮޅު ހަދައި ހުރިހާކަމެއް ޗޮކުހުން ދުއްވާލީ އޭރު.\nސެޕްޓެމްބަރު 12, 2018 00:09\nއެ ކީއްވެޔޯ ހުސް އަތާ އަންނަން ޖެހެނީ. ހަމަ ނޭގޭތީ އަހާލީ.މާލޭގަ ވެސް ނަގަންވާނެ 50ރ. ހަމަ ހުސް އަތާ މާފަންނުން ހެންވޭރަށް ދާންޖެހިދާނެ.?\nސެޕްޓެމްބަރު 11, 2018 20:15\nޓްރާންސް ޕޯރޓް މިނިސްޓްރީން ކާރު ދުއްވުމުގެ ލައިސަންސްވެސް ދެނީ... ދެން ކީއް ކުރަން ޓެކްސީ ޑްރައިވަރުންނާ މަޝްވަރާ ކުރާކަށް؟ މާ ބޮޑާ ބައެއް ޓެކްސީ ޑްރައިވަރުންނަކީ...\nސެޕްޓެމްބަރު 11, 2018 21:28\nވަރަށް ރަނގަޅު. ޓެކްސި ޑްރައިވަރުން މައިތިރިވީމަ އަލުން ތިކަން ކުރަން ފަށާނެ ބައިތިއްބާ\nސެޕްޓެމްބަރު 11, 2018 21:30\nކީއްކުރާނީ އަމިއްލަ އެދުން ބޮޑުކަމުން އެހެން އެއްވެސް ކަމެއް ދެނެގަނެވޭވަރު ނުވޭވިއްޔާ! މާލޭގެ އެއްތަނުން އަނެއް ތަނަށް ދާން ނަގާވަރަކީ 25 ރުފިޔާ އަދި ހުޅުމާލޭގެ އެއްތަނުން އަނެއް ތަނަށް ދިއުމަށް ނަގާވަރަކީ 25 ރުފިޔާ. ސިނަމާލެ ބްރިޖް ފެށޭތަނުން ހުޅުމާލެ ފެށޭތާނގާ ހުންނަ ޓާރމިނަލް އާ ހަމަޔަށް ދާން ނެގޭ ފީއަކީ 40 ރުފިޔާ އެވެ. ދުނިޔޭގެ އެހެން ތަންތާގާ އަޅާފަ ހުރި ބްރިޖް ތަކަށާއި ހައިވޭއަށް ނަގާ ފީއަށް ބަލާއިރު ސިނަމާލެ ބްރިޖް ކަޑައްތުކުރަން 40 ރުފިޔާ އަކީ އެއް ގޮތަކަށްވެސް ކުޑަ އެއްޗެއް ނޫނެވެ. ނަމަވެސް އެބްރިޖް ކަޑައްތު ކުރަން 50 ރުފިޔާ އަކީ މާބޮޑު ފީއެކެވެ. ތިޔަ ބްރިޖަކީ އާންމުން އަތުން ފޭރިގެން ޓެކްސީ ޑްރައިވަރުން މުއްސަނދިވާން ހަދާދީފައިވާ ފައިސާ މެޝިނަކަށް ވެގެން ނުވާނެ އެވެ.\nސެޕްޓެމްބަރު 11, 2018 22:50\nޢިންޑިޔާ ލަންކާ ތަންތާ ގޮތަށް ޓެކްސީ ތަކުގަ މީޓަރު ބަޙައްޓަބަލަ. ޑްރައިވަރުންވެސް ހެޕީ ރައްޔަތުމީހާވެސް ހެޕީ\nސެޕްޓެމްބަރު 11, 2018 23:32\nމިއިން ކޮންމެ ޓެކްސީ ޑްރައިވަރަކު ޕްރައިވެޓް ކާރެއް މަގުމަތީ ބާއްވައިގެން. ޙިތުހހުރިހާ އަގެެއް ނަގައިން ހަރާމް ލާރި ކާތާ ލައްކަ ދުވަސްވެއްޖެ. ޢަހަރަުމެން ބުރިޖާ އެއްޗެހި މިއަޅައިން މިއުޅެނީ މި މީހުން ޖީބައް ބަރުކުރާކައް ނޫން. ޢިރާދުކުރެއް ވިއްޔާ ޔާމީން ހޮވޭ ދުވަހު މިބައިގަނޑު ސައިޒްކޮށް މަގުމައްޗައް ެއެއްލާލަފަހުރި ކާރުތައް ނައްތާލާނަން.\nސެޕްޓެމްބަރު 12, 2018 00:03\nމިއަދު 1919، 3232 ޓެކްސީސެންޓަރައް ގުޅާފަ ހުޅުމާލެ އަށް ދާން ބުނީމަ 100ރ އަށް ކަމަށް ދަތުރު ކުރެވޭނީ. މީ ލާރި ބޭނުން ވިޔަސް ބޮޑުވަރު. ފުލުހަށް ގުޅީމަ ބުނީ ޓްރާންސްޕޯޓަށް ގުޅާށޯ. ސަރުކާރު ބަންދު ދުވަހެށްގަ ކިހިން ޓްރާންސްޕޯޓައް ގުޅަނީ.?\nސެޕްޓެމްބަރު 12, 2018 16:27\nއަސްލު ޑްރައިވަރުންނެއް ނޫން.. ތި ސެންތަރުތައް ބަންދުކުރަންވީ. އޭރުން އެމީހުން ޓްރާންސްޕޯޓަށް ތަބާވާނީ.\nސެޕްޓެމްބަރު 12, 2018 02:09\nޓެކްސީ ޑުރައިވަރުނާ ދޭތެރޭ ފިޔަވަޅު އަޅަންޖެހެ.\nޓެކްސީ ސެންޓަރުން އެކަން ނުވަންޔާ ޕަބްލިކް ޓްރާންސްޕޯރޓް ތައާރަފް ކުރޭ.\nސަރުކާރުން މިކަން މިގޮތަށް ކުރައްވަން ޖެހޭނެ.\nކިންްގ އެޑްވާރޑް 7\nސެޕްޓެމްބަރު 12, 2018 06:14\nދެން ހުރިހާ ޓެކްސީއެއްގަ މީޓަރ ހަރުކުރޭ!\nކިންގ އެޑްވާރޑް 7\nސެޕްޓެމްބަރު 12, 2018 06:21\nރައީސުލްޖުމްހޫރިއްޔާއަށްވުރެ މާ ފެންވަރު ވަރަށް މަތީ ބައެއް ތިޑްރައިވަރުންނަކީ!\nކިރިޔާ ވިއްސާރަ ކަންޏެއް ޖަހާލާއިރަށް ގޭގަ! ހުރިހާ ޓެކްސީ ސެންޓަރުތަކުގެ ފޯނުކޮޅުތައް އެންގޭޖް! މިޤައުމަކަށް ރައްޔިތުންގެ އިހުސާސްތައް ނުދަންނަ ޓެކްސީތަކެއް އަދި ޓެކްސީ ސެންޓަރ ތަކެއް ބޭނުމެއް ނޫން!\nސެޕްޓެމްބަރު 12, 2018 08:18\nކަލޭ އަތުގަ އެވަގުތަކު ހުރީޔާ ހުރި ފައިސާ އެއް ދޭންވީނު ޓެކްސީ ޑްރައިވަރަށް..\nސެޕްޓެމްބަރު 12, 2018 08:40\nއެއްފަހަރާ މުއްސަނދި ވާންވެގެން އުޅޭބައެއް މިޓެކްސީ ޑުރައިވަރުންނަކީވެސް. ހުރިހާ އެއްމެންނަކީ ފުދުންތެރިންނެއްނޫން. އެއްމެންނަކަށް 100ރުފިޔާ ދީފަ ދަތުރުކުތެވޭހާ ފެންވަރެއްނެތް. 40ރުފިޔާ އެއީ ހަމަ އެެއްމެ ރަނގަޅު އަގު. ހުޅުމާލެއަށް އަގުބޮޑުކޮން ދަތުރުކުރަންޔާ މާލޭގެ ތަނަކަށް ދާކަށް ޓެކްސީއެއް ނުލިބޭނެ. އޭރުން ހުރިހާ ޓެކްސީ ޑުރައިވަރުންވެސް ބޭނުންވާނީ ހުޅުމާލެއަށް ދަތުރުނަގަން. 40ރުފިޔާއަށްވުރެ ޓެކްސީ ދަތުރު ބޮޑުނުކުރުމަށް އެދެން.\nސެޕްޓެމްބަރު 12, 2018 08:54\nތިޔަ ޑުރައިވަރުންގެ ބޭނުމަކީ ރައްޔިތުން ފެލާލުން.\nސެޕްޓެމްބަރު 12, 2018 09:29\nމާލެ އިން ބްރިޖް ކައިރިއަށް 25 އަށް ދަތުރެއް ކޮަށްފަ ބްރިޖް ހުރަސްކުރާ ހިސާބުން އިތުރުފީ އެއް ނަގާގޮތަށް ހަމަޖެއްސީމަ ދޯ ރަނގަޅުވާނި. ޓެކްސީ ޑްރައިވަރުންވެސް ކާންބޯން ކުރާ މަސައްކަތް ވިއްޔާ. މިސާލަކަށް 25+40\nސެޕްޓެމްބަރު 12, 2018 16:20\nދެންތިބީވެސް ކާންބޯންޖެހޭ މީހުން. ޓެކްސީއަކަށް ދުވާލަކު 8ގަޑިއިރު ދުއްވައިފިނަމަ ބޮޑު އެއްޗެއް ލިބޭނެ. އަދި ހުޅުމާލެއަށް 40 ރުފިޔާއަކީ ކުޑައެއްޗެއްނޫން. މައްސަލައަކީ ދެތިން ދަތުރުކޮށްލާފަ ނޫނީ ވާރޭވެހޭތީ ކާރުކޮޅު ހަޑީވެދާނެތީ އުޅޭ ޒާތްކޮޅުބޮޑު އުޅުން. ދެންތިބީވެސް 8 ގަޑިއިރު ނުނީ އެއަށްވުރެން ގިނައިން މަސައްކަތްކުރާމީހުން.\nސެޕްޓެމްބަރު 12, 2018 10:02\nއެ އަދި ހަމައަކަށް އެޅޭނެ. އަޅާލާ އެއްޗެއް ނޫން.\nސެޕްޓެމްބަރު 12, 2018 12:20\nދަތުރުކުރަން ދެކޮޅުހަދާ ޑުރައިވަރުންގެ ހުއްދަ ބާތިލްކުރީމަ ނިމުނީ...\nސެޕްޓެމްބަރު 12, 2018 16:24\nދެތިން މީހަކަށް އެހެން ހެދީމަ ދެންތިބިމީހުން ސައިޒުވާނެ. މައްސަލައަކީ ވޯޓުއަހަރަށް ވީމަ.\nސެޕްޓެމްބަރު 12, 2018 13:02\nމާލޭގައިވެސް ބަސްޕޮއިންޓުތަކެއް ހަދާފައި ބަސްދަތުރު ކުރެވޭގޮތަށް ހަދާދީބަލަ، މިއީވެސް ކުރަންޖެހޭ ކަމެކޭ އޮފީސްތަކަށް ވިލިމާލެއިން އަންނަ ފަރާތްތަކަށްވެސް ފައިދާވާނެ ކުރިންވެސް ބަސްދަތުރުތައް އޮވޭ....\nސެޕްޓެމްބަރު 12, 2018 16:23\nއޭރުން އަނެއްކާ ޑްރައިވަރުން ހަރުތާލު ކުރާނެ ތިމަންނަމެންނަކަށް ފައިސާއެއް ނުލިބެޔޭ. ބަލާބޮޑު ބައެއް އެއީ.\nސެޕްޓެމްބަރު 12, 2018 15:47\nގޮތެއްފޮތެއް ނުހުންނަ މާލެ ތެރޭ ދުއްވާ ޑްރައިވަރުން ހުޅުމާލެއާ ބްރިޖްގަ އާންމު އުނދަގޫ ކުރަން ނުދިއުމަށް، އެމީހުން އަމިއްލަ އަށް ނިންމުން ތީ ވަރަށް ރަނގަޅު ކަމެއް.. ތާއީދު ތިކަމަށް\n500 އެއްހާ ޓެކްސީޑްރައިވަރުންނާއިގެން ސަލާމަތްނުވެގެން ގައުމު އުޅެންމިޖެހެނީ. މާގަދަވެގެން އުޅޭބައެއް. ބޮޑެތި ރަށްވަރުގެ ބާޑަބިޔާ ގަނޑުގަނޑުހެންހީވާ ޓެކްސީތައް އުވާލާފޢި ކުދި އޭސީ ކުރޮޅިއެންމެކޟުދާނީ މިކުދިމަގުތަކަށް.\nސެޕްޓެމްބަރު 12, 2018 16:57\nސަރުކާރަށް ގޮންޖަހަން ފުރުޞަތު ނުދެއްވުމަށް ގޮވާލަން. މިހާރު އެމީހުން އެ އުޅެނީ ބިރުދައްކާގެން ބޮޑުއަގު ހޯދަން. ކީއްވެބާ ފުރަތަމަ ދުވަހުވެސް =/80ރުފިޔާއަށް ނުކޮށް ރައްޔިތުން ފެލާލީ. ޓެކްސީގެ ގޮތުގައި ރަޖިސްޓަރީކޮށްގެން ދުއްވާނަމަ، ސަރުކާރުގެ ޤަވަޢިދާ އެއްގޮތަށް ދަތުރުތައް ކުރަންޖެހޭނެ. އެހެންނޫނީ ޓެކްސީ ހުއްދަ ބާޠިލްކުރައްވާ. =/50ރުފިޔާއަށްވުރެ ބޮޑުނަމަ، އެއީ މާބޮޑު ޢަދަދެއް. 2ލިޓަރ ޕެޓްރޯލެއް ނާނދާނެ.\nސެޕްޓެމްބަރު 12, 2018 20:41\nސެޕްޓެމްބަރު 13, 2018 00:23\nއަސްލުވެސް ގިނަ ޓެކްސީ ޑްރައިވަރުންނަކީ ވަރަށް ފޮނިބައެއް. އެމީހުންނަށް ފުދި އިތުރުވާ ވަރަށް ވެސް ދަތުރު ކޮށްގެން ލާރި ލިބެ. އެހެންވީމަތާ ދަތުރެއް ކޮއްދޭން އެދުނީމަ ވެސް އެމީހުން ހިތައް އެރީމަ ކޮއްދެނީ. ގިނަ މީހުން ޓެކްސީ ބޭނުންކުރަނީ ވާރޭ ވެހޭ ދުވަސް ދުވަހު. މިވެރިން ތިބޭނީ ފިލާ. ތި އަގު ހަމަ ރަނގަޅު.\nމާލޭގެ އޯކިޑްމަގުން ފަރީދީމަގަށް އަޅާލިޔަސް 25 ރުފިޔާ ނަގާ އަދި ނުވިތާކަށް ހޭންޑް ބޭގް އެއް އަތުގައި އޮވެއްޖެނަމަ 30 ރުފިޔާ ނަގާ މާލޭގެ އެއްކޮޅުން އަނެއްކޮޅަށް (ވިލިނގިލި ޓާމިނަލް އިން ހުޅުމާލެ ޓާމިނަލްއަށް) ދާކަށް ޕްޓްރޯލް ލީޓަރެއް ނާދާނެ އެކަމަކު 30 ރުފިޔާއާއި 35 ރުފިޔާގެ އަގެއް ނަގާ މީބޮޑުވަރު ސަރުކާރައް ގޮވާލަން. އަޅުގަނޑު އެނބަ ގެންގުޅެމޭ އައިޑިއާރ އެއް އަންނަ ހަފްތާ ޓްރާންސްޕޯޓް އޮތޯރިޓީއަށް ދާނަން\nސެޕްޓެމްބަރު 13, 2018 00:01\nއަމިއްލައަށް ހުއްޓާލީމަ ރަނގަޅުތާ. ވަރަށް ފޮނި ބައެއްގެ ގޮތުގަ ފާހަގަ ކުރެވޭ ބައެއް ތީ. މަށަށް ވެގެން މަށެއް ނާރާނަން މާލޭގަ މިއުޅޭ ޓެކްސީއަކަށް. ބަލަން ތިބޭތި ހުއްޓާލި ގޮތަށް އަމިއްލައަށް ދަތުރު ކުރަންވެސް ފަށާނެ. ލާރި ލިބެނީ ތިހެންނަކުން ނޫންވިއްޔަ. އެއް ދަތުރުމަތީ ތިން ހަތަރު މީހުން ނަގައިގެން ކޮންމެ މީހަކު އަތުން ދަތުރެއްގެ ލާރި ނަގާ. ޓެކްސީގަ ދަތުރު ކުރަނީ މިމީހުންގެ އަޅުންނޭ ހިތަށް އަރާ ކަހަލަ. ބާރަށް ލަވަ ޖަހާފަ ނޫނީ ފާޑުފާޑުގެ ސިޔާސީ އެއްޗިހި އަޅުވާފަ އެއްވެސް އަގަލައެއް ނެތި އުޅޭ ބައެއް ތީ. ހުޅުމާލެއަށް ގޮސްގެން އެތާވެސް އެ ޒާތަށް އުޅެގަނެގެން އުޅޭ ވާހަކަ ދައްކާތީ އިވޭ.\nސެޕްޓެމްބަރު 13, 2018 00:08\nއަގު ކަނޑައަޅާކަށް ނުޖެހޭ ތިމީހުނާ މަޝްވަރާ ކުރާކަށް. މީގެ ކުރިންވެސް އެކި ސަރުކާރުތަކުން އެކި ކަންކަމުގަ މަޝްވަރާ ކުރެވޭތޯ ބެލި. އެކަމަކު ތިމާމެންނާ ނޫޅެވޭނޭ ހިތަށް އަރާފަ ތިބޭ ބޮޑާ ކިބުރުވެރި ބައެއްގެ ގޮތުގަ ފެނުނީ. މިހާރު ހުރި އަގަށް ނުކުރަންޏާ ނުކުރޭ. ބަލާނަން ކިހާދުވަހަކު ފޮނި ދެއްކޭތޯ.\nސެޕްޓެމްބަރު 13, 2018 07:58\nކޮންމެ ޓެކްސީ އަކީ ކުޑަބަހެއް .. މިހާރުވެސް އެއްމެ ކޮޅަކަށް ތިންހަތަރު މީހުން ލާގެން ނަގާވަރު .. އަބަދެވެސް ލުބޭ ވަރު މަދުވެގެން .. ހުޅުމާލެ އަގު 40 އޯކޭ\nސެޕްޓެމްބަރު 13, 2018 10:34\nޓެކްސީތަކުގަ މީޓަރު ހަރުކުރަން ވީނު. އެކަމަށްވެސް މިމީހުން އެއްބަހެން ނުވާނެ\nސެޕްޓެމްބަރު 13, 2018 11:58\nޓެކްސީ ސެންޓަރުތައް އުވާލާ. ބަސް ސެންޓަރު ހުޅުވާ.މިޓެކްސީތައް ހަމަ މަގަށް އަޅުވަންޖެހޭ!!! ޕަބްލިކް ޓަރާންސްޕޯޓް އިތުރު ކުރަންވީ ސަރުކާރުން ބަސް ގެނަސްގެން!!! މިމީހުން ހިތައްއެރިގޮތަކަށް އަބަދު ޢަމަލުކުރެވިގެންނުވާނެ!!! ޓްރާންޕޯޓުން ކަނޑައަޅާފައިވާ އަގަށްވުރެން ބޮޑުކޮށް ނަގާނަމަ ރިޕޯޓްކުރޭ ޕޮލިހަށް!! ފިޔަވަޅު އެޅޭނެ!!އެމްޓީސީސީ ނޫނީ އެމްޕީއެލް ފަދަ ސަރުކާރުގެ ކުންފުންޏަަކުން ބުރިޖު ހުރަސްކޮށް ހުޅުމާލެއަށް އަދި މާލެއަށް ހާއްސަ 200 ހަކަށް ޓެކްސީ ބާއްވަންވީ ތިއަގަށް އޭރުން ތިޔަ މީހުން ސައިޒު ވެދާނެ.. ރަނގަޅަށް އަލިފާންކެވިފަ އޭރުން ތިބޭނި..\nސެޕްޓެމްބަރު 13, 2018 22:52\nބަލަ މާލެ ހުޅުމާލެމާލެ ދަތުރު ގެ ދިގުމިން މާލެ ވަށާ ބުރެހް ޖެހޭ ދިގުމިން 40 ރުފިޔާވެސް ބޮޑު\nސެޕްޓެމްބަރު 14, 2018 03:43\nތިި ޓެކްސީ އަކާއި ހުރެ މިހާރު އުޅެވޭވަރެއް ނޫން ކޮންމެ ދަތުރަކުން ތިންދަރު ނަގާ މުޅިމާލެ ފުރިއްޖެ ކޮންމެ މޯހަކު ޓެކްސީ އެއްގަނެގެން މިޟީހުން ބޭނުން އިރަކު ސާވިސްދެނީ މިމީހުންގެ ޔުނީފޯމރއް ލެއްވޭވަރުގެ ވެރިއެއްވެސް ނެއް ބަލާ ދުނިޔޭގެ ހުރިހާގައުމެއްގަވެސް މިވެރިން ތިބޭނީ ޔުނިފޯމްގަ\nސެޕްޓެމްބަރު 14, 2018 11:47\nޓެކްސީ ތަކުގަތިބޭ ބައެއް ޑްރައިވަރުންނަކީ ވަރަށް އަދަބުކުޑަބައެއް ސިޔާސީވެގެންގޮސް ކިއޭނުކިޔޭ އެއްޗެއް ނޭގޭ ކަސްޓމަރުން ތިބޭއިރުވެސް މިކަންވެސް ވެއްޖެ ހުއްޓުވަން\nސެޕްޓެމްބަރު 15, 2018 16:41\nވަކިބަޔަކަށް ނޫނީ ޓެކްސީ ދުއްވޭގޮތަށް އިންނަ އިނުން އުވާލާފައި ބޭނުންވާ އެންމެނަށް ޓެކްސީބޯޑު ދޫކޮށްބަލަ! ވަގުތުން މައްސަލަ ހައްލުވާނެ ފްރީމާކެޓް އުސޫލުން. އެހެންނޫނީ ޑުރައިވަރުން ކޮންޓްރޯލް ކުރެވެން ވާނީ ސަރުކާރަށް!\nސެޕްޓެމްބަރު 15, 2018 23:51\nއަގު ބޮޑު ކޮށްފިއްޔާ އަހަރުމެން ނާރާނަން ޓެކްސީ އަކަށް\nސެޕްޓެމްބަރު 16, 2018 10:21\nޓެކުސީ ކުރާމީހުންނާއި ހެދި ބުރިޖެއްވެސް އެޅޭކައްނެޔް ބުރިޖު ހަމައަޅާނިމުނީމަ 300ރ އަށް ދަތުރެއްކުރަންފެށި ރައީސް ޔާމީން ބުރިޖު އަޅައިދެއްވީ ރައިއްޔަތުންނަށް ފަސޭހަ އަކަށް އެކަމަކު މިޓެކުސީ ގަމާރުން މުޅި މުޖުތަމައު ހަރާބު ކޮއްފި މިވަރު ބައެއް ނެތްކަމަށް ހެދިގެން މިތިބަ ތެޅެނީ ދެން ދުވަހަކުވެސް ޓެކްސީ އަކަށް ނާރާނަން މިއަޒުމުގައި މިހުރީ ސަރުކާރުން ޓެކްސީ ދަތުރު ފަށާނެ ކަމުގެ އުއްމީދުގައި ސުކުރިއްޔާ ރައީސް ޔާމީން.\nސެޕްޓެމްބަރު 17, 2018 10:30\nސަރުކާރުން ހިންގާ ކުންފުންޏެއްގެ ދަށުން ޓެކްސީ ކުރަން ފަށަންވީ.. އަމިއްލަ ގޮތުން ޓެކްސީ ވިޔަދިނުން މަނާ ކުރަންވީ.. އޭރުން އިތުރު ވަޒީފާތައް އުފެދި ރައްޔިތުން އަތްފޯރާ ފަށަށް ޓެކްސީ ދަތުރު ތިރިވާނެ.. ޑްރައިވަރުންނަށް ހީވާ ކަހަލަ އެމީހުންނާއި ކުޅެލަން ބަޔަކަށް ނުކެރޭނޭ.. ސީދާ ފާޅުގައި ރައްޔިރުންނަށް ޖެއްސުން ކޮށް ފުރައްސާރަ ކުރާބައެއް..\nސެޕްޓެމްބަރު 17, 2018 23:02


SunOnline: Council thakah internet banking tha'aaraf koffi\nއާނިފާ ހުސައިން ސިރާޖް 12 Jul 2021, 12:30\nއޭޕްރީލް 1، 2020: ކޮވިޑް19 އާއި ބެހޭ އެންމެ ފަހުގެ މައުލޫމާތު ދިނުމަށް ދަރުބާރުގޭގައި ބާއްވާ ނޫސްވެރިންގެ ބައްދަލުވުމުގެ ތެރެއިން: މި ބައްދަލުވުމުގައި ފިނޭންސް މިނިސްޓަރު އިބްރާހިމް އަމީރު އާއި، ބެންކް އޮފް މޯލްޑިވްސް އަދި ފުލުހުންގެ ފަރާތުން ބައިވެރިވެޑައިގެންނެވި -- ސަން ފޮޓޯ/ ފަޔާޒު މޫސާ\nކައުންސިލްތަކަށް އިންޓަރނެޓް ބޭންކިންގެ ހިދުމަތް ތައާރަފު ކޮށްފިއެވެ.\nފިނޭންސް މިނިސްޓްރު އިބްރާހީމް އަމީރު ސޮއިކުރައްވައި އާންމުކުރެެއްވި ސާކިއުލާއެއްގައި ބުނެފައިވަނީ ދައުލަތުގެ ފައިސާއާއި ގުޅުންހުރި މަސައްކަތްތައް ހަރުދަނާ ކުރުމަކީ ފިނޭންސް މިނިސްޓްރީން ކުރަމުންދާ މުހިnqމު މަސައްކަތެއް ކަމަށެެވެ.\nއެގޮތުން "އޮންލައިން ބޭންކިން"ގެ ހިދުމަތަކީ ކައުންސިލްތަކުގެ މަސައްކަތަށް އިތުރު ހަރުދަނާކަމެއް ގެނެވޭނެ ކަމެއް ކަމުގައި\nފެންނާތީ، ކައުންސިލްތަކަށް އެ ހިދުމަތް ލިބޭނެ އިންތިޒާމް މިހާރު ހަމަޖައްސާފައިވާ ކަމަށެވެ.\nމާލިއްޔަތުގެ ގަވާއިދުގެ ދަށުން "ކައުންސިލްތަކުން އޮންލައިން ބޭންކިންގެ ހިދުމަތް ބޭނުންކުރުމުގައި އަމަލުކުރަންވީ ގޮތުގެ އުސޫލު" ފިނޭންސް މިނިސްޓްރީން މިހާރު ވަނީ ގެޒެޓުކޮށްފައެވެ.\nއެހެންކަމުން، އެ ހިދުމަތަ ހޯދުމަށް ބޭނުންވާ ކައުންސިލްތަކުން، އެ އުސޫލާއި އެއްގޮތަށް، އެކަމަށް ހާއްސަކޮށްފައިވާ ފޯމު، "މޯލްޑިވްސް އިންޓަނެޓް ބޭންކިން ހިދުމަތަށް އެދޭ ފޯމު" މެދުވެރިކޮށް ބޭންކް އޮފް މޯލްޑިވްސް އަށް ހުށަހެޅުމަށް ފިނޭންސް މިނިސްޓްރީން ވަނީ އެދިފައެވެ.\nއިންޓަނެޓް ބޭންކިން އަށް އެދި ހުށަހަޅަންޖެހޭ ލިޔުންތައް:\nމޯލްޑިވްސް އިންޓަނެޓް ބޭންކިންއަށް އެދޭ ފޯމު\nމޯލްޑިވްސް އިންޓަނެޓް ބޭންކިން ނޮމިނީ ފޯމު\nކައުންސިލްގެ ނިންމުން (އެއްކަރުދާސް ކޮށްފައިވާ ފޯމެޓަށް)\nބޭންކް އޮފް މޯލްޑިވްސްގެ ހިދުމަތަށް އެދޭ އެހެނިހެން ލިޔުންތައް


Dhiraagun hissaa akah 12 rufiya bahan faaskohffi – Iru\nދިރާގުން ހިއްސާއަކަށް 12 ރުފިޔާ ބަހަން ފާސްކޮށްފި\nދިރާގުން އެ ކުންފުނީގެ މިދިޔަ އަހަރުގެ ފައިދާ އިން ހިއްސާއަކަށް 12ރ. ގެ މަގުން ބަހަން ނިންމައިފި އެވެ.\nދިރާގުގެ 31 ވަނަ އަހަރީ އާންމު ޖަލްސާ މިއަދު ހެނދުނު ވަނީ ބާއްވާފައެވެ. ޖަލްސާ ބާއްވަފައި ވަނީ މޯލްޑިވްސް ސެކިއުރިޓީސް ޑިޕޮސިޓަރީގެ ‘ފަހިވޯޓް’ މެދުވެރިކޮށް ވަރޗުއަލްކޮށެވެ. މިއީ ދިރާގުން ފުރަތަމަ ފަހަރަށް ވަރޗުއަލްކޮށް ބޭއްވި އަހަރީ ޢާންމު ޖަލްސާއެވެ. އަދި މިއީ “ފަހިވޯޓް” މެދުވެރިކޮށް ކުންފުންޔަކުން ބޭއްވި ފުރަތަމަ ވަރޗުއަލް އަހަރީ ޢާންމު ޖަލްސާވެސް މެއެވެ.\nމި ޖަލްސާގައި އެ ކުންފުނީގެ 68 ހިއްސާދާރުން ބައިވެރިވެފައިވާއިރު ފައިނަލް ޑިވިޑެންޑުގެ ގޮތުގައި ހިއްސާއަކަށް 7.86ރ. ބަހަން ފާސްކޮށްފައިވަނީ ބައިވެރިވި ހިއްސާދާރުންގެ އަޣުލަބިއްޔަތުންނެވެ.\nދިރާގުން ކޮންމެ އަހަރަކު ވެސް ހިއްސާގެ ފައިދާ ދެ ފަހަރު ބަހަ އެވެ. އެގޮތުން އިންޓަރިމް ޑިވިޑެންޑުގެ ގޮތުގައި މިދިޔަ އަހަރު ހިއްސާއަކަށް 4.14ރ. ވަނީ ބަހައިފަ އެވެ. އަދި މިއަދުގެ ޖަލްސާގެ ނިންމުމާއެކު، ފައިނަލް ޑިވިޑެންޑުގެ ގޮތުގައި ހިއްސާއަކަށް 7.86ރ. ހިއްސާދާރުންނަށް ބަހާނެ އެވެ. އެހެންކަމުން ފައިދާއަށް 12ރ. ހިއްސާއަކަށް ލިބޭނެ އެވެ.\nދިރާގުގެ އެންމެ ފުރަތަމަ ވަރޗުއަލް އަހަރީ ޢާންމު ޖަލްސާ ބޭއްވުމާ ގުޅިގެން ދިރާގުގެ ސީއީއޯ އަދި މެނޭޖިންގ ޑިރެކްޓަރ އިސްމާއިލް ރަޝީދު ވިދާޅުވީ ދިރާގުން އަލަށް އަހަރީ ޢާންމު ޖަލްސާ ވަރޗުއަލްކޮށް ބޭއްވުން ވެގެން ދިޔައީ ކުރެވުނު ވަރަށް ތަފާތު، އަދި ރަނގަޅު ތަޖުރިބާއަކަށް ކަަމަށެވެ.\nދިރާގުން 2019 ވަނަ އަހަރު ކަސްޓަމަރުންނަށް ފޯރުކޮށްދޭ ޚިދުމަތުގެ ފެންވަރު ރަނގަޅު ކުރުމަށް ބުރަ މަސައްކަތްތަކެއް ކޮށްފައިވެއެވެ. އޭގެ ނަތީޖާއެއް ގޮތުން، ކުންފުނީގެ މޯބައިލް، ފިކްސްޑް ބްރޯޑްބޭންޑް، އެންޓަޕްރައިޒް އަދި މެނޭޖްޑް ސާވިސް ކެޓެގަރީތަކުގެ ކަސްޓަމަރުން އިތުރުވެ ޓެލެކޮމިއުނިކޭޝަންސް ސިނާއަތުގައި ދިރާގުގެ މާކެޓް ޝެއަރ ހިފެހެއްޓިފައިވުމެވެ.\nމީގެ އިތުރުން މިދިޔަ އަހަރުގެ އޭޕްރިލް މަހު ތަޢާރަފުކުރި “ޑިޖިޓަލް ރާއްޖެ” ޕްރޮގުރާމް ވެގެންދިޔައީ ދިރާގުން ފޯރުކޮށްދޭ ހިދުމަތްތަކުގެ ސަބަބުން ރައްޔިތުންގެ ދިރިއުޅުމުގެ ފެންވަރަށް ހެޔޮ ބަދަލުތަކެއް ގެނެސްދިން ފްރޮގުރާމަކަށެވެ. އެގޮތުން ދިރާގުން ވަނީ “ހައި ސްޕީޑް ފައިބާ ޓު ދަ ހޯމް”ގެ ހިދުމަތް ރާއްޖޭގެ 75 ޕަސެންޓު ގޭބިސީ އަށް މިހާރު ފޯރުކޮށްދީފަ އެވެ. ދިރާގުގެ ފައިބާ ނެޓްވޯކް ދިވެހިރާއްޖޭގެ 58 ރަށަކަށް ފުޅާ ކުރުމުގެ މަޝްރޫއުގެ ނަތީޖާއެއްގެގޮތުން މި ނެޓްވޯކަކީ މިހާރު ރާއްޖޭގައި އޮތް އެންމެ އަވަސް، އެންމެ ބޮޑު ފައިބަ ނެޓްވޯކު ކަމަށް ދިރާގުން ބުނެ އެވެ.


އެހެން ރަށްރަށުގެ މަޢުލޫމާތު | Halif Atoll\nމިރަށުން މިސްކިތެއްގެ ތަރާގަނޑުކަމަށް ލަފާކުރެވޭ ތަނެއް ފެނިފައި ވެއެވެ. މިއީ 14 ފޫޓް7އިންޗި ހަރަތަރެސްކަން ތަނެކެވެ. އަލްއުސްތާދު މުހައްމަދު އިބްރާހީމް ލުތުފީ ވިދާޅުވާގޮތުގައި މިތަނަކީ މިސްކިތެއްގެ ތަރާގަނޑެވެ. ހަމަ މިރަށުގެ އިރުމަތީ ފަރާތުގައިވެސް މިސްކިތެއްގެ ތަރާގަނޑުކަމަށް ލަފާކުރެވޭ ދިގުމިނުގައި 25 ފޫޓް 8 އިންޗި ފުޅާމިނުގައި 20 ފޫޓް 8 އިންޗި ހުރިތަނެއް ފެނިފައިވެއެވެ. އަލްއުސްތާދު މުހައްމަދު އިބްރާހީމް ލުތުފީ ވިދާޅުވާގޮތުގައި މިއީވެސް މިސްކިތެއްގެ ތަރާގަނޑެވެ. ވަރަށް ރީތިކޮށް ކުރެހުން އަޅާފައިވާ މަހާނގައުތައް ހުރި ބޮޑު ޤަބުރުސްތާނެއް މިތާނގައި އިހަށްއޮތެވެ. މިރަށަކީ އިހުގައި މީހުން އުޅުނު ރަށެކެވެ\nމިރަށުން ފެނިފައިވަނީ މިސްކިތެއްގެ ތަރާގަނޑުކަމުގައި ލަފާކުރެވޭ ހަލާކުވެފައިވާ އާޘާރީ ތަނެކެވެ. މިތާނގައި ދިގުމިނުގައި 22 ފޫޓް 11 އިންޗި ފުޅާމިނުގައި7ފޫޓް 11 އިންޗި އެބަހުއްޓެވެ. މިތާނގެ ކައިރީގައި ޤަބުރުސްތާނެއް އޮވެއެވެ. އަލްއުސްތާދު މުޙައްަމަދު އިބްރާހީމް ލުތުފީ ވިދާޅުވާ ގޮތުގައި މިއީވެސް ހއ. ދައްޕަރުން ފެނުނުފަދަ މިސްކިތެއްގެ ތަރާގަނޑެކެވެ\nމިރަށަކީ މަލާބާރީންނާއި ދެކުނު އިންޑިޔާގެ ކަނޑުފޭރޭ މީހުން އެބައިމީހުންގެ މަރުކަޒަކަށް ބަލައިގެން އުޅުނު ރަށެކެވެ. މިރަށުގައި އިހުގައި މީހުން ވަޒަންވެރިވެ އަޅުނުކަމަުގެ ހެކިތައް އެބަހުއްޓެވެ. މިރަށުން މީހުން ފައިބައިފައިވަނީ މަލާބާރީންނާއި ކަނޑުފޭރޭ މީހުންގެ އުނދަގުލުގެ ސަބަބުންކަމަށް ވުމަކީ އެކަށީގެންވާ ކަމެކެވެ\nމިރަށުގައިވެސް މިސްކިތެއްގެ ތަރާގަނޑުކަމަށް ލަފާކުރެވޭ ތަނެއް އެބައޮތެވެ. މިތަނުގެ ދިގުމިނުގައި 26 ފޫޓް4އިންޗި ފުޅާމިނުގައި 17 ފޫޓް ހުރެއެވެ. މީޙުން ބުނާގޮތުގައި މިތާކައިރީގައި ވެވެއް އޮތެވެ. މިރަށަކީ ކުރީގައި މީހުން އުޅެފައިވާ ރަށެކެވެ. މިރަށުން ފޭބިމީހުން އުޅެނީ ހޯރަފުށީގައެވެ\nމިރަށުގައި އާޘާރީ ތަނަކަށް ފެންނަނީ ދެކުނު ހުޅަނގު ކޮޅުގައިހުރި އުސްގަނޑެކެވެ. ޒަމާންވީ ވާހަކަތަކުން ދޭހަވާގޮތުގައި މިއުސްގަނޑުގެ ދަށުގައި ގަދީމީ އެއްޗެހި ފޮރުވިފައިވެއެވެ. މިސަރަަހައްދަކީ ތަހުގީގު ކުރަންވެފައިވާ ތަނެކެވެ\nމިރަށުގެ ހުޅަނގު ދެކުނު ސަރަހައްދުން ޑައިމީޓަރުގައި5ފޫޓް އަދި އުސްމިނުގައި2ފޫޓްހުރި އާޘާރީ ބިނާއެއްގެ ހަލާކުވެފައިވާ ތަންތަން ފެނިފައިވެއެވެ. މިއީ ވަށްކޮށްހުރި ތަނެކެވެ. މިހާތަނަށް މިތަން ކޮނެހެދިފައިވާ ކަމެއް އެނގިފައެއްް ނެތެވެ. މިއީ ތަހުގީގުކުރަން ޖެހިފައިވާ ތަނެކެވެ\nމިރަށުން ހަލާކުވެފައިވާ މިސްކިތެއްގެ ތަރާގނޑު ފެނިފައިވެއެވެ. މިތަރާގަނޑުގެ ދިގުމިނުގައި 17 ފޫޓް ފުޅާމިނުގައި 22 ފޫޓް5އިންޗި އެބަހުއްޓެވެ. އުސްމިނަކީ 1 ފޫޓް3އިންޗިއެވެ. މިތާކައިރީގައި މަހާނަގައުތަކާއި ވަޅެއް އެބަހުއްޓެވެ. މިރަށަކީ މަލިކާ ދިވެހިރާއްޖެއާ ދެމެދުގައި ދަތުރުފަތުރު ހިނގި ދުވަސްވަރުގެ މުހިއްމު ބަނދަރެކެވެ. ރާއްޖޭން ބޭރުން ވިޔަފާރިކަމު އައިސްއުޅުނު ނައުފަހަރުގެ ބަނދަރެއްވެސްމެއެވެ\nތަނަވަސް އަދި ފާގަތި ހަޔާތެއްގައި އުޅުނު ބަޔަކު މިރަށުގައި އުޅުނުކަން އެބައިމީހުންގެ އާޘާރުތަކުން ދޭހަވެއެވެ. މިރަށުގެ ހަރުބޭކަލުން ރާއްޖޭގެ ތާރީޚުގެ އެކި ދައުރުގައި ސަރުކާރުގެ ދާއިރާގައި އުޅުއްވިއެވެ. ޚައްސަ ގޮތެއްގައި އުތީމު މަހާރަދުންގެ ރަސްކަމުގައެވެ\nރަށުގެ ނަމުންވެސް މިއީ ބޮޑު ރަށެއްކަން ދޭހަވެއެވެ. އެއްފަހަރަށްވުރެ ގިނަފަހަރު މިރަށް ފަޅުވެ އަލުން އާބާދުވީކަން އެނގެއެވެ. ރަށުގެ އެކި ހިސާބުގައިހުރި މިސްކިތްތަކުގެ ތަރާގަނޑުތަކުންނާއި އެމިސްކިތްތަކާ ގުޅޭ ބޮޑެތި ގަބުރުސްތާނުތަކުން މިރަށަކީ ބައިގިނަ ރަށެއްކަން އެނގެއެވެ. އަދި މިރަށަކީ ރާއްޖެއިން ދަތުރުކުރި ފުރެއްދެ އޮޑިފަހަރު ގެންގުޅުނު ތަނަވަސްބަޔަކު ދިރިއުޅުނު ރަށެއްކަން ރަށުގެ މިސްކިތްތަކާއި ކަށްބިންތަކުގައިހުރި ކުރެހުން އަޅާފައިވާ ބޮޑެތި މަހާނަގައުތަކުން އެނގެއެވެ\nމޮޅަދޫގައި ހުންނަ މަޒާރު\nހުކުރުމިސްކިތު ވެވާއި މަޒާރު މިއީވެސް ގިނަބަޔަކު އުޅުނު މާ ރަށެކެވެ. ރަށުގެ ހުކުރު މިސްކިތްދޮށުގައި އޮތް ވެވުގައި އޮތް ސަނަތަކީ 1201ހ. ( 1787- 1786މ ) އެވެ. އަދި އެމިސްކިތް ދޮށުގައި އައްސައްޔިދު ޠާހާއޭ ކިޔުނު ބޭކަލެއްގެ މަޒާރެއްވެސް ހުރެއެވެ\nމަތީރަށުގައި ހުންނަ ޒިޔާރަތް: މިޒިޔާރަތް ހިޔާކޮށްފައި ހުންނަނީ ލޮއިން ތައްޔާރުކޮށްފައިވާ ޝީޓްތަކެއް ބޭނުންކޮށްގެންނެވެ. މިޒިޔާރަތް ހިމެނޭ ސަރަހައްދު ހުންނަނީ ވަށާފާރު ރާނާ ދެފަރާތުގައި އުވަޖަހާފައެވެ\nމަތީރަށަކީ ފަޅު ރަށެކެވެ. ރަށް މަޝްހޫރުވީ މިރަށަށް ލެއްގި ސަންދޯކެއްގައި އޮންނެވި ބޭކަލަލު އެރަށުގައި ވަޅުލުމަށްފަހުގައެވެ. ބުނެވޭގޮތުގައި އެބޭކަލަކީ ''ޝަރީފް އަލީ އަލްމައްކީ'' އެވެ. މިރަށަށް އިހުގައި މަތީރަށްފުޅު ކިޔާ އުޅުނެވެ.\nބުނެވޭގޮތުގައި ދިއްދޫ ޢީދުމިިސްކިތް ބިނާކޮށްފައިވަނީ އުތީމު ރަދުން އައްސުލްތާން މުހައްމަދު ތަކުރުފާނުލްއައުޒަމް ބިނާކުރައްވާފައިހުރި މިސްކިތެއް ހުރިތާނގައެވެ. މިހާރު މިހުރި މިސްކިތް ބިނާކޮށް ހުޅުވިފައިވަނީ 15 ޝަޢުބާން 1359ހ 18 ސެޕްޓެމްބަރ 1940 ގައެވެ\nމަޢުލޫމާތު: ދިވެހިބަހާއި ތާރީޚަށް ޚިދުމަތްކުރާ ޤައުމީމަރުކަޒް


REPORT: MNDF In Huttumeh Nethi,4Dhuvahu Kuri Massakaiy, Varah Hiygaimu! - Vaguthu\nކޮވިޑް-19 އަށް ޝައްކު ކުރެވޭ މީހުންނާއި އެ ބަލި ޖެހިފައި ތިބޭ މީހުން ބައިތިއްބަން ސަރުކާރުން އެންމެ ފުރަތަމަ ހަމަޖެއްސީ ހުޅުމާލެ ދެވަނަ ފިޔަވަހީގައި ހުންނަ ފަރުކޮޅުފުއްޓެވެ. އެކަމަކު، އެ ތަނަށް ގެންދާ މީހުންގެ އަބަދުވެސް ޝަކުވާއަކަށް އޭރު ވެފައި އޮތީ ހޫނު ގަދަވުމެވެ. މަދިރިއާ ހެދި ނިދާލެވެން ނެތް ކަމެވެ. ފިނި ވައިކޮޅެއް ޖެހިނުލާތީ ހިތަށް ހިތްހަމަޖެހުމެއް ނުލިބެއެވެ. އެ ތަން ސިފަކުރީ އެއްވެސް ދިރުމެއް ނެތް، އިންސާނުން އެކަށީގެންވާ ގޮތެއްގައި އުޅެން ކަމުނުދާ ތަނެއްގެ ގޮތުގައެވެ.\nއެއީ ކޮވިޑް-19 އަށް ޝައްކު ކުރެވިގެން ޓެސްޓް ކުރި ބައެއް މީހުން އެ ތަނުގެ ހާލަތާ މެދުގައި ކުރި ޝަކުވާއެވެ.\nރާއްޖެ އަށް ޗުއްޓީ ހޭދަކޮށްލުމަށް އައި މީހަކާއި އޭނާގެ ދަރިފުޅު ފަރުކޮޅުފުށީގައި ބަހައްޓާފައި ހުރުމުން އެމީހުންގެ ޝަކުވާއަކަށްވީ ހޫނުވުމާއި މަދިރި ގިނަވުމެވެ. އެ ޝަކުވާތަކާ ގުޅިގެން ކަމާބެހޭ ފަރާތްތަކުން ވަނީ މަދިރި ބޭސް ޖަހައިގެން ވެސް އެކަން ހައްލުވޭތޯ މަސައްކަތްކޮށްފައެވެ.\n"އަހަރުމެންގެ ހާލު ގޯހެއް ނޫން. އެކަމަކު މި ތަން އެހާ ހޫނުވީމަ އަހަރުމެން ތިބެނީ ޑީހައިޑްރޭޓްވެފައި. މަދިރި އެހާ ގިނަ." އެ ބިދޭސީ އަންހެން މީހާ އޭނާގެ މީސްމީޑިއާގައި ކޮށްފައިވާ ޕޯސްޓެއްގައި ބުނެފައިވެއެެވެ.\nއެ ޝަކުވާތަކާ ގުޅިގެން ފަރުކޮޅުފުށީގައި މީހުން ބައިތިއްބަން ސަރުކާރުން ހުއްޓާލިއެވެ. އެއީ އެ ތަން މަރާމާތު ކުރުމުގެ ބޭނުމުގައެވެ. ސަރުކާރުން އެ މަސައްކަތް ހަވާލުކުރީ އެމްއެންޑީއެފްއާއެވެ. ސިފައިންގެ ގިނަ ބައެއްގެ މަސައްކަތުން އެ ތަން ރަނގަޅު ފެންވަރަކަށް ހެދީ ގައުމީ ވާޖިބެއް ކަމުގައި ދެކިގެންނެވެ.\nމިއީ އެމްއެންޑީއެފުން ކުރި ބުރަ މަސައްކަތެއް!\nފަރުކޮޅުފުށީގައި ޤާއިމްކޮށްފައިވާ އައިސޮލޭޝަން ވަސީލަތް: ވަގުތު އިމޭޖްސް/ މުހައްމަދު އަފްޒަލް\nފަރުކޮޅުފުށީގައި އައިސޮލޭޝަން ވަސީލަތް ގާއިމު ކުރީ އެމްއެންޑީއެފްގެ ފުރިހަމަ އެއްބާރުލުމާ އެކީގައި ކަން ކަށަވަރެވެ. މިކަމުގައި 20 ސިފައިން ބައިވެރިވި އިރު، އެމީހުން ވަނީ ހަތަރު ދުވަސްވަންދެން 24 ގަޑިއިރު މަސައްކަތްކޮށްފައެވެ. އެއީ މިހާރު ހިތްގައިމު ތަނެކެވެ.\nޝަކުވާއެއް ނުކުރެވޭހާ ފުރިހަމަ ތަނެކެވެ.\nއެމްއެންޑީއެފްގެ އޮފިޝަލް ނޫސްވެރިންނަށް މައުލޫމާތު ދެއްވަނީ: ވަގުތު އިމޭޖްސް/ މުހައްމަދު އަފްޒަލް\n"ފުރަތަމަ އަޅުގަނޑުމެން މިތަނާ ހަވާލުވި އިރު މިއީ ވަރަށް އޯޕެންކޮށް އޮތް ތަނެއް. މަތީގައި އަޅުގަނޑުމެން ފިލާ ޖަހާ ބަންދުކޮށް، ކަރަންޓު ވަޔަރު އަޅާ، މި ހުރިހާ ކަމެއް ހަމަ އަޅުގަނޑުމެން ކޮށްފައި މިހުރީ. ގާތްގަނޑަކަށް ވިއްސަކަށް ކުދިން ހަމަ 24 ގަޑިއިރުކޮށްފައި ހުރި ކަމެއް މިއީ." އެމްއެންޑީއެފްގެ މިލިޓަރީ އިންޖިނިއަރިންގެ ކޮމާންޑިން އޮފސަރ ލެފްޓިނެންޓް ކާނަލް އަހްމަދު ޝާރިމް ވިދާޅުވިއެވެ.\nލެފްޓިނެންޓް ކާނަލް އަހްމަދު ޝާރިމް ވިދާޅުވީ އެ ވަސީލަތުގައި ހުރި އިސްކުރުތައް އެލްބޯ ޓެޕް ބޭނުންކޮށްގެން، މަސައްކަތް ކުރާ ގޮތަށް ވެސް ބަދަލުކޮށްފައިވާނެ ކަމަށެވެ.\nފަރުކޮޅުފުށީގައިވާ އައިސޮލޭޝަން ވަސީލަތް: ވަގުތު އިމޭޖްސް/ މުހައްމަދު އަފްޒަލް\n"މިތަނުގައި އަޅުގަނޑުމެން އައިއިރު ހުރި އިސްކުރުތަކަކީ ޝޯލްޑަރ ބޭނުންކުރެވޭ ގޮތަށް ހުރި އިސްކުރުތަކެއް ނޫން. އެލްބޯ ޓެޕެއް ނޫން ވާހަކައަކީ. މިހާރު އަޅުގަނޑުމެން އެހެރީ މޮޑިފިކޭޝަނެއް ގެނެސްގެން އަސްލު، ރާއްޖެއަކު ނެތް އޭގެ ޓެޕެއް ވެސް އަގުހެޔޮކޮށް ލިބޭކަށް، އެހެންވީމަ އަޅުގަނޑުމެން އެހެރީ މޮޑިފައި ކޮށްގެން އެ ޓެޕް ވެސް އެލްބޯ ޓެޕަށް ބަދަލުކޮށްފައި، ބޭރުގައި އެހެރީ ނޫންތޯ އިސްކުރުތަކެއް،" އޭނާ ވިދާޅުވިއެވެ.\nމަދިރި ނައްތާލުމަށް ޚާއްސަ މަސައްކަތްތަކެއް: މުޅި ޕޫލް އެއްކޮށް ހިއްކާފައި\nފަރުކޮޅުފުށީގެ ޕޫލް އެއްކޮށް ހިއްކާފައިވަނިކޮށް ނަގާފައިވާ ފޮޓޮއެއް:ވަގުތު އިމޭޖްސް/ މުހައްމަދު އަފްޒަލް\nއެމްއެންޑީއެފުން ވަނީ މަދިރީގެ މައްސަލަ ހައްލުކުރުމަށް ވެސް ގިނަ މަސައްކަތްތަކެއްކޮށްފައެވެ.\nއެގޮތުން އެތަނުގައި ހުރި ޕޫލް އެއްކޮށް ހިއްކައި ކްލޮރިނޭޓް ކުރުމުގެ މަސައްކަތް އެމްއެންޑީއެފުން ކުރިއެވެ.\n"ސްވިމިން ޕޫލުގައި މަދިރި ފަނި އަޅާތީ، އެތަން އަޅުގަނޑުމެން ހަމަ ހިއްކާފައި މިހާރު ކްލޮރިނޭޓް ވެސް ކޮށްފައި އެހެރީ. ދެން ހިއްކަން ބޭނުންވެއްޖެއްޔާ އަޅުގަނޑުމެން ހުންނާނެ ހިއްކޭ ގޮތަށްވެސް ހަމަ ބަހައްޓާފައި،" ލެފްޓިނެންޓް ކާނަލް އަހްމަދު ޝާރިމް ވިދާޅުވިއެވެ.\nނާސިން ސްޓޭޝަނެއް ޤާއިމްކޮށްފައިވޭ\nފަރުކޮޅު ފުށީގައި ޤާއިމްކޮށްފައވާ ވަސީލަތުގައި ހުރި ބައެއް ސިއްހީ އާލާތްތައް: ވަގުތު އިމޭޖްސް/ މުހައްމަދު އަފްޒަލް\nފަރުކޮޅުފުށްޓަށް ބަދަލުތަކެއް ގެނައިއިރު ނާސިން ސްޓޭޝަނެއް ގާއިމްކޮށްފައިވެއެވެ. އެތަނުގައި ވެސް ވަށައިގެން ބިއްލޫރި ޖަހާ ވަނީ ބައްދާލައިފައެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) ގެ އޮފިޝަލަކު ވަނީ އެތަނަށް ވަންނަ ސިއްހީ ޚިދުމަތްތެރިން އެ ތަނަށް ވަދެ ނުކުތުމުގައި ސަލާމަތީ ގޮތުން އަޅާ ފިޔަވަޅުތަކުގެ މައުލޫމާތު ވެސް ދެއްވައިފައެވެ.\nފަރުކޮޅުފުށީގައި ބަހައްޓާފައިވާ ލޮކަރުތަކެއް: ވަގުތު އިމޭޖްސް/ މުހައްމަދު އަފްޒަލް\nލެފްޓިނެންޓް ކާނަލް އަހްމަދު ޝާރިމް ވިދާޅުވީ އެތަނަށް އަންނަ ސިއްހީ ހިދުމަތްތެރިން ވަންނަ ދޮރާއި، ނިކުންނަ ދޮރު ހުންނާނީ މުޅިން ވަކިކޮށްފައި ކަމަށެވެ.\nއެގޮތުން އެތަނަށް ވަނުމަށް ފަހު ކަނާތް ފަރާތަށްވާ ގޮތަށް ފިރިހެނުން ހެދުން ބަދަލު ކުރަން ބޭނުން ކުރާ ކޮޓަރި ހުންނަ އިރު އަންހެނުން ހެދުން ބަދަލު ކުރަން ބޭނުންވާ ކޮޓަރި ހުންނަނީ އެއަށް ވުރެ ތަންކޮޅެއް ކުރީގައެވެ.\nއެއަށް ވުރެ އެތެރެއަށްވާ ގޮތަށް ހުންނަނީ ސިއްހީ ޚިދުމަތްތެރިން އަޅަން ޖެހޭ ރައްކާތެރިކަމުގެ ހެދުން އެޅުމަށް ބޭނުން ކުރާ ތަނެވެ.\nޚިދުމަތް ދިނުމަށް ސިއްހީ މަސައްކަތްތެރިން ޚިދުމަތް ދިނުމަށް ފަހު ގެއަށް ދާނީ ފެންވަރާ ޑިސްއިންފެކްޓް ކޮށްގެންނެވެ.\n50 އެނދާއި، އައިސީޔޫ ދެ އެނދު އެބަހުރި\nފަރޮކޮޅު ފުށީގައި ހުރި ވަރޑްގައި ހުރި އެނދުތައް: ވަގުތު އިމޭޖްސް/ މުހައްމަދު އަފްޒަލް\nފަރުކޮޅު ފުށީގައި މީގެ ކުރިން ޚިދުމަތް ދެމުން އައީ ބަލި މީހުން އެނދުމަތިކުރަން ބޭނުން ކުރާ 30 އެނދާ އެކުގައެވެ. ނަމަވެސް މިހާރު އެތަނުގައި ވަނީ 50 އެނދު ގާއިމްކޮށްފައެވެ. އަދި ހަޓްތައް ބަންދުކޮށް، ބިއްލޫރި ޖަހާ، ކާޓެއިން ވެސް ވަނީ ޖަހާފައެވެ. ޖުމްލަ ހަތަރުު ވާޑް އެ ވަސީލަތުގައި ހުރި އިރު އެ ހުރިހާ ތަނެއް ވަނީ އޭސީކޮށްފައެވެ. އަދި ކޮންމެ ވޯޑެއްގައި ޓީވީއެއް ވަނީ ހަރުކޮށްފައެވެ.\nމީގެ އިތުރުން އައިސީޔޫގައި ދެ އެނދު ހުންނަ އިރު، އެއް ވެންޓިލޭޓަރު ވެސް ވަނީ ބަހައްޓައިފައެވެ.\nފަރުކޮޅުފުށީގައި އައިސީޔޫގައި ބަހައްޓާފައިވާ ދެ އެނދު: ވަގުތު އިމޭޖްސް/ މުހައްމަދު އަފްޒަލް\nފަރުކޮޅުފުށްޓަށް ގެންދާ ހުރިހާ ބަލި މީހުންވެސް ގެންދަން ހަމަޖެހިފައި ވަނީ ކަނޑު މަގުންނެވެ.\nމީގެ ކުރިން ވެސް އެތަނަށް މީހުން ގެނައީ، ސީއެމްބިއުލާންސް މެދުވެރިކޮށް ކަނޑުމަގުންނެވެ. ބަލި މީހުން ގެނައުމުގައި އެއްވެސް ވަރަކަށް އެއްގަމު މަގުން މީހުން ނުގެންނަކަން އެޗްޕީއޭއިން ފާހަގަކުރެއެވެ.\nކޮވިޑް19 އާއި ގުޅޭގޮތުން މައުލޫމާތު ދިނުމަށް ކަނޑައަޅާފައިވާ ތަރުޖަމާނު އަދި ރައީސް އޮފީހުގެ އަންޑަ ސެކްރެޓަރީ މުހައްމަދު މަބްރޫކް އަޒީޒް ވަނީ އެތަނުގައި ބައިތިއްބާނީ ފަރުވާ ބޭނުންވާ މީހުންގެ ތެރެއިން ނުރައްކަލަށް ހުށަހެޅިދާނެ ފަދަ މީހުން ކަމަށެވެ.\nމަބްރޫކް ނޫސްވެރިންނަށް މައުލޫމާތު ދެއްވަނީ: ވަގުތު އިމޭޖްސް/ މުހައްމަދު އަފްޒަލް\nކޮވިޑް-19 ޖެހޭ މީހުންގެ ތެރެއިން ބޮޑަށް އަޅާލަން ޖެހޭ މީހުންނާއި، މޮނިޓާ ކުރަން ޖެހޭ މީހުން ތިބޭނީ ފަރުކޮޅުފުށީގައި ކަމަށް މަބްރޫކް ވިދާޅުވިއެވެ.\nމިވަގުތު ވިސްނުމަކީ ހުޅުލެ އައިލެންޑް ހޮޓެލް ފެސިލިޓީގައި ކުޑަކޮށް އަލާމާތްތައް ހުރި މީހުންނާއި، އެއްވެސް ވަރަކަށް އަލާމާތް ނެތް މީހުން ބޭތިއްބުން ކަމަށް އޭނާ ވިދާޅުވިއެެވެ.\n"ދެން މިތަން ބޭނުން ކުރެވިދާނޭ އަހަރުންނަށް، ކޮންމެެވެސް ވަރަކަށް ރިސްކް ހުރި އެކަމަކު ބަލި ބޮޑު ނުވެ ތިބި މީހުން ނޫނިއްޔާމު ރޯގާ ތަންކޮޅެއް ބޮޑުކޮށް ޖެހިފައި ތިބި މީހުން ތިބިއްޔާ. ޖެނެރަލީ ހައިރިސްކް، މޮނިޓަކުރަން ބޭނުންވާ މީހުން ގެންނަ ފެސިލިޓީއެއް ގޮތަށް" މަބްރޫކް ވިދާޅުވިއެވެ.\nއޭޕްރީލް 2, 2020 21:10\nރަނގަޅުވީހީ ކޮންމެ ދެއެނދެއްގެ ދޭތެރޭ ޕާރޓްޝަނެއްޖަހާ އެ ކަ ކު އަނެ ކަ ކަށް ނުފެންންގޮތަށް ހަދާލިނަމަ.\nއޭޕްރީލް 2, 2020 21:47\nކަލޭމެނަށް ނޯންނާނެ ރަގަޅު ހަމަ އެއްގޮތް ވެސް. ޕާޓިޝަން ޖެހިނަމަ ބުނާނެ މާ ހާސްވާނެއޭ.\nއޭޕްރީލް 2, 2020 23:17\nދަރުބާރުގެއޭ ކިޔާ ތަނެއް މާލޭގައި އެޅީވެސް ހަމަ ތިޔަ ކަހަލަ ގޮތަކަށް ފިލާޖަހައިގެން، ސާކުސަމިޓް ބޭއްވުމަށް. އޭގެ ފަހުން އެތައް އަހަރެއްވީއިރުވެސް އެތަން އެބަހުރި. ތިތަންވެސް ބަޔަކު ރަނގަޅަށް ހަދާފައި ހުރިއްޔާ ސްޕެޝަލް ކެއަރ ދޭ ހޮސްޕިޓަލަކަށް، ނުވަތަ މޮޔައިންގެ ހޮސްޕިޓަލަކަށް ހަދައިގެން ވިއްސަކަށް އަހަރު ބޭނުންކުރެވިދާނެ. އެތައް ބަޔަކަށް ރަނގަޅު އެތައް ޚިދުމަތެއް ދެވިދާނެ. އެކަހަލަ ވިސްނުމެއް ނެތްތޯ؟\nއޭޕްރީލް 3, 2020 09:05\nއޭޕްރީލް 7, 2020 16:12\nވަގުތާއި، ހާލަތުގެ ގޮތުން ޚަރަދަށްވެސް ވިސްނަންޖެހޭނެ ކަމަށް ނުފެންނަނީތޯ! ވިސްނާ އިރު ހުރިހާދިމާއަކަށް ފޯކަސް ބެހެއްޓެވީމަ ސަޅިވާނެ. ހަމަ އެކަނި ސިޔާސަ ވީމަ ވ ކިބަޅި..\nއޭޕްރީލް 2, 2020 23:48\n" "މީގެ ކުރިން ވެސް އެތަނަށް މީހުން ގެނައީ، ސީއެމްބިއުލާންސް މެދުވެރިކޮށް ކަނޑުމަގުންނެވެ. ބަލި މީހުން ގެނައުމުގައި އެއްވެސް ވަރަކަށް އެއްގަމު މަގުން މީހުން ނުގެންނަކަން އެޗްޕީއޭއިން ފާހަގަކުރެއެވެ "\nމީ ކަނޑައެޅިގެން ދޮގެއް. މަދަންނަ ވަރައް ގާތް މީހެއް ވެ ސް ގެންދިޔައީ އެއްގަމުން. އޭނާގެ އެހެން އެކުވެރި ބައެއް ވެސްމެ. ތިހެން ރައްޔިތުން އޮލުވައެއް ނުލެވޭނެ!!\nއޭޕްރީލް 2, 2020 23:49\nމީ ކަނޑައެޅިގެން ދޮގެއް. މަދަންނަ ވަރައް ގާތް މީހެއް ވެ ސް ގެންދިޔައީ އެއްގަމުން. އޭނާގެ އެހެން އެކުވެރި ބައެއް ވެސްމެ. ތިހެން ރައްޔިތުން އޮލުވައެއް ނުލެވޭނެ!!!!\nއޭޕްރީލް 3, 2020 00:15\nޔޫރަޕް ގެ މުއްސަދި ގައުމު ތަ ކުންވެސް ލާރި ނެތީމަ އެއް ނުން ޓެންޓް ހައުސް ހަދަނީ. ޓެންޕޮރަރީ ފެސިލިޓީސް ވީމަ\n.ލާރިން ތަޅާ ބުރުއްސަނީ.\nބުލޫ ސްޓަރ އޭސީ އަ ކީ ސްޕްރިންގ ކޫލް ކިޔާ އިންޑިއާ ކުންފުންޔަ ކުން ގެނެސް މާލެ ތެޜޭ ވ އަގު ބޮޑު ކޮއް ވިއް ކާ އޭސީ ތަ ކެއް... ވ .ވާހަ ކަ މިވެސް..\nއޭޕްރީލް 3, 2020 02:22\nއެއްކަލަ ހުޝާމަތު ކުރާ މީޑިޔާ ސުޓާޓްވެއްޖެ..\nއޭޕްރީލް 3, 2020 13:23\nކަޓެއް ނެގުނުތަ؟ ކިހާވަރެ ކަޓުވާލެވުނީ؟\nކަޓު ނުނެގޭނެ. ސިފައިންލައްވާ ކުރުވާ ކަންކަމުގައި ކަޓެއް ނޯންނާނެ. ކޮންޓްރެކްޓަށް ދިނީމަ ކަޓުގެ ފުރުސަތެއް ލިބޭނީ.\nއޭޕްރީލް 3, 2020 19:16\nޢަ އްޑޫ ކޮންވެންސަން ސެންޓަރު ހެދީ ސިފަ އިން ... ބިލް ކުރީ އަމީން ކޮންސްޓްރަކުސަނަށޯ ކިޔާ\nއޭޕްރީލް 3, 2020 19:31\nސަރުކާރުން މަބުރޫކެއް ދައްކާފަ ޑިޒިޝަން މޭކަރުން ހޮރުގަ ފިލާ.\nއޭޕްރީލް 3, 2020 22:07\nހެޓްސް އޯފް ޓު އެމްއެންޑީއެފް.\nއޭޕްރީލް 3, 2020 22:33\nފިރިހެނުންނަށް ވަކި ހޯލެއް އަދި އަންހެނުންނަށް ވަކި ހޯލެއް ހުރުން ކޮންމެހެން ވެސް މުހިއްމު.\nއޭޕްރީލް 16, 2020 23:56\nކޮބާ ވިލިވަރު ގަ ފުލުހުން 24 ގަޑީރު ކުރި މަސައްކަތް.


Fuluhun nah fisthoala dhinumakee hadhaane emme bodu gos: Didi\nފުލުހުންނަށް ފިސްތޯލަ ދިނުމަކީ ހަދާނެ އެންމެ ބޮޑު ގޯސް: ދީދީ\nފުލުހުންނަށް ހަތިޔާރު ހަވާލުކުރުމަކީ ސަރުކާރުން ހަދާނެ އެންމެ ބޮޑު ގޯސް ކަމަށް ވިދާޅުވެ އެކަން ނުކުރެއްވުމަށް މާލޭ އޭރިޔާގެ ކުރީގެ ކޮމާންޑަރު އަދި ކުރީގެ މެންބަރު އިބްރާހިމް މުހައްމަދު ދީދީ ގޮވާލައްވައިފި އެވެ.\nނޮވެންބަރު ތިނެއްގެ ބަތަލެއް ކަމަށްވާ ބްރިގޭޑިއާ އިބްރާހިމް ދީދީ މިހެން ވިދާޅުވީ ރައްޔިތުންނާއި ފަތުރުވެރިންގެ ރައްކާތެރިކަމަށް ވަގުތުން އަޅަންޖެހޭ ފިޔަވަޅުތައް އެޅުމަށް ސްވޮޓް ފުލުހުން ފިސްތޯލް ހިފައިންގެ ރަށުތެރޭގައި ހަރަކާތްތެރިވާންޖެހޭ ހާލަތަށް އަތުވެއްޖެ ކަމަށް ކުރީގެ ކޮމިޝަނަރު އޮފް ޕޮލިސް އަބްދުﷲ ރިޔާޒް ވިދާޅުވުމާއި ގުޅިގެންނެވެ.\nދީދީ ވިދާޅުވީ ފިސްތޯލަ ހިފައިންގެ ނިކުންނަންވީ ސިފައިން ކަމަށެވެ. ސަލާމަތީ ހިދުމަތްތައް ރޭވިފައިވާ ގޮތުން ލީތަލް ހަތިޔާރާއެކު ނިކުންނަންވާނީ ދިފާއީ ބާރުން ކަމަށް ދީދީ ވިދާޅުވިއެވެ.\n"މިއީ އެހެން ގައުމަކާއި ހަނގުރާމަ ކުރަން ދުވަހަކުވެސް ޖެހޭނެ ގައުމެއް ނޫން."\nއިބްރާހިމް ދީދީ ވިދާޅުވީ މިހާރުން މިހާރަށްވެސް ކުރަންޖެހޭ ކަމަކީ ފުލުހުންނަށް ލީތަލް ހަތިޔާރު ހޯދަން ގޮވަންނުޖެހޭ މިންވަރަށް ސިފައިން ނިކުމެ ގައުމު އަމާން ކުރުން ކަމަށެވެ.\n"ދިވެހިރާއްޖޭގައި ފުލުހުންނަށް ލީތަލް ހަތިޔާރު ހަވާލުކުރުމަކީ ސަރުކާރުން ހަދާނެ އެންމެ ބޮޑު ގޯސް." އިބްރާހިމް ދީދީ ވިދާޅުވިއެވެ.\nއަންގާރަ ދުވަހުގެ ރޭ ހުޅުމާލޭގައި ފަތުރުވެރިންތަކަކަށް ތޫނު އެއްޗަކުން ހަމަލާދިން މައްސަލައާއި ގުޅިގެން ކަންބޮޑުވުން ފާޅުކުރައްވާ ކުރެއްވި ޓްވީޓެއްގައި ތިމަރަފުށީ ދާއިރާގެ މެންބަރުކަންވެސް ކުރައްވަމުން ގެންދަވާ ކުރީގެ ސީޕީ ވިދާޅުވީ ރައްޔިތުންނާއި ފަތުރުވެރިންގެ ރައްކާތެރިކަމަށް ވަގުތުން އަޅަންޖެހޭ ފިޔަވަޅުތައް އެޅުމަށް ސްވޮޓް ފުލުހުން ފިސްތޯލް ހިފައިންގެ ރަށުތެރޭގައި ހަރަކާތްތެރިވާންޖެހޭ ހާލަތަށް އަތުވެއްޖެ ކަމަށް ދެކޭ ކަމަށެވެ. އަދި ގައުމު އަމާން ކުރެވޭނީ ފުލުހުން ބާރުވެރި ކޮށްގެން ކަަމަށް ވިދާޅުވިއެވެ.\nހުޅުމާލޭގައި ދިން ވަޅީގެ ހަމަލާ އާ ގުޅިގެން ފުލުހުން ރޭ ބޭއްވި ނިއުސް ބްރީފިންގައި ބުނީ، އެ މައްސަލައާއި ގުޅިގެން މިހާތަނަށް ހަ މީހަކު ހައްޔަރު ކޮށްފައި ކަމަށެވެ. ހައްޔަރުކޮށްފައިވަނީ މުޅިންވެސް ދިވެހިންނެވެ.\nފުލުހުން ބުނީ މި ހާދިސާއާއި ގުޅިގެން ތަހުގީގު ފަށާފައިވާ ކަމަށާ މިއީ ތަހުގީގުގެ އެންމެ ކުރީކޮޅު ކަމުން މިވަގުތު ބައެއް މައުލޫމާތުތައް ހާމަކުރެވެން ނެތް ކަމަށެވެ.\n"މި ކަން ކުރި އެންމެހައި ފަރާތްތައް ހޯދައި، ގާނޫނުގެ ކުރިމައްޗަށް ގެންނާނަން. އޭގެ ތެރޭގައި މިކަމުގައި އެހީތެރިވި ފަރާތްތައް ހިމެނޭ." ފުލުހުން ވިދާޅުވިއެވެ.\nފުލުހުން ބުނީ މި ހަމަލާދީފައިވަނީ ހަރުކަށި ފިކުރުގެ ބައެއް ކަމަށް ވަރަށް ބޮޑަށް ތުހުމަތު ކުރެވޭ ކަމަށެވެ.\nމޯލްޑިވްސް ޕޮލިސް ސާވިސް އިބްރާހިމް މުހައްމަދު ދީދީ އަބްދުﷲ ރިޔާޒް\nފުލުހުންނަށް ޓޭޒާ ގަން ދިނުމާ ބައެއް މެންބަރުން ދެކޮޅު\nރިޔާޒަށް މާލެ އާދެވުނު ގޮތް ސާފުކުރަން މަޖިލީހަށް\nބިލަށް ރިޔާޒު ފާޑުވިދާޅުވުމުން އެމްޑީޕީގެ މެންބަރުން ރަތަށް!\nފުލުހުންގެ ބިލުން ސިޔާސީ ނުފޫޒަށް ފުރުސަތު ބޮޑު: ރިޔާޒް


ޖުޑީޝަލް ސަރވިސް ކޮމިޝަނުގެ 1 ޑިސެމްބަރު 2010 ގައި ބޭއްވުނު ކޮމިޓީ ބައްދަލުވުން އަދި ކޮމިޝަން ޖަލްސާ - Judicial Service Commission\nޖުޑީޝަލް ސަރވިސް ކޮމިޝަނުގެ 1 ޑިސެމްބަރު 2010 ގައި ބޭއްވުނު ކޮމިޓީ ބައްދަލުވުން އަދި ކޮމިޝަން ޖަލްސާ\n1 ޑިސެމްބަރު 2010 ވަނަ ދުވަހު 13:00 ގައި ބޭއްވި ފަނޑިޔާރުންގެ ޤާނޫނާ ކޯޓުތަކުގެ ޤާނޫނުގެ ދަށުން ކޮމިޝަނުން ކުރަންޖެހޭ ކަންތައްތައް ކުރުމަށް އުފެއްދި ކޮމިޓީގެ ބައްދަލުވުން ކޯރަމް ހަމަނުވުމުގެ ސަބަބުން ވަނީ ކެންސަލްވެފައެވެ.\n1. އަލްއުސްތާޛު ޢަބްދުލްޣަނީ މުޙައްމަދު\n2. އަލްއުސްތާޛު އަޙްމަދު ރަޝީދު\nމި ބައްދަލުވުމަށް ވަޑައިނުގަންނަވަނީ\n1. އަލްފާޟިލް އަބްދުﷲ ދީދީ\nމި ކޮމިޓީގައި ދެން ހިމެނިގެންވަނީ ކޮމިޝަންގެ މުވައްޒަފު އަލްއުސްތާޛު ޢަބްދުލްފައްތާޙް ޢަބްދުލްޣަފޫރެވެ. އަލްއުސްތާޛު ޢަބްދުލްފައްތާޙް ޢަބްދުލްޣަފޫރު މިވަގުތު ހުންނެވީ ޗުއްޓީގައެވެ.\nޖުޑީޝަލް ސަރވިސް ކޮމިޝަންގެ 1 ޑިސެމްބަރު 2010 ވަނަ ދުވަހުގެ ޖަލްސާ ކޯރަމް ހަމަނުވުމުގެ ސަބަބުން ކެންސަލްވެއްޖެ.\n1. އަލްއުސްތާޛު އާދަމް މުޙަންމަދު އަބްދުﷲ\n2. އަލްއުސްތާޛު ޢަބްދުލްޣަނީ މުޙައްމަދު\n3. އައްޝައިޚް ޝުޢައިބު ޢަބްދުއްރަޙްމާން\n4. އަލްފާޟިލާ ޢާއިޝަތު ވެލެޒިނީ\n5. އަލްއުސްތާޛު އަޙްމަދު ރަޝީދު\n1. އަލްފާޟިލް ޢަބްދުﷲ ޝާހިދު ރައްޔިތުންގެ މަޖިލީހުގެ މަސައްކަތް ހުރިގޮތުން ކޮމިޝަންގެ ބައްދަލުވުންތަކަށް 28 ނޮވެމްބަރު 2010 ން ފެށިގެން5ޑިސެމްބަރު 2010 ގެ ނިޔަލަށް ވަޑައިގަތުމަށް ދަތިފުޅުކަމަށް ދަންނަވާފައިވެއެވެ.\n2. އަލްފާޟިލް އަބްދުﷲ ދީދީ ވަކި އެއްޗެއްވިދާޅުނުވެ ޖަލްސާއަށް ވަޑައެއްނުގަންނަވައެވެ.\n3. ޑރ. އަފްރާޝީމް ޢަލީ 25 ނޮވެމްބަރު 2010 ގައި ޖަލްސާ ދޫކުރައްވައި ވަޑައިގެންވިފަހުން ކޮމިޝަންގެ އެއްވެސް ޖަލްސާއެއްގައި އަދި ކޮމިޓީގެ ބައްދަލުވުމެއްގައި ޑރ. އަޙްމަދު ޢަލީ ސަވާދު ބައިވެރިވެ ވަޑައިގަންނަވާނަމަ އިއުތިރާޒު ކުރައްވާ ކަމަށް ވިދާޅުވެ ބައިވެރިވެ ވަޑައެއްނުގަންނަވައެވެ.\n4. އަލްފާޟިލް މުޙައްމަދު ފަހުމީ ޙަސަން ކޮމިޝަންގެ މެންބަރަކު ކޮމިޝަންގެ ބައެއް މެންބަރުން ބަޣާވާތެއް ކުރައްވާ ކަމަށް ކުރައްވާ ތުހުމަތާ މެދު ވާހަކަދެއްކުން އެހެން ހުރިހައި ކަމަކަށް ވުރެ މުހިންމު ކަމަށް ވިދާޅުވެ 27 ނޮވެމްބަރު 2010 ގެ ފަހުން ކޮމިޝަންގެ ޖަލްސާއެއްގައިވެސް އަދި ކޮމިޓީއެއްގައިވެސް ބައިވެރިވެ ވަޑައެއް ނުގަންނަވައެވެ.\n5. ޑރ. އަޙްމަދު ޢަލީ ސަވާދު ވަކި އެއްޗެއްވިދާޅުނުވެ ޖަލްސާއަށް ވަޑައެއްނުގަންނަވައެވެ.\nކްރިމިނަލް ކޯޓުގެ ޤާޟީ އަލްއުސްތާޛު ޙުސައިން ފާއިޒް ރަޝާދުގެ ސަސްޕެންޝަން އުވާލުމަށް ނިންމުން\nއދ.ދަނގެތީ މެޖިސްޓްރޭޓް ކޯޓުގެ އިސްމެޖިސްޓްރޭޓް މުޙައްމަދު އާމިރުއާ މެދު ސުލޫކީ ފިޔަވަޅު އެޅުމަށް ނިންމުން\nސިވިލް ކޯޓްގެ ފަނޑިޔާރު އަލްއުސްތާޛު އާދަމް އިބްރާހީމް އިސްމާޢީލްގެ ސުލޫކީ މައްސަލައެއް ތަޙްޤީޤްކުރަން ނިންމުން\nދ.މީދޫ މެޖިސްޓްރޭޓް ކޯޓުގެ އިސްމެޖިސްޓްރޭޓް އަލްއުސްތާޛު ޢަލީ ޝަފީޤުގެ ސުލޫކީ މައްސަލަ ކުރިއަށް ގެންދިއުމަށް ނުފެންނަކަމަށް ނިންމުން\n26 December 2021 12:12\n23 December 2021 12:12


Tourism ministry gai 26 million rufiyaa ge bodethi massathakeh | Mihaaru\nރައީސް އޮފީހުގައި މިރޭ ބޭއްވި ނޫސްވެރިންގެ ބައްދަލުވުމުގައި ކުރީގެ ޓޫރިޒަމް މިނިސްޓަރު އަލީ ވަހީދު ވާހަކަދައްކަވަނީ.-- ފޮޓޯ: ނިޝާން އަލީ/ މިހާރު\nޓޫރިޒަމް މިނިސްޓްރީގައި 26 މިލިއަން ރުފިޔާގެ ބޮޑެތި މައްސަލަތަކެއް\n13 އޯގަސްޓް 2020 - 17:57 45 comments\nމި އަހަރުގެ ޖެނުއަރީން ފެށިގެން ޖޫން މަހުގެ ނިޔަލަށް ޓޫރިޒަމް މިނިސްޓްރީގެ ޓްރަސްޓް ފަންޑުން އެ މިނިސްޓްރީގެ މެންޑޭޓުގައި ނުހިމެނޭ ގިނަ ކަންތައްތަކަށް 26 މިލިއަން ރުފިޔާ ހޭދަކޮށްފައިވާ ކަމަށް އޮޑިޓް އޮފީހުން މިއަދު ބުނެފި އެވެ.\nކޮވިޑާ ގުޅިގެން ޓޫރިޒަމް މިނިސްޓްރީން ކުރި ހަރަދުތަކާ ގުޅިގެން ކޮމްޕްލަޔަންސް އޮޑިޓްގައި ގިނަ ކަންތައްތަކެއް ފާހަގަކޮށްފައިވެ އެވެ. މި އޮޑިޓް ހިންގި މުއްދަތުގައި މިނިސްޓްރީއާ ހަވާލުވެ ހުންނެވީ މިނިސްޓަރު އަލީ ވަހީދެވެ. އެހެން ނަމަވެސް ޖިންސީ ފުރައްސާރައިގެ މައްސަލަތަކެއްގައި ސީރިއަސް ތުހުމަތުތަކެއް ކުރެވުމުން މިދިޔަ ޖުލައި މަހު އޭނާ ވަނީ މަގާމުން ވަކިކޮށްފަ އެވެ.\nއޮޑިޓް ރިޕޯޓުގައިވާ ގޮތުން ސަރުކާރުގައި ވަކިވަކި މުއައްސަސާތަކަކަށް މަތިކޮށްފައިވާ ބައެއް ކަންކަމަށް ޓޫރިޒަމް މިނިސްޓްރީން ހަރަދު ކުރުމަކީ މައްސަލައެއްގެ ގޮތުގައި ފާހަގަކޮށްފައިވެ އެވެ. އެގޮތުން ކުރި ހަރަދުގެ 99 ޕަސެންޓަކީ އެ މިނިސްޓްރީގެ މެންޑޭޓުން ބޭރުން ކޮށްފައިވާ ހަރަދުތަކެވެ.\nމީގެ އިތުރުން މިނިސްޓްރީގެ ޓްރަސްޓް ފަންޑުން ކުރާ ހުރިހާ ހަރަދެއްގެ ހުއްދަދޭނީ ފަންޑުގެ ހިންގާ ކޮމިޓީން ކަމަށްވާ އިރު ކޮވިޑް-19 އާ ގުޅޭގޮތުން ހަރަދުކުރި އެއްވެސް ކަމަކަށް ކޮމިޓީން ހުއްދަ ހޯދައިފައި ނުވާކަން ރިޕޯޓްގައި ފާހަގަކޮށްފައި ވެ އެވެ.\nމިނިސްޓްރީގެ ޒިންމާއިން ބޭރުން ކޮށްފައިވާ ހަރަދުތައް\nއޮޑިޓް އޮފީހުން ބުނީ ވެލާނާ އިންޓަނޭޝަނަލް އެއާޕޯޓާއި ހަނިމާދޫ އަދި ގަން އިންޓަނޭޝަނަލް އެއާޕޯޓަށް އެތެރެވާ ފަރާތްތަކުގެ ހުން ހުރި މިންވަރު ދެނެގަނެވޭނެ ނިޒާމެއް ގާއިމުކުރުމަށް، ތާމަލް އިމޭޖިން ކެމެރާ ސިސްޓަމްތަކެއް ޓޫރިޒަމް މިނިސްޓްރީގެ ހަރަދުގައި ކޮށްފައިވާ ކަމަށެވެ. މީގެ ތެރޭގައި ހިމެނެނީ ޓްރައިޕޮޑްގައި ހަރުކޮށްގެން ބޭނުންކުރާ ހަތް ކެމެރާ އެވެ. މި މަޝްރޫއަށް 2.3 މިލިއަން ރުފިޔާ ހަރަދުވި އެވެ.\nމި މަޝްރޫއުގެ ތެރެއިން ވެލާނާ އިންޓަނޭޝަނަލް އެއާޕޯޓުގައި ތާމަލް އިމޭޖިން ކެމެރާ ހަރުކުރުމަށްޓަކައި 1.9 މިލިއަން ރުފިޔާ ހަރަދުކޮށްފައިވެ އެވެ. މި މަސައްކަތް ސެކިއޯ ސޯސް އިންޓަނޭޝަނަލް އެލްއެލްސީ (އެސްއެސްއައި) އާ ހަވާލުކޮށްފައިވަނީ ބިޑް ކޮމެޓީގެ ލަފާ ނުހޯދަ އެވެ. އަދި އެސްއެސްއައި ފިޔަވައި އެހެން އެއްވެސް ފަރާތަކުން އަގެއް ހޯދައިފައެއް ނުވެ އެވެ.\nދައުލަތުގެ މާލިއްޔަތުގެ ގަވާއިދުގައިވާ ގޮތުން ޕްރޮކިއުމަންޓެއްގެ އަގު 35،000ރ. އާއި 2.5 މިލިއަން ރުފިޔާ އަސް ވުރެ ކުޑަ ނަމަ އެ ކަމެއް ކުރުމަށް ހުއްދަދޭނީ އެ އޮފީހެއްގެ ބިޑް ކޮމިޓީން ނިންމާ ގޮތެއްގެމަތިން، އޮފީހެއްގެ އެންމެ އިސްވެރިޔާ އެވެ.\nޓޫރިޒަމް މިނިސްޓްރީގެ މެންޑޭޓުން ބޭރުން މިފަދަ ކަމެއް ކުރި އިރު މިކަހަލަ މަޝްރޫއެއް ހިންގުމުގައި މިކަމުގެ ތަޖުރިބާ ހުރި ދައުލަތުގެ ކަމާބެހޭ އެހެން އިދާރާތަކާ މަޝްވަރާކޮށް އެ ފަރާތްތަކުގެ ލަފާ ހޯދައިފައި ނުވާ ކަމަށް ވެސް އޮޑިޓް އޮފީހުން ބުނެ އެވެ.\nމީގެ އިތުރުން ކޮވިޑް-19 ގުޅިގެން ބޭނުންވާ ފާމަސޫޓިކަލް ތަކެއްޗާއި، އެހެނިހެން އާލާތްތަކުގެ އިތުރުން ހުރިހާ ވަސީލަތްތަކާ އެކު މޯބައިލް މެޑިކަލް ޓީމެއް ބޭނުންވެއްޖެ ހާލަތަކަށް ބަލައި އެކަން ކުރުމުގައި ވެސް މިނިސްޓްރީން ހޭދަކޮށްފައިވެ އެވެ. މިކަން ވެސް ހަވާލުކޮށްފައިވަނީ ކަނޑައަޅާފައިވާ އުސޫލުތަކާ ހިލާފަށެވެ. އަދި ކަން ހިނގާފައިވާ ގޮތް ނޫން މަންޒަރެއް ލިޔެކިޔުމުން ދައްކަން މަސައްކަތް ކޮށްފައިވާ ކަމަށް އޮޑިޓް އޮފީހުން ތުހުމަތު ކުރެ އެވެ. މި މަސައްކަތް ވެސް ހަވާލުކޮށްފައިވަނީ އެސްއެސްއައި އާ އެވެ.\nއޮޑިޓް އޮފީހުން ބުނީ، އެސްއެސްއައި އާއެކު މިނިސްޓްރީން ސޮއިކޮށްފައިވާ އެއްބަސްވުމަކީ އެސްއެސްއައިގެ މަސްލަހަތަށް ބުރަވާ ގޮތަށް އެކުލަވާލައިފައިވާ އެއްބަސްވުމެއް ކަމަށެވެ. އަދި އެފަދަ ތަކެތި އާންމުކޮށް ފޯރުކޮށްދޭ އެސްޓީއޯ ފަދަ ދައުލަތުގެ ހިއްސާ އޮތް ކުންފުންޏެއް މެދުވެރިކޮށް ތަކެތި ހޯދިނަމަ، ތަކެތީގެ އަގަށްވުރެ އިތުރަށް ދައްކާފާއިވާ 1.8 މިލިއަން ރުފިޔާ ހަރަދު ނުކޮށް ތަކެތި ހޯދުނީސް ކަން ފާހަގަކޮށްފައިވެ އެވެ.\nޓޫރިޒަމް މިނިސްޓްރީން ކުރި ހަރަދުތަކާ ގުޅިގެން ކޮމްޕްލަޔަންސް އޮޑިޓު ރިޕޯޓު\nމީގެ އިތުރުން ނޭޝަނަލް ޑިޒާސްޓާ މެނޭޖްމަންޓުން އެދުނު ވަރަށް ވުރެ އިތުރަށް ތަކެތި ހޯދުމާއި އޭގެ ތެރޭގައި ހިމެނޭ މާސްކުތަކަކީ ވެރިފައިޑް އެޕްރޫވަލް ސެޓްފިކެޓު ހުރި ތަކެތިކަމަށް މިނިސްޓްރީން ފާހަގަކުރި ނަމަވެސް، އެޕްރޫވަލް ސެޓްފިކެޓުގައި އިން މޮޑެލް ނަމްބަރު މިނިސްޓްރީން ގެނައި ތަކެއްޗާ ގުޅޭ އެއްވެސް ލިޔެކިއުމެއްގައި ފެންނަން ނެތް ކަމަށް އޮޑިޓް އޮފީހުން ބުނެ އެވެ.\nމި ހަރަދުތަކުގެ އިތުރަށް ޓޫރިޒަމް މިނިސްޓްރީން، ދުނިޔޭގެ ފެންވަރުގެ ރެސްޕޮންސް އެންޑް ކޯޑިނޭޝަން މެޑިކަލް ޓީމެއް އެކުލަވައިލުމުގެ ގޮތުން ބޭރުން ހަ މެންބަރުންގެ ޓީމެއް ގެނެސްފައިވެ އެވެ. އެ މީހުންގެ ޕްރޮފެޝަނަލް ފީއެއްގެ ގޮތުގައި 7.8 މިލިއަން ރުފިޔާ ހަރަދުކޮށްފައިވެ އެވެ.\nއެ މީހުން ގެނެސްފައިވަނީ އެއް މަހަށް ނަމަވެސް އެ މީހުން ރާއްޖޭގައި ދެ މަސް ދުވަސް ހޭދަކޮށްފައިވެ އެވެ. މީގެ އިތުރުން ޑިޒާސްޓާ މެނޭޖްމަންޓުން އެދިފައިވާ ގޮތަށް މެޑިކަލް ޓީމް އެކުލަވާލާފައި ނުވުމާއި، އެ ޓީމާ ހަވާލުކުރީ ކޮން މަސައްކަތްތަކެއް ކަން ނޭނގުމާއި ކުރި މަސައްކަތްތަކުގެ ރެކޯޑު ވެސް ޓޫރިޒަމް މިނިސްޓްރީން ބަލަހައްޓާފައެއް ނުވެ އެވެ.\nއިތުރު ލިޔުންތައް ޓޫރިޒަމް ޓޫރިޒަމް މިނިސްޓްރީ އޮޑިޓާ ޖެނެރަލް އޮފީސް އޮޑިޓް ރިޕޯޓް އޮޑިޓާ ޖެނެރަލް ހަސަން ޒިޔަތު، އޮޑިޓަ ޖެނެރަލް ސިއްހަތު\nވިލިވަރު ފެސިލިޓީ ހަވާލުކުރުމުގައި މައްސަލަތައް


ހުކުރު ދުވަހު މެންދުރުވަގުތުވުމުން ބަންގި ގޮވުމުން ކުރާނެ ސުންނަތް ނަމާދެއް ނެތް ނަމަވެސް އާދަކާދައިގެތެރެއިން ނަމަވެސް ގިނަ ބައަކު އެވަގުތު ސުންނަތް ނަމާދުކުރެއެވެ. އެއްބައަކު2ރަކްޢަތްކުރާއިރު އަނެއް ބައަކު4ރަކްޢަތް ކުރެއެވެ.\nއެމީހުން އެކަން ކުރަނީ އެމީހުންނަކީ މެންދުރު ނަމާދުގެ އިހުސުންނަތްކުރަން އާދަވެައިތިބިބައަކަށްވާތީ އެވަގުތު ސުންނަތް ނަމާދެއް ކުރުމުގެ ގޮތުންނެވެ. އެއީ ރަނގަޅުކަމެއްތޯ ނުވަތަ ނޫންތޯ ބަހުސްކުރާކަށް ނެތީމެވެ. މިބަޔާންކުރީ އެކަން ރާއްޖޭގައި ކުރަމުން އަންނަ ކަމެވެ.\nމިއަދު ހުކުރު މިސްކިތުގައި މެންދުރު ވަގުތުވުމުން ބަންގިގޮވިއެވެ. ބަންގިގޮވުމާއިއެކު ގިނަ ބައަކު ސުންނަތްކުރަން ތެދުވިއެވެ. ތެދުވިއިރަށް އެގޮވާގޮވެލިފަތި ގޮވަންފެށިއެވެ. ދެބަހުން ތަކުރާރުކޮށް ގޮވެލިފަތި ގޮއްވައި ނިންމީ އެވަގުތު މީހުންގެ ނަމާދު ނިންމިފަހުންނެވެ. އަޑުބާރުކަމުން ނަމާދުކުރަން އުނދަގޫނުވާ ހަމައެކަކުވެސް ހުންނާނެ ކަމަކަށް ނުބެލެވެއެވެ.\nއެގަޑީގައި ކިތަންމެ ބާރަށް ކިތަންމެ ގިނަ ފަހަރަކު މިސްކިތުގައި ގޮވެލިފަތި ޖެހިނަމަވެސް ކުރާނީ ކޮން ފައިދާއެއްތޯއެވެ؟ މީހުން ހުކުރަށް ގޮސް ތިބޭނީ ވުޟޫކުރިތަނަކުން ވުޟޫކޮށްގެންނެވެ. މުސައްލަ ގެންދަން ބޭނުން މުސައްލަ ހިފައިގެންނެވެ. އެގޮވެލިފަތި އަޑުއިވުމުން ފައިބައިގެން ހަމައެކަކު ވެސް މުސައްލަ ބަލައެއް ނުދާނެއެވެ. އަދި އެއީ އެންމެން ހިތުދަސް ގޮވެލި ފަތްޗެކެވެ. ވީމާ ސުންނަތްކުރަން އުނދަގޫކުރުމުގެ އެއްވެސް ބޭނުމެއް ނުވިސްނެއެވެ.\nކޮރޯނާ ހުއްޓުވުމުގެ ނަމުގައި މިހިންގާ ޙަރަކާތްތަކަކީ އަޅުކަންކުރަން ހުރަސްއަޅަން ހިންގާ ޙަރަކާތްތަކެއް ކަމަށް ގިނަބައަކު ބުނަމުން އެގެންދަނީ މިފަދަ އެތައް ސަބަބުތަކެއް ހުރުމުންނެވެ. މިފަދަ އެތައް ކަންތައްތަކެއް ތަކުރާރުކޮށް ކޮންމެ ދުވަހަކު ފެންނަމުންދާތީއެވެ.


Idikolhu jalsa eh mirey Velidhoogai\nއިދިކޮޅުގެ ޖަލްސާއެއް މިރޭ ވެލިދޫގައި\n14 ޖެނުއަރީ 2021 - 18:42:57\nއިދިކޮޅު ޕްރޮގްރެސިވް ކޮންގްރެސް ކޯލިޝަނުން ނ. ވެލިދޫގައި މިރޭ ހާއްސަ ޖަލްސާއެއް ބާއްވަން ތައްޔާރުވާން ފަށައިފި އެވެ.\n"އެއްވާނެއްގައި ރައީސް ޔާމީނާއި އެކު" ނަމުގައި ވެލިދޫގައި އެ ޖަލްސާ ބާއްވަނީ މިރޭ 20:45 ގައި ކަމަށް އިދިކޮޅު ކޯލިޝަނުން ވަނީ ބުނެފަ އެވެ.\nކޮވިޑް-19 އާއި ގުޅިގެން ރަށްރަށުގައި ބާއްވަމުންދާ ޖަލްސާތައް އިދިކޮޅުން ބާއްވަމުން ދަނީ ވާޗުއަލްކޮށެވެ. އެގޮތުން މިރޭގެ ޖަލްސާ ވެސް ބާއްވާނީ ޕީޕީއެމް އޮފީހުން ވާޗުއަލްކޮށް ވެލިދޫގައި ބާއްވާ ޖަލްސާގައި ބައިވެރިވާ ގޮތަށެވެ.\nމަނީ ލޯންޑްރިންގެ ކުށުގައި ޖަލުގައި ހުންނެވި ކުރީގެ ރައީސް އަބްދުﷲ ޔާމީނު މިނިވަން ކުރުމަށް ގޮވާލާ އިދިކޮޅު ކޯލިޝަނުން އަންނަނީ ގިނަ ހަރަކާތްތަކެއް ހިންގަމުންނެވެ. އެގޮތުން އެ ކޯލިޝަނުގައި ހިމެނޭ ޕްރޮގްރެސިވް ޕާޓީ އޮފް މޯލްޑިވްސް (ޕީޕީއެމް) އާއި ޕީޕަލްސް ނެޝަނަލް ކޮންގްރެސް (ޕީއެންސީ) އިން ގެންދަނީ ކޮންމެ ދުވަހަކުހެން ނޫސްވެރިންގެ ބައްދަލުވުންތައް ބާއްވަމުންނެވެ.\nއަދި ރާއްޖޭގެ އެކި ހިސާބުތަކުގައި ހާއްސަ ޖަލްސާތައް ބާއްވަމުންދާކަން ފާހަގަކުރެވެ އެވެ. އެގޮތުން މި މަހުގެ ހަތްވަނަ ދުވަހު ވަނީ "އެހޭ ހޮށް، މިވަރުން ފުދިއްޖެ" ނަމުގައި ހއ. ކުޅުދުއްފުށީގައި އިދިކޮޅުގެ ޖަލްސާއެއް ކުރިއަށް ގެންގޮސްފަ އެވެ. އަދި މިދިޔަ މަހުގެ ފަހުކޮޅު އިދިކޮންޅު ވަނީ "ޗަކުރޭ އަނިޔާ ހުއްޓޭލޭ" ގެ ނަމުގައި ޅ. ނައިފަރުގައި ވެސް ޖަލްސާ ބާއްވާފަ އެވެ. އޭގެ އިތުރުން އެންމެ ފަހުން އިދިކޮޅުން މިގޮތަށް ޖަލްސާއެއް ބާއްވާފައިވަނީ މިމަހުގެ ނުވަ ވަނަ ދުވަހު "މުޅިފޯ، މުޅިފޯ، ހޭވާ މުޅިފޯ" ގެ ނަމުގައި ހއ. ކެލާގައެވެ.\nޕީއެންސީސިޔާސަތުސިޔާސީ ޕާޓީސިޔާސީ މަޝްރަހުނ.ވެލިދޫ


SunOnline: Maumoon aa dhekolhah Jabir kuri dhauvaa saabitheh nuvi\nޝަފްނާ ހުސައިން 08 Apr 2021, 16:37\nޖާބިރު އަދި ރައީސް މައުމޫން--- ސަން ފައިލް ފޮޓޯ\nކާށިދޫ ދާއިރާގެ މެންބަރު އަބްދުﷲ ޖާބިރުގެ އަތުން ކުރީގެ ރައީސް މައުމޫން އަބްދުލްގައްޔޫމް 29 މިލިއަން ރުފިޔާގެ ލޯނެއް ނަންގަވައި، އެ ލޯނު އަނބުރާ ދައްކާފައި ނުވާކަމަށް ބުނެ ހުށަހެޅި މައްސަލަ ސާބިތު ނުވާކަމަށް ސިވިލް ކޯޓުން މިއަދު ހުކުމް ކޮށްފި އެވެ.\nމިދިޔަ ރިޔާސީ އިންތިހާބުގެ ކުރިން ރައީސް މައުމޫން ބޭނުންފުޅުވެގެން، ސިޔާސީ މަސައްކަތްތަކަށް 29 މިލިއަން ރުފިޔާގެ ލޯނެއް ދެއްވި ކަމަށް ޖާބިރު ވިދާޅުވެ އެވެ. އެކަމަކު އެ ފައިސާ އަނބުރާ ނުދައްކައިގެން ކަމަށް ވިދާޅުވެ ޖާބިރު އެތައް ފަހަަރެއްގެ މަތިން ވަނީ މައުމޫނަށް ފާޑުވިދާޅުވެފަ އެވެ. އަދި އޭނާ ވަނީ މައްސަލަ ސިވިލް ކޯޓަށް ހުށަހަޅުއްވާފަ އެވެ.\nޖާބިރު ވިދާޅުވެފައި ވަނީ ރައީސް މައުމޫނަށް ލޯނު ދެއްވުމުގެ މުއާމަލާތުގައި ރައީސް މައުމޫންގެ ދަރިކަލުން ފާރިސް މައުމޫން ހިމެނިވަޑައިގަންނަވާ ކަމަށެވެ. އަދި އެ މުއާމަލާތުގެ މަޝްވަރާތަކުގައި ޖާބިރުގެ އަނބިކަނބަލުން ދިޔާނާ ސައީދުވެސް ބައިވެރިވެވަޑައިގެންނެވި ކަމަށް ވެސް ވިދާޅުވި އެވެ.\nރައީސް މައުމޫންގެ ފަރާތުން ވިދާޅުވެފައި ވަނީ ރާއްޖޭގައިވެސް އެހެން ގައުމެއްގައިވެސް ޖާބިރު ބުނާ މުއާމަލާތެއް، ހިނގާފައި ނުވާ ކަމަށެވެ.\nޖާބިރު ކުރި ދައުވާ ސާބިތު ނުވާކަމަށް ސިވިލް ކޯޓުން މިއަދު ހުކުމް ކުރީ ވެސް އެ މުއާމަލާތް ހިނގި ކަމުގެ ހެކި ނެތުމުންނެވެ. އެހެންކަމުން އެ ފައިސާ ދައްކަން ރައީސް މައުމޫން އަށް އަންގާނެ ތަނެއް ނެތް ކަމަށް ސިވިލް ކޯޓުން ވަނީ ހުކުމް ކޮށްފަ އެވެ.\nއެ ފައިސާއަށް ހިޔާނާތްތެރިވިކަމުގެ ތުހުމަތު ރައީސް މައުމޫންގެ ދަރިކަލުން ފާރިސް މައުމޫނަށް ކުރައްވައި، އޭނާގެ މައްސަލަ ބަލަން އެދި ދިޔާނާ ވަނީ ފުލުހަށް މައްސަލަ ހުށަހަޅުއްވައިފަ އެވެ.


Fenuge Viyuga Maraamaathu Kuraa Sarahahdhun Mirey Fenuge Pressure Dhah Vedhaane - MWSC - Vaguthu\nފެނުގެ ވިއުގަ މަރާމާތު ކުރާ ސަރަހައްދުން މިރޭ ފެނުގެ ޕްރެޝަރު ދަށްވެދާނެ – އެމްޑަބްލިޔުއެސްސީ\nފެނުގެ ވިއުގަ މިރޭ މަރާމާތުކުރާ ސަރަހައްދުން މިރޭ ފެނުގެ ޕްރެޝަރު ދަށްވެދާނެ ކަމަށް މާލޭ ވޯޓާ އެންޑް ސެވަރޭޖް ކޮމްޕެނީ ލިމިޓެޑް (އެމްޑަބްލިއުއެސްސީ) އިން ބުނެފި އެވެ.\nއެމްޑަބްލިއުއެސްސީން މިއަދު ނެރުނު ބަޔާނެއްގައި ބުނެފައިވަނީ ޕްލޭން ކުރެވިގެން މާލޭގެ ފެނުގެ ވިޔުގައިގެ މަރާމާތުގެ މަސައްކަތެއް ކުރުމަށް ހަމަޖެހިފައިވާތީ، މިރޭ 11:00 އިން 03:00 އަށް މަރާމާތުގެ މަސައްކަތް ކުރުމަށް ހަމަޖެހިފައިވާ ސަރަހައްދުން ފެނުގެ ޕްރެޝަރު ދަށް ވުމަކީ އެކަށީގެންވާ ކަމެއް ކަމަށެވެ.\nއެ މަސައްކަތް ކުރިއަށްދާ ވަގުތުގައި އަމީނީމަގާއި މޫންލައިޓް ހިނގުމުގައި ހިމެނޭ ބްލޮކް ނަންބަރު 25 އަދި އަމީނީމަގާއި ރަތްވިލާ ހިނގުމުގައި ހިމެނޭ ބްލޮކް ނަންބަރު 54 އާއި އަމީނީމަގާއި ޖަނަވަރީ ހިނގުމުގައި ހިމެނޭ ބްލޮކް ނަންބަރު 55 އާއި އަމީނީމަގާއި އިރުދޭމާ ހިނގުމުގައި ހިމެނޭ ބްލޮކް ނަންބަރު 55ގެ ފެނުގެ ނިޒާމުގެ ޕްރެޝަރު ދަށްވުމަކީ އެކަށީގެންވާ ކަމެއް ކަމަށް އެމްޑަބްލިއުއެސްސީން ނެރުނު ބަޔާނުގައި ބުނެފައިވެއެވެ.\nމިކަމުގެ ސަބަބުން ކަސްޓަމަރުންނަށް ދިމާވެދާނެ ދަތިތަކަށް ނިހާޔަތަށް މައާފަށް އެދޭ ކަމަށް އެމްޑަބްލިޔުއެސްސީން ވިދާޅުވިއެވެ.\nމި ސަރަހައްދުގެ ފެނުގެ ވިޔުގަ މަރާމާތު ކުރުމަށް ރޭގެ ވަގުތެއްގައި މި ސަރަހައްދުން ފެން ކަނޑާލާނެ ކަމަށް އިއްޔެ އެމްޑަބްލިޔުއެސްސީން ވިދާޅުވި ނަމަވެސް ރޭ ކުރުމަށް ރޭވި މަސައްކަތް ނުކުރާތީ ރޭ އެ ސަރަހައްދުން ފެން ކަނޑާލާފައެއް ނުވެއެވެ.\nފެނުގެ ވިއުގައިގެ މަސައްކަތެއް ކުރުމަށް މިދިޔަ މަހުގެ ކުރީކޮޅު ވެސް މާލޭގެ ބައެއް ސަރަހައްދުތަކުން ފެނުގެ ހިދުމަތް މެދުކަނޑާލާފައިވެއެވެ.\n1 ހަފްތާ ކުރިން 13\nތިން ކުންފުންޏެއްގެ މެނޭޖިން ޑިރެކްޓަރުން އިސްތިއުފާ ދެއްވައިފި


MDA in gotheh nimmun faskoffi | Mihaaru\nއެމްޑީއޭ ލީޑަރު ސިޔާމާއި އެޕާޓީގެ އިސް ބައެއް ބޭފުޅުން ރައީސް އަބްދުﷲ ޔާމީނާއެކު--\nއެމްޑީއޭ އިން ގޮތެއް ނިންމުން ފަސްކޮށްފި\n26 އޯގަސްޓް 2018 - 21:52 39 comments\nހިޔާލު ތަފާތުވުން އުފެދިފައިވާ ޕީޕީއެމާއި އެމްޑީއޭ ކޯލިޝަންގެ މުސްތަގުބަލާ މެދު ގޮތެއް ނިންމުން އެމްޑީއޭ އިން މިއަދު ފަސްކޮށްފި އެވެ.\nރައީސް އަބްދުﷲ ޔާމީންގެ ޒަމާންވީ އެކުވެރިޔާ، އަދި މަޝްހޫރު ވިޔަފާރިވެރިޔާ (ސަން ޓްރެވަލް ސިޔާމް) ހިންގަވާ އެމްޑީއޭ އިން މިރޭ ބާއްވަން ނިންމި ކައުންސިލް ބައްދަލުވުން މިހާރު ވަނީ ފަސްކޮށްފަ އެވެ. އެ ބައްދަލުވުން ބާއްވާނެ ވަކި ދުވަހެއް އަދި އެ ޕާޓީން ނުނިންމަ އެވެ.\nމި ރެއަށް ބައްދަލުވުން އެޖެންޑާ ކުރިއިރު އެ ޕާޓީގެ މުސްތަގުބަލާ މެދު ގޮތްތަކެއް ނިންމުން ހިމަނާފައިވެ އެވެ. އޭގެ ތެރޭގައި މިހާރު މުއްދަތު ހަމަވެފައިވާ އެމްޑީއޭ-ޕީޕީއެމް ކޯލިޝަންގެ އެއްބަސްވުމާ މެދު ގޮތެއް ނިންމުން ވެސް ހިމެނެ އެވެ.\nޕީޕީއެމުން 2013 ގެ ރިޔާސީ އިންތިހާބު ކާމިޔާބު ކޮށްފައިވަނީ އެމްޑީއޭއާއެކު ހަދާފައިވާ ކޯލިޝަނެއްގެ ތެރެއިންނެވެ.\nSiyam, Raees Yameen dhookuravvai idhikolhu party thakaa gulhivadaigannavanee?!\nއެމްޑީއޭގެ ލީޑަރު އިދިކޮޅު ކޯލިޝަނާ ގުޅެން އުޅޭ ކަމަށް ވާހަކަ ދެކެވުން--\nއެމްޑީއޭގެ ލީޑާޝިޕްގެ ބައެއް ބޭފުޅުން ގެންދަވަނީ އެ އެއްބަސްވުމުގެ ދަށުން އެ ޕާޓީ އަށް ކޮށްދޭން އެއްބަސްވި ކަންތައްތަކަށް ސަރުކާރުން އަމަލުނުކުރާ ކަމަށް ވިދާޅުވެ ކަންބޮޑުވުން ފާޅުކުރައްވަމުންނެވެ. އެ ދެބަސްވުންތައް ގިނަވެ އެ ދެ ޕާޓީ މެދުގައި ދާދިފަހުން މަޝްވަރާތަކެއް ވެސް ކޮށްފައިވެ އެވެ.\nހަމައެގޮތަށް އެމްޑީޕީއާ ހިޔާލު ތަފާތުވުން ބޮޑު އެ ޕާޓީގެ އިސް ބައެއް ބޭފުޅުންނާއި އާންމުން ގެންދަނީ ޕީޕީއެމާއެކު ކުރިއަށް ދިއުމަށް ލަފާދެމުންނެވެ. އެއީ ސިޔާސީ ޕާޓީއެއް ނަމަވެސް މިހާތަނަށް ކަންކަން ނިންމަވާފައި ވަނީ ޕާޓީގެ ލީޑަރު ސިޔާމުގެ ވިސްނުންފުޅަށެވެ.\nސަރުކާރުގެ އިސް ބޭފުޅުންނަށް ހުޝާމަދުކޮށް އުޅުއްވި ސިޔާމް މިފަހުން ރައީސް ޔާމީންގެ ކެމްޕޭން އެއްވެސް ހަރަކާތަކުން ފެނިވަޑައިނުގަންނަވާއިރު އިދިކޮޅު ކޯލިޝަނާ ސިޔާމް ގުޅިވަޑައިގަންނަވަން އުޅޭކަމުގެ އަޑުތަކެއް ވެސް ދާދި ފަހުން ވަނީ އަރައިފަ އެވެ.\nއަދި ކައުންސިލް މެމްބަރު އަދި ބިލެއްދޫ ދާއިރާގެ ޕީޕީއެމް މެމްބަރު އަހުމަދު މުބީންގެ އަނބިކަނބަލުން އައިޝަތު މަމްދޫހާ މިދިޔަ ހަފްތާގައި ވަނީ އިދިކޮޅު ރިޔާސީ ކެންޑިޑޭޓް އިބްރާހިމް މުހައްމަދު ސޯލިހް (އިބޫ) އަށް ތާއީދު ކުރައްވާކަން އިއުލާން ކުރައްވާ އިބޫއަށް ކެމްޕެއިން ކުރައްވަން ވެސް ފައްޓަވާފަ އެވެ.\nއިތުރު ލިޔުންތައް އިދިކޮޅު ފަރާތްތައް މެމްބަރު އަހުމަދު ސިޔާމް މުހައްމަދު (ދ. މީދޫ) ޕީޕީއެމް ރައީސް އަބްދުﷲ ޔާމީން އެމްޑީއޭ\nޖަމީލް ސިޔާމަށް: ފެތެމުންދާ އޮޑިން އަވަހަށް ސަލާމަތްވޭ\nސިޔާމް، އެމްޑީއޭ ހިންގުމާ ދުރަށް! ކޮން ސަބަބެއް!\nސިޔާމަކީ ރައީސްގެ ވަފާތެރި އެކުވެރިއެއް: ނިހާން


މި ސަރުކާރުން މިނިވަން މުއައްސަސަާތަކަށް ބިރެއް ނުދައްކާ: ރޮޒެއިނާ - DhiDaily\nމި ސަރުކާރުން މިނިވަން މުއައްސަސަާތަކަށް ބިރެއް ނުދައްކާ: ރޮޒެއިނާ\nއައްޑޫ މީދޫ ދާއިރާގެ މެންބަރު ރޮޒެއިނާ އާދަމް\nމި ސަރުކާރުން މިނިވަން މުއައްސަސަާތަކަށް ބިރެއް ނުދައްކާކަމަށް ރައްޔިތުން މަޖިލީހުގެ އައްޑޫ މީދޫ ދާއިރާގެ މެންބަރު ރޮޒެއިނާ އާދަމް ވިދާޅުވެއްޖެއެވެ.\nދިވެހި ދައުލަތާއި، ރައްޔިތުންގެ ހައްޤުތައް ނަގަހައްޓައި، އެ ހަައްޤުތައް ކަށަވަރު ކުރުމުގައި ކަމާބެހޭ މުއައްސަސާތަކުން ކުރާ އެންމެހާ މަސައްކަތްތައް، އެއްވެސް ފަރާތެއްގެ ނުފޫޒެއް ނެތި މިނިވަންކަމާއި މުސްތަޤިއްލުކަމާއެކު ކުރިއަށް ގެންދިއުމަށް މަގުފަހިކުރުމަށް ކުރަންޖެހޭ އެންމެހާ ކަންތައްތައް ކުރައްވާނެކަމުގެ ފުރިހަމަ ޔަޤީންކަން ރައީސުލްޖުމްހޫރިއްޔާ ދެއްވާފައިވާކަން ބަޔާންކޮށް، ހޮނިހިރު ދުވަހުގެރޭ ރައީސް އޮފީހުން ވަނީ ބަޔާނެއް ޢާންމުކޮށްފައެވެ.\nމި ބަޔާން ހިއްސާކުރައްވައި، ހޮނިހިރު ދުވަހުގެރޭ މެންދަމު ރޮޒެއިނާ ކުރެެއްވި ޓްވީޓެއްގައި ވަނީ، ސަރުކާާރުން މުއައްސަސަާތަކަށް ނުފޫޒު ފޯރުވާކަމަށް ބައެއް ފަރާތްތަކުން ތުހުމަތުކުރާކަން ފާހަގަކުރައްވާފައެވެ.\nއެކަން ފާހަގަކުރައްވައި ރޮޒެއިނާ ވިދާޅުވީ މި ސަރުކާރުން މިނިވަން މުއައްސަސަާތަކަށް ނުފޫޒު ފޯރުވަން ކުރިކަމެއް ބުނެދީ ސާބިތުކޮށްދިނުމަކީ މުހިންމު ކަމެއް ކަމަށެވެ.\n”ސަރުކާާރުން މުއައްސަސަާތަކަށް ނުފޫޒު ފޯރުވާކަމުގެ ތުހުމަތުކުރާއިރު، މި ސަރުކާރުން މިނިވަން މުއައްސަސަާތަކަށް ނުފޫޒު ފޯރުވަން ކުރިކަމެއް ބުނެދީ ސާބިތުކޮށްދިނުން މުހިންމު. އަޅުގަނޑަށް ފެނުނުތާ ސަރުކާރުން އަބަދުވެސް މުއައްސަސަާތަކަށް އެއްބާރުލުން އެބަދޭ. ބިރެއް ނުދައްކާ.“ ރޮޒެއިނާ ކުރެއްވި ޓްވީޓުގައި ވިދާޅުވެފައިވެއެވެ.\nތިގޮނޑީގަ އިދެވޭނީ މޑޕ ހެއްދިވަރަކައް\nސަރުކާރު ތެރެއިން ވަގަށް ގޮވަނީ..


Japan gai huri faisaathah dhookuran govaalan: Iran\nޖަޕާންގައި ހުރި ފައިސާތައް ދޫކުރަން ގޮވާލަން: އީރާން\nއިބްރާހީމް ރައީސީ (ކ) އަދި ޖަޕާންގެ ފޮރިން މިނިސްޓަރު ތޮޝިމިޝޫ މޮޓެގީ: އީރާންގެ ވެރިރަށް ތެހެރާންގައި ބައްދަލު ކުރެއްވި\nއީރާނަށް ލިބެން ޖެހޭ ގިނަ އަދަދެއްގެ ފައިސާ ޖަޕާނުން ހިފަހައްޓާފައި ހުރި ކަމަށް އީރާނިއަން-ޖަޕަނީޒް ޖޮއިންޓް ކޮމިޓީ އޮފް ކޮމާސްގެ ޗެއާމަން، ބަހްރަމް ޝަކޯރީ މި އަހަރު އޭޕްރީގައި ވިދާޅުވި އެވެ. އޭނާ ވިދާޅުވި ގޮތުން އީރާނަށް ލިބެންޖެހޭ ދެ ބިލިއަން ނުވަތަ ފަސްބިލިއަން ޑޮލަރު ޖަޕާންގެ ބޭންކްތަކުގައި އެބަ ހުއްޓެވެ.\nޖަޕާނުން ހިފަހައްޓާފައި ހުރި އީރާންގެ ފައިސާތައް ދޫކޮށްލުމަކީ ދޭދޭ ގުޅުމަށް އެދެވޭ އަސަރު ކުރާނެ ކަމެއް ކަމަށް އީރާންގެ ރައީސް، އިބްރީހީމް ރައީސީ ވިދާޅުވެފައި ވެއެވެ. ޖަޕާންގެ ފޮރިން މިނިސްޓަރު ތޮޝިމިޝޫ މޮޓެގީއާ ތެހެރާންގައި ބައްދަލު ކުރައްވައި ރައީސީ ވިދާޅުވީ ޖަޕާނާއެކު ގުޅުން ބަދަހި ކުރުމަކީ އީރާނަށް ވަރަށް ބޮޑު އުފަލެއް ކަމަށެވެ.\nއެމެރިކާއިން އިރާނަށް އިގުތިސޯދީ ގޮތުން ދަތިކުރަން އަޅާފައި ހުރި ފިޔަވަޅުތަކުގެ ސަބަބުން އީރާނަށް ލިބެންޖެހޭ 10 ބިލިއަނަށް ވުރެ ގިނަ ޑޮލަރު ބޭރު ގައުމުތަކުގެ ބޭންކްތަކުގައި ހަރުލާފައި އެބަހުއްޓެވެ. މިކަމުގައި އަދި އޮތް އެންމެ ހެއްވާ ކަމަކީ މި ފައިސާއަކީ އީރާނުން ވިއްކި ތެލަށާއި ގޭހަށް ލިބެން ޖެހޭ އަގު ކަމަށް ވުމެވެ.\nދެކުނު ކޮރެއާ އާއި ޖަޕާން އަދި އެމެރިކާއިން ބުނާހާ ގޮތެއް ހަދާ ގައުމުތަކުން އީރާނުގެ ފައިސާ ހިފަހައްޓާފައި ހުރީ އެމެރިކާއަށް ކޮށްދޭ ހެޔޮ ކަމެއް ގޮތުގަ އެވެ. އެމެރިކާގެ ހުއްދައާ ނުލައި މި ފައިސާއިން ބޮޑުލާރިއެއް ވެސް ތެހެރާނަށް ދިނުން މަނަލެވެ.\nޓްރަމްޕް ސަރުކާރުން އީރާނަން ދަތިކުރަން އަޅާފައި ހުރި ފިޔަވަޅުތައް ހަރުކަށިކުރީ އެމެރިކާއާ ބައިވެރިން އީރާނާއެކު 2015 ގައި ހެދި ޖޮއިންޓް ކޮމްޕްރެހެންސިވް ޕްލޭން އޮފް އެކްޝަން (ޖޭސީޕީއޯއޭ)، އީރާން ނިއުކްލިއާ ޑީލް މެއި 8، 2018 ގައި އުވާލުމަށް ފަހު އެވެ.\nއިބްރާހީމް ރައީސީ (ކ) އަދި ޖަޕާންގެ ފޮރިން މިނިސްޓަރު ތޮޝިމިޝޫ މޮޓެގީ: އީރާންގެ ވެރިރަށް ތެހެރާންގައި ބައްދަލު ކުރައްވަނީ\nނިއުކްލިއާ ޑީލަކީ އީރާނުން ނިއުކްލިއާ ހަކަތަ މުއްސަނދިކުރަން ކުރާ މަސައްކަތްތައް ވަކި ހައްދެއްގައި ދެމެހެއްޓުމަށް ޝަރުތުކޮށް ހެދި އެއްބަސްވުމެވެ. މި އެއްބަސްވުން އުވާލުމުން ހުޅަނގަށް އޮތް ބިރަކީ އީރާނުން ނިއުކްލިއާ ބޮމެއް އުފެއްދުމެވެ.\nއިރާނަށް ހިރި ނުލެވޭ ވަރަށް ދަތިކޮށް ފައިސާތައް ހިފެހެއްޓުމުގެ ބޭނުމަކީ ނިއުކްލިއާ ހަތިޔާރު އުފެއްދޭ ފެންވަރަށް ޕްލުޓޯނިއަމް މުއްސަނދި ކުރަން ކުރާ މަސައްކަތްތައް ކާމިޔާބުވިއަ ނުދިނުމެވެ.\nއެމެރިކާއާ ބައިވެރިންގެ އުންމީދަކަށް ވެފައި އޮތީ އިގުތިސޯދީ ގޮތުން ތެހެރާނަށް ދަތި ކުރުމުން އީރާންގައި ބައިބައިވުން އުފެދި ވެރިންނާ ދެކޮޅަށް ރައްޔިތުން ނުކުތުމެވެ. އެކަމަކު އެކަމެއް ނުވި އެވެ.\nދުނިޔެއަށް ދެން ފެންނަން ފެށީ އީރާނުން އަނެއްކާ ވެސް ނިއުކްލިއާ މާއްދާތައް މުއްސަނިދި ކުރަން ފެށި މަންޒަރެވެ.\nއެމެރިކާގައި ޓްރަމްޕް ސަރުކާރު ވެއްޓި ޖޯ ބައިޑަން ރައީސްކަމާ ހަވާލުވެ ވަޑައިގެން އީރާނާއެކު ނިއުކްލިއާ ޑީލަކަށް ދަނީ މަޝްވަރާކުރެވެމުންނެވެ. ވާހަކަތައް ކޮޅެއްގައި ޖެހިއްޖެ ނަމަ ޖޭސީޕީއޯއޭ ކަހަލަ އެހެން އެއްބަސްވުމެއް ހަދައި އެމެރިކާއިން އަޅާފައި ހުރި ދަތިތަކަށް ލުޔެއް ދިނުމަކީ އެކަށީގެންވާ ކަމެވެ.\nއެމެރިކާ ނިއުކްލިއަ އީރާން + ޖަޕާން\nއުތުރު ކޮރެއިން އަނެއްކާ މިސައިލެއް ފޮނުވައިފި


އެންމެފަހުން މެމްބަރު އިކްރާމް މަޢާފަށް އެދިއްޖެ\n1 October 12th, 2020 - 6:35 PM\nރައްޔިިތުންގެ މަޖިލީހުގެ ދިއްގަރު ދާއިރާގެ މެމްބަރު އިކްރާމް ހަސަން\nކޮވިޑް-19އަށް ޓެސްޓް ކުރުމަށްޓަކައި ސާމްޕަލް ނަގުމުގައި ޙަރަކާތްތެރިވި މުވައްޒަފަކަށް ޙަމަލާދިންކަން ތުހުމަތުކުރެވުނު ރައްޔިިތުންގެ މަޖިލީހުގެ ދިއްގަރު ދާއިރާގެ މެމްބަރު އިކްރާމް ހަސަން އެންމެފަހުން މަޢާފަށް އެދިވަޑައިގެންފިއެވެ.\nއޭނާ މިއަދު ކުރެއްވި ޓްވީޓެއްގައިވަނީ މިހާދިސާގައި އޭނާ ޙަމަލާދިންކަމަށް ބުނާ މުވައްޒަފާ ބައްދަލުކުރައްވައި އޭނާއާ މުޚާޠަބުކުރެވުނު ގޮތަށާއި، ޢަމަލުކުރެއްވުނު ގޮތާމެދު މަޢާފަށް އެދިފައިވާކަމަށެވެ.\nAlhugandu miadhu Shifana aa Shifana mamma aa bahdhal kurin adhi alhugandah bunevunu/kurevunu kamakah maafah edhunin. Mi higaa dhiya kanthahthakaa gulhigen HEOC RRT teamge hurihaa muazzafun kibainves maafah edhen pic.twitter.com/V1aNTp1qhL\n— Ikram Hassan MP (@ikramhassan) October 12, 2020\nއެހެންނަމަވެސް މީގެކުރިން އިކްރާމްވަނީ އޭނާ ކޮވިޑް-19އަށް ޓެސްޓް ކުރުމަށްޓަކައި ސާމްޕަލް ނަގުމުގައި ޙަރަކާތްތެރިވި މުވައްޒަފަކަށް ހަމަލާދިން ކަމަށް ބުނާ ވާހަކަ ދޮގު ކުރައްވާފައެވެ.\nމާފަންނު މަދަރުސާގައި ކުރިއަށްދާ ކޮވިޑް-19 ޓެސްޓް ކުރާ މަރުކަޒުން އިކްރާމް ސާމްޕަލް ނަގަން ވަޑައިގެން ސާމްޕަލް ނަގާ މީހަކަށް ހަމަލާދިންކަމަށް އަޑުފެތުރި ސޯޝަލް މީޑިއާގައި އޭނާއަށް ވަރަށްބޮޑަށް ފާޑުކިޔުން އަމާޒުވެގެން ދިޔައެވެ. އަދި އެ މައްސަލަ މިހާރު ފުލުހުން ވެސް ބަލަމުންދާކަމަށް މަޢުލޫމާތުލިބެއެވެ.\nމިއީ މެންބަރުންގެ ފެންވަރު. މިކަހަލަ ދަށު ދަށުދަރަޖައިގެ އަމަލުތައް ހިންގާނީ.


ކުޅިވަރު – Page3– Nilandhe\nފ.އަތޮޅު ކައުންސިލްގެ ކުޅިވަރު މުބާރާތް ފަށައިފި\nފ.އަތޮޅު ކައުންސިލްގެ ކުލަބް, އެއްބައިވަންތަކަމުގެ ރޫޙްގެ ފުރަތަމަ ކުޅިވަރު މުބާރާތް އިއްޔެ ފަށައިފިއެވެ. މި މުބާރާތުގައި ކުޅޭ ކުޅިވަރުތަކަކީ ބެޑްމިންޓަން, ކެރަމް, ރާޒުވާ އަދި ވާ ދެމުމެވެ. [ވިދާޅުވޭ]\nވޮލީ ރިފްރެޝަރ ކޯހަކަށް މަޖީދު ތައިލޭންޑަށް\nވޮލީބޯޅަ ރިފްރެޝަރ ކޯހެއްގައި ބައިވެރިވުމަށް ނިލަންދޫ އަށް އުފަން މަޝްހޫރު ވޮލީ ރެފްރީ ޢަބްދުލްމަޖީދު މޫސާ އިއްޔެ ތައިލޭންޑަށް ފުރައިފިއެވެ. އެފްއައިވީބީ އަދި އޭވީސީ އާއި ގުޅިގެން [ވިދާޅުވޭ]\nޢީދު ކުޅިވަރުތަކުގެ ތެރެއިން ނުކުޅެ ހުއްޓާލި ‘ލޮނީ”ގެ މެޗްތައް އަލުން ކުޅެނީ\nއަޟްޙާ ޢީދު ބަންދުގައި ނިލަންދޫގައި ކުރިއަށް ގެންދިޔަ ޘަޤާފީ ކުޅިވަރު މުބާރާތްތަކުގެ ތެރެއިން، ކުޅުން ހުއްޓާލި އަންހެން ލޮނި މުބާރާތުގެ މެޗްތައް އަލުން ކުޅޭ ގޮތަށް ކައުންސިލުން [ވިދާޅުވޭ]\nކޯލާ އައުނު ފުޓްސަލް މުބާރާތުގެ ޗެމްޕިއަންކަން ބީސީ ހޯދައިފި\nއަޟްޙާޢީދުގައި ދަރަބޫދޫގައި ކުރިއަށް ދިޔަ ކޯލާ އައުނު7ވަނަ ފުޓްސަލް މުބާރާތުގެ ޗެމްޕިއަންކަން އެރަށު ބީސީ ސްޕޯޓްސް ހޯދައިފި އެވެ. ބީސީ ސްޕޯޓްސް މުބާރާތުގެ ޗެމްޕިއަންކަން [ވިދާޅުވޭ]\nޢީދު ވަރަށް ފޯރިއާއިއެކު ނިލަންދޫގަ ފަށައިފި\nމިއިން ޒަމާނަކުވެސް ޢީދެއް ފާހަގަނުކުރާހާ ކުލަގަދަކޮށް އަލްޙާޢީދު ނިލަންދޫގައި ފާހަގަކުރްމުން އެބަދެއެވެ. އެގޮތުން ޢީދު ނަމާދަށްފަހު ޢީދުކުޅިވަރުތައް ފެށީ ހުޅަނގު ބަނދަރުގައެވެ. މިއަދު އެންމެ ފުރަތަމަ އޮތީ [ވިދާޅުވޭ]


BREAKING NEWS: Covid-19 Jehunu Meehunge Adhadhu7Lakka Ah Araifi - Vaguthu\nކޮވިޑް-19 ޖެހުނު މީހުންގެ އަދަދު ހަތްލައްކަ އަށް އަރައިފި\nކޮވިޑް-19 ޖެހުނު މީހުންގެ އަދަދު ހަތް ލައްކަ އަށް އަރައިފިއެވެ.\nމިހާތަނަށް ލިބިފައިވާ މައުލޫމާތައް ބަލާއިރު 703,876 މީހުން ވަނީ ކޮވިޑް-19 އަށް ފައްސި (ޕޮޒިޓިވް) ވެފައެވެ.\n33,215 މީހަކު މިހާތަނަށް ކޮވިޑް-19 ޖެހިގެން މަރުވެއްޖެއެވެ. ބަލި ޖެހުނު މީހުންގެ ތެރެއިން އަދި މިހާތަނަށް ރަނގަޅުވީ 149219 މީހުންނެވެ. މިއަދު މިހާތަނަށް 40,794 މީހަކު ވަނީ ކޮވިޑް-19 އަށް ފައްސިވެފައެވެ.\nމިހާތަނަށް އެންމެ ގިނަ މީހުން ފައްސިވެފައި ވަނީ އެމެރިކާ އިންނެވެ. އެމެރިކާ އިން 132,701 މީހަކު ވަނީ ކޮވިޑް-19 އަށް ފައްސިވެފައެވެ. އެގައުމުން 2,353 މީހަކު މިހާތަނަށް މަރުވެއްޖެއެވެ. މިހާތަނަށް އެންމެ ގިނަ މީހުން މަރުވެފައި ވަނީ އިޓަލީވިލާތުންނެވެ. އެގައުމުން 10,779 މީހަކު މިހާތަނަށް މަރުވެއެވެ. އިޓަލީވިލާތުން މިހާތަނަށް 97,689 މީހަކު ވަނީ ފައްސިވެފައެވެ. ދެވަނަ އަށް އެންމެ ގިނަ މީހުން ފައްސިވި ގައުމަކީ އިޓަލީއެވެ.\nކޮވިޑް-19 ޖެހޭ މީހުންގެ އަދަދު ކޮންޓްރޯލެއް ނެތި އިތުރު ވަމުން ދާއިރު، މިހާރު ތަޖުރިބާކާރުން ލަފާކުރާ ގޮތުގައި ހާލަތު އެންމެ ބޮޑަށް ގޯސްވެގެން ދާނެ ގައުމަކަށް އެމެރިކާ ވުން ވަރަށް ކައިރިއެވެ. އެމެރިކާގައި ބަލި ފެތުރުން އިތުރުވަމުން ދިޔަ ނަމަވެސް ބަލި ކޮންޓްރޯލް ކުރަން ސިޓީތައް ފުރަބަންދު (ލޮކްޑައުން) ކުރަން އެމެރިކާގެ ރައީސް ޑޮނަލްޑް ޓްރަމްޕް ދެކޮޅެވެ.\nކޮވިޑް-19 ފެތުރުން ކޮންޓްރޯލް ކުރަން ކުރަމުން ގެންދާ މަސައްކަތުން އަދި އެދެވޭ ނަތީޖާއެއް ފެންނަމުން ނުދިޔަ ނަމަވެސް ބައެއް ތަޖުރިބާކާރުން ލަފަކުރާ ގޮތުގައި މިހާރު ހަރުދަނާ ފިޔަވަޅުތައް އަޅާފައިވާ ގައުމުތަކުގައި ވަރަށް އަވަހަށް ބަލި ކޮންޓްރޯލް ކުރެވޭނެ ކަމަށް ލަފާކުރެވެއެވެ.


ޕަބްލިކް ހެލްތް ޕްރޮގްރާމް އޮފިސަރ\nޓޮބާކޯ ކޮންޓްރޯލް އެންޑް ސަބްސްޓޭންސް އެބިއުސް ސެކްޝަން\nދުންފަތް ކޮންޓްރޯލް ކުރުމުގެ ޕްރޮގްރާމްގައި ހިމެނޭ ބޭރުގެ އެހީގެ ބައިތައް ތަންފީޒު ކުރުން.\nދުންފަތް ކޮންޓްރޯލް ކުރުމާއިބެހޭ ޤާނޫނު ތަންފީޒްކުރުމުގެ މަސައްކަތްތައް ކުރުން.\nދުންފަތް ކޮންޓްރޯލް ކުރުމާއިބެހޭ ޤާނޫނުގެ ދަށުން ހެދޭ ޤަވާޢިދުތަކާއިމެދު ހޭލުންތެރިކަން އިތުރުކުރުމުގެ މަސައްކަތްތައް ކުރުން.\nދުންފަތް ކޮންޓްރޯލް ކުރުމާބެހޭ ބައިނަލް އަޤްވާމީ މުއާހަދާ އެފް.ސީ.ޓީ.ސީ ގެ ދަށުން ކުރަންޖެހޭ ކަންތައްތައް ކުރުން.\nދުންފަތުގެ ނުރައްކަލުން މީހުން ދުރުކުރުމުގެގޮތުން ހޭލުންތެރިކަން އިތުރުކުރުމުގެ މަސައްކަތްކުރުން.\nދުންފަތް ކޮންޓްރޯލް ކުރުމާއި ބެހޭ ތަފާސް ހިސާބުތައް، އެއްކުރުމާއި، ސަރވައިލަންސް އަށް ބޭނުންވާ މަޢުލޫމާތުތައް އެއްކޮށް، މިކަމާއި ގުޅޭގޮތުން ކުރަންޖެހޭ ދިރާސާތައް ވިލަރެސްކުރުން.\nދުންފަތުގެ އިސްތިޢުމާލުކުރުމުން ދުކުރުކުރުމަށް އެދޭ ފަރާތްތަކަށް، ސެޒޭޝަންގެ ޚިދުމަތް ދިނުމާއި ގުޅޭގޮތުން މީހުން ތަމްރީނުކުރާ ފަރާތްތަކުގެ ލިޔުންތައް ތައްޔާރުކުރުމާއި، ބޭސްފަރުވާގެ ކަންތައްތައް ހަމަޖެއްސުމަށް ކަމާއި ބެހޭ އެންމެހާ ފަރާތްތަކާއި ގުޅިގެން ކުރަންޖެހޭ މަސައްކަތްތައްކުރުން.\nއޮފީހުގެ ރަސްމީ މަސައްކަތްތަކާ ގުޅޭގޮތުން ޙަވާލުކުރެވޭ އެންމެހައި ކަންތައްތައް ކުރުން.\nކޮމިއުނިޓީ ހެލްތް، ޕްރައިމަރީ ހެލްތުކެއަރ ،ޕަބްލިކް ހެލްތު\nމަޤާމަށް އެދި ހުށަހަޅަންޖެހޭ ތަކެތި މެއިލްކުރައްވާނީ 2020 ނޮވެންބަރު 19 ވަނަ ދުވަހުގެ 13:30 ގެ ކުރިން [email protected] އަށެވެ.\nއިންޓަރވިއު، އޮންނާނެ ތަނާއި، މުއްދަތު\nމިމަގާމަށް މީހަކު ހޮވުމަށް ބޭއްވޭ އިންޓަރވިއު، އޮންނާނީ، 2020 ނޮވެންބަރު ނުވަތަ 2020 ޑިސެމްބަރު މަހު ތެރޭގައި މިނިސްޓްރީ އޮފް ހެލްތު ގައެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަރވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\n07 ނޮވެންބަރު 2020\nޕަބްލިޝްކުރި ތާރީޚު: 07 ނޮވެންބަރު 2020\nޕަބްލިޝްކުރި ގަޑި: 1457\nސުންގަޑި: 19 ނޮވެންބަރު 2020 1330


ގއ.ދެއްވަދޫ ފުޓްސަލް ދަނޑުގެ ޓާރފް ސަޕްލައިކޮށް އިންސްޓޯލްކޮށްދޭނެ ފަރާތެއް ހޯދުމާބެހޭ\nމި އިޢުލާންވަނީ 24 އޭޕްރިލް 2022 09:03 ގައި ބާތިލް ކުރެވިފައެވެ.\nގއ.ދެއްވަދޫ ފުޓްސަލް ދަނޑުގެ ޓާރފް ސަޕްލައިކޮށް އިންސްޓޯލްކޮށްދިނުމުގެ މަސައްކަތް ކޮށްދޭނެ ފަރާތެއް ހޯދަން ބޭނުންވެއްޖެއެވެ. ވީމާ، މި މަސައްކަތް ކޮށްދިނުމަށް ޝަޢުޤުވެރިވާ ފަރާތްތަކުން 17 އެޕްރީލް 2022 ވާ އާދީއްތަ ދުވަހުން ފެށިގެން 21 އެޕްރީލް 2022 ވާ ބުރާސްފަތި ދުވަހުގެ 12:00 ގެ ނިޔަލަށް ރަސްމީ ކޮންމެ ދުވަހެއްގެ ހެނދުނު 09:00 އިން މެންދުރު ފަހު 12:00 އަށް މިއިދާރާއަށް ވަޑައިގެން ނުވަތަ މިއިދާރާގެ ނަންބަރު 9991475 ފޯނަށް ގުޅުއްވައި ރަޖިސްޓްރީ ކުރެއްވުމަށް ދަންނަވަމެވެ. މަޢުލޫމާތު ކަރުދާސް ދޫކުރެވޭނީ ދެވިފައިވާ މުއްދަތުގައި ރަޖިސްޓްރީކޮށްފައިވާ ފަރާތްތަކަށެވެ. އަންދާސީ ހިސާބު ހުށަހެޅުން އޮންނާނީ 28 އެޕްރީލް 2022 ވާ ބުރާސްފަތި ދުވަހުގެ ހެނދުނު 11:00 ގައި މިއިދާރާގެ ކޮންފަރެންސް ހޯލުގައެވެ.\nމި އިޢުލާނާއި ގުޅޭގޮތުން އެއްވެސް މަޢުލޫމާތެއް ސާފުކުރައްވަން ބޭނުންފުޅުވެ ވަޑައިގަންނަވާނަމަ، 21 އެޕްރީލް 2022 ވާ ބުރާސްފަތި ދުވަހުގެ 12:00ގެ ކުރިން [email protected] އަށް މެއިލް ކޮށްދެއްވުން އެދެމެވެ. އަދި ރެޖިސްޓަރ ކުރައްވާފައިނުވާ ފަރާތްތަކުގެ އަންދާސީ ހިސާބު ބަލައި ނުގަނެވޭނެ ވާހަކަ ދަންނަވަމެވެ.\n16 ރަމަޟާން 1443\n17 އެޕްރީލް 2022\n17 އޭޕްރިލް 2022\nޕަބްލިޝްކުރި ތާރީޚު: 18 އޭޕްރިލް 2022\nޕަބްލިޝްކުރި ގަޑި: 13:04


vnews - Dhivehi qadheemee thaareekh ge 1600 aharuvee tharika gelli dhanee\nދިވެހި ޤަދީމީ ތާރީޚުގެ 1600 އަހަރުވީ ތަރިކަ ގެއްލިދަނީ\n8 މާޗް 2017\nކާށިދޫ ކުރުހިންނަ ތަރާގަނޑުގެ ބައެއް ބިނާތައް މިހާރު ހުރި ގޮތް: ތަރާގަނޑުގައި ހުރި ތަންތަން މިހާރު ވަނީ ވަރަށް ބޮޑަށް ހަލާކުވެފައި -- ފޮޓޯ: ވީނިއުސް\nދިވެހިރާއްޖޭގެ ގަދީމީ ތާރީހުގެ އެންމެ މުހިއްމު އެއް ބިމަކީ މާލެ އަތޮޅު ކާށިދޫ ކުރުހިންނަ ތަރާގަނޑެވެ. އެތަނަކީ ރާއްޖެ އިސްލާމްވުމުގެ ކުރީގައި ބުދުދީނުގެ ވޭރެއް (މޮނާސްޓްރީއެއް) ހުރި ތަނެކެވެ. އެތަނުގެ ބިމުގެ އަޑީގައި ވަޅުލާފައި ވަނީ މީލާދީން ހަތަރުވަނަ ގަރުނާއި 10 ވަނަ ގަރުނާއި ދެމެދުގެ ބިނާ ތަކެކެވެ. އެހެންކަމުން ކާށިދޫ ތަރާގަނޑުގެ އުމުރަކީ 1600 އަހަރާއި 1000 އަހަރާއި ދެމެދެވެ. މިއީ ކާށިދޫ ތަރާގަނޑުގެ ސައިންޓިފިކް ދިރާސާތަަކަށް ބަލައި ކަމާއި ބެހޭ ފަރާތްތަކުން އެތަނުގެ އުމުރު ކަނޑައަޅާފައިވާ ގޮތެވެ.\nމީލާދީން 1153 ގައި ދިވެހިރާއްޖެ އިސްލާމް ވުމުގެ ކުރިން ދިވެހިރާއްޖޭގައި އޮތީ ބުދު ދީންކަންވެސް އެނގުނީ އެތައް ސަތޭކަ އަހަރެއް ފަހުން ދިވެހިރާއްޖޭގެ ތާރީހު ދިރާސާ ކުރުމަށް ކުރެވުނު މަސައްކަތުންނެވެ. މިގޮތުން ކާށިދޫ ކުރުހިންނަ ތަރާގަނޑު ކޮނެ އެތަން ބަލައި ދިރާސާކުރުމުގެ މަސައްކަތް ކުރީ 1996 ވަނަ އަހަރުން 1998 ވަނަ އަހަރުގެ ނިޔަލަށެވެ. އެދުވަސް ވަރު ތަރާގަނޑުގެ ބިން ހިމެނޭ ސަރަހައްދުން 800 މީޓަރުގެ ސަރަހައްދެއް ކޮނެ ބެލި އިރު، އެތަނުން ވަނީ ވަޅަކާއި، ސްޓޫޕާ ތަކާއި ބުދުތައް ބަހައްޓާފައި ހުންނަ ތަރާގަނޑުގެ ބައިތައް ފެނިފަ އެވެ. އަދި ބޮއްޔާއި އިންސާނުންގެ ކަށިވެސް އެތަނުން ފެނިފައިވެ އެވެ.\nކާށިދޫ ކުރުހިންނަ ތަރާގަނޑު ދިރާސާ ކުރުމަށް ކޮނެ ހާމަކުރެވުނު އެއްބަޔަށް ފަސްއަޅައި އަލުން ފޮރުވާލާފައި ވާއިރު، މިހާރު ހާމައަށް އޮންނަތާ 20 އަހަރަށް ވުރެ ގިނަ ދުވަސްވީ ބައިގައި ހުރިތަކެތިވެސް ވަނީ މުޅިން ވީރާނާވެ ވެއްޔަށް ވެދާނޭ ހާލަތުގަ އެވެ. ދޭހާ އަތްވާއި ވެހޭހައި ވާރޭގައި ދިމާ ހާމައަށް ހުރުމުގެ ސަބަބުންނާއި ޖޭމުގަހާއި އެނޫންވެސް ގަސްތައް އެތަނުގައި ހެދި އަދި އެތަނަށް ވަންނަ ބައެއް މީހުންގެ ފަރާތުން ލިބޭ ގެއްލުންތަކާއި އެކު އަކިރިގަލާއި އުވައިން ކޮށްފައިވާ އެބިނާތައް މިހާރު ވަނީ ވަރަށް ބޮޑަށް ހަލާކުވެފަ އެވެ.\nތަރާގަނޑުގައި ހުރި 1000 އަހަރުވީ ފެންވަޅުގެ އޭރާއި މިހާރު: މިވަޅުވެސް މިހާރުވަނީ މުޅިން ހަލާކުވެ ނެތި ގޮސްފައި -- ފޮޓޯ: ވީނިއުސް\nކާށިދޫ ކުރުހިންނަ ތަރާގަނޑުގައި ހުރި ގަދީމީ އާސާރީ ބިނާތައް ނެތިގެން ދާއިރު އެރަށުގެ ރައްޔިތުން އެކަމާއި މެދު ކަންބޮޑުވުން ފާޅުކުރަމުން އަންނަތާ އެތައް ދުވަހެއް ވެއްޖެ އެވެ.\n"އެހާ ގިނަދުވަސްވީ ތަނެއް ވީރާނާވެދާތީ ކަންބޮޑުވޭ. ކޮންމެ ގޮތެއްގައިވެސް އަޅުގަނޑުމެން ބޭނުންވަނީ އެތަން ސާފުކޮށް ބެލެހެއްޓެން" ކާށިދޫގެ އުމުރުން ދުވަސްވީ މީހަކު ބުންޏެވެ.\n"މިރަށުގައި ގެސްޓް ހައުސްތައް އިތުރުވެ ލޯކަލް ޓޫރިޒަމް ފުޅާވެގެންދާއިރު އެތަނަކީ ވަރަށް މުހިއްމު ތަނެއް. އެކަމަކު ތަން ނުބެލެހެއްޓި ވީރާނާވަމުންދާތީ ކަންބޮޑުވޭ" ކާށިދޫގެ ޓީޗަރަކުން ބުންޏެވެ.\nކާށިދޫގެ ކުރުހިންނަ ތަރާގަނޑަކީ ހަމައެކަނި ކާށިދޫގެ ތާރީހެއް ނޫނެވެ. އެއީ ދިވެހި ހުރިހާ ރައްޔިތުންނާއި ގުޅިފައިވާ ދިވެހި ގަދީމީ ތާރީހުގެ މުހިއްމު ބައެކެވެ. އެހެންކަމުން އެތަން އެކަށީގެންވާ ގޮތެއްގައި ހިމާޔަތްކޮށް ބެލެހެއްޓެން ޖެހެ އެވެ. ކާށިދޫގެ ބައެއް އާއްމުން ބުނި ގޮތުގައި ރައީސް މައުމޫނު އަބްދުލް ގައްޔޫމުގެ ދައުރުގައި އެތަން ދިރާސާ ކުރުމަށް ކޮނުނު ފަހުން، އޭރުގެ ދިވެހިބަހާއި ތާރީހަށް ހިދުމަތް ކުރާ ގައުމީ މަރުކަޒުން ހަރަދުކޮށްގެން އެތަން ސާފުކޮށް ބަލަހައްޓަމުން އައެވެ. އަދި އެތަން ސާފުކޮށް ބެލެހެއްޓުން ހުއްޓުނީ 2012 ވަނަ އަހަރުން ފެށިގެން އެކަމަށް ދެމުން އައި ބަޖެޓު ނުދޭން ފެށުމުން ކަމަށެވެ.\nކާށިދޫ ކުރުހިންނަ ތަރާގަނޑު ރައްކާތެރިކޮށް ބެލެހެއްޓުމުގެ މަސައްކަތަށް ހަރަދު ކުރުމަށް 2008 ވަނަ އަހަރު އެމެރިކާއިން ތިން ލައްކައަށް ވުރެ ގިނަ ރުފިޔާ ދިން އިރު، ކާށިދޫ ތަރާގަނޑުގެ ހާމަކުރެވުނު ބައި ހިމާޔަތް ކުރުމަށް ބިއްލޫރި ފެންސެއް ޖެހުމަށް ނިންމާފައިވާ ކަމުގައި 2009 ވަނަ އަހަރުގެ ފެބުރުއަރީ މަހުގެ ތެރޭގައި އޭރުގެ ދިވެހި ބަހާއި ތާރީހަށް ހިދުމަތްކުރާ ގައުމީ މަރުކަޒުން ބުނެފައިވެ އެވެ. ނަމަވެސް ކާށިދޫ ކުރުހިންނަ ތަރާގަނޑު ހިމާޔަތްކުރުމުގެ ގޮތުން އެތަނުގެ ވަށައިގެން އިންފާރެއް ރޭނުން ފިޔަވައި އިތުރު ކަމެއް ފާއިތުވި 20 އަހަރުގެ ތެރޭގައި ކުރެވިފައެއް ނެތެވެ.\nކާށިދޫ ކުރުހިންނަ ތަރާގަނޑުގައި ހުރި ގަދީމީ ތަރިކަ ތަަކަކީ، އަގު ނުުކުރެވޭ ފަދަ ދިވެހި ތާރީހުގެ މުހިއްމު ބިނާތަކެއް ނަމަވެސް މިއަދު އެތަނަށް ލިބެމުން އެދަނީ އިއާދަ ނުކުރެވޭނެ ގެއްލުންތަކެކެވެ. އަދި އެއީ ގެއްލި ދިޔުމަށްފަހު އަނބުރާ ހޯދޭނޭ ތަރިކައެއް ނޫނެނެވެ.